
ΕΞΕΓΕΡΣΗ ! 


Κάτω η χούντα κυβέρνησης - Τρόικας 



Για ιιια ΣΟΣΙΑΛΙΣΤΙΚΗ ΑΙΙΞΟΑΟ ΑΠΟ ΤΗΝ ΚΡΙΣΗ 




Βαηφιεΐ 
Πογκρόμ 
μηνύσεων και 
συλλήψεων 

σελ. 11 

«Βή μα Διαλόγου» 

Και πάλι για 
την ενότητα της 
αριστερός 

σελ. 5 

Ιδεολογία 
Εθνικοποιήσεις με 
εργατικό έλεγχο 

σελ. 14 

70 χρόνια από τη 

δολοφονία του 

Τρότσκυ 


σελ. 15 



Οργάνωση - Αγώνας για την επιβίωση των ανέργων 


Οι άνεργοι στη Ελλάδα ξε¬ 
περνούν πλέον το 1 εκατομ¬ 
μύριο και η πορεία της ελλη¬ 
νικής οικονομίας με μαθημα¬ 
τική ακρίβεια στην χρεοκοπία, 
θα εκτινάξει αυτό το νούμε¬ 
ρο. Η ανεργία εξάλλου τραβά¬ 
ει την ανηφόρα σε όλη την Ε.Ε 
και στις ΗΠΑ, με κύρια θύματα 
νέους, γυναίκες και άντρες άνω 
των 40 ετών. 

Τα μαζικά λουκέτα μικρών 
επιχειρήσεων (25.000 από τον 
περσινό Σεπτέμβρη), που απο¬ 
τελούν το 96% των επιχειρή¬ 
σεων και απασχολούν το 58% 
του εργατικού δυναμικού, πε- 
τούν στο δρόμο χιλιάδες αν¬ 
θρώπους. Καθημερινά αυξάνο¬ 
νται οι στρατιές ανέργων, που 
αντιμετωπίζουν αξεπέραστες 
δυσκολίες για μια αξιοπρεπή 
διαβίωση, δεδομένης της κατα¬ 
στροφής των όποιων «αποθε¬ 
μάτων», με τη λεηλασία των οι¬ 


κογενειακών εισοδημάτων, μι¬ 
σθών, συντάξεων, επιδομάτων, 
κοινωνικών παροχών από τα 
βάρβαρα μέτρα, την φοροεπι- 
δρομή, την ακρίβεια. 

Παρά τα αμύθητα ποσά 
που η κυβέρνηση χαρίζει στους 
εργοδότες (φοροαπαλλαγές, 
επιδότηση έως και 100% των 
ασφαλιστικών εισφορών κ.α.), 
παρά την κάθετη μείωση του 
κόστους εργασίας και την εκτί¬ 
ναξη των ελαστικών-δουλικών 
σχέσεων εργασίας σε πάνω από 
το 40% του εργατικού δυναμι¬ 
κού, οι κανίβαλοι της αγοράς 
επιτίθενται ακόμα πιο σκλη¬ 
ρά. Η Τρόικα ετοιμάζει για τους 
επόμενους μήνες συνολική 
μείωση κατά 500 εκατ. ευρώ 
των επιδομάτων ανεργίας, βά¬ 
ζοντας εισοδηματικά κριτήρια, 
δηλ. υπολογίζοντας τα ακίνη¬ 
τα, IX κ.λπ. που ενδεχομένως 
κατέχει ένας άνεργος. 


Είναι πλέον ζήτημα ζωής 
ή θανάτου η υπεράσπιση των 
θέσεων εργασίας με κάθε τρό¬ 
πο, με κάθε μαχητική μορφή 
πάλης, αλλά και η οργάνωση 
των ανέργων πάνω σε ένα πρό¬ 
γραμμα σωτηρίας για την επι¬ 
βίωση τους. Η οργάνωση ενός 
κοινού κινήματος εργαζομέ¬ 
νων και ανέργων είναι πιο ανα¬ 
γκαία από ποτέ, για να σπά¬ 
σει στην πράξη η διαίρεση που 
βίαια επιβάλλει το μαύρο μέ¬ 
τωπο κυβέρνησης-αφεντικών- 
Τρόικας, ο εκβιασμός με το μα- 
στίγιο της ανεργίας, της εξαθλί¬ 
ωσης, της πείνας. 

Αν μια τέτοια ενοποίηση 
δεν επιτευχθεί μέσα στους αγώ¬ 
νες οι συνέπειες θα είναι οδυ¬ 
νηρές για την εργατική τάξη. 
Κάτω απο την σκληρή μπότα 
της ανεργίας, η χούντα του κε¬ 
φαλαίου θα πολτοποιήσει όλη 
την κοινωνία και θα μας μετα¬ 


τρέψει σε δουλοπάροικους που 
σφάζονται μεταξύ τους για ένα 
κομμάτι ψωμί. Χωρίς την πα¬ 
ραμικρή καθυστέρηση, να 
προχωρήσουμε στην οργάνω¬ 
ση Επιτροπών Ανέργων, που 
μαζί με τα σωματεία και όλους 
τους εργαζόμενους να απαιτή¬ 
σουν λύσεις ενάντια στον καρ¬ 
κίνο της ανεργίας: 

- Επίδομα ανεργίας ίσο με το 
βασικό μισθό και χωρίς άλλες 
προϋποθέσεις, για όσο διάστη¬ 
μα διαρκεί η ανεργία. 

- Δωρεάν βασικές κοινωνικές 
υπηρεσίες (μεταφορές, ύδρευ¬ 
ση κλπ.) για τους ανέργους. 

- Πλήρης, δωρεάν ασφάλιση 
και περίθαλψή τους. 

- Πρόγραμμα δημόσιων κοινο- 
φελών έργων για δημιουργία 
θέσεων εργασίας. 

Έτσι μπορούμε να σταματή¬ 
σουμε τους κανίβαλους της 
αγοράς. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Σεπτέμβριος 2010 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Εισαγωγή στην Πολιτική Οικονομία 

Συγγραφείς: Π. Σαλαμά - Ζ. Βαγιέ 
Χρ. έκδοσης: Ιούλιος 2004 
Σελίδες: 248 
Τιμή: 10 ευρώ 


ΠΕΡΙΓΡΑΦΗ: 


Ρ. 5ΑΙΑΜΑ-4. νΑΙΙΕΒ 

ΕΙΣΑΓΩΓΗ 

ΣΤΗΝ 

ΠΟΛΙΤΙΚΗ ΟΙΚΟΝΟΜΙΑ 



[...] Η πολιτική οικονομία δεν είναι ουδέτε¬ 
ρη, δεν είναι ανεξάρτητη από την ταξική πάλη, 
από τα συμφέροντα των τάξεων μιας κοινωνί¬ 
ας, από τα συμφέροντα της αστικής και εργα¬ 
τικής τάξης της καπιταλιστικής κοινωνίας [...] 
Το βιβλίο «Εισαγωγή στην Πολιτική Οικο¬ 
νομία» των Π. Σαλεμά-Ζ.Βαγιέ, που εκδίδουν 
οι εκδόσεις «Εργατική Πάλη» αποτελεί μια 
θαυμάσια μελέτη. Για εισαγωγή στην πολιτική 
οικονομία είναι ίσως το καλύτερο και πιο ολο¬ 
κληρωμένο που έχει εκδοθεί στην χώρα μας. 
Ειδικά σήμερα πολύ σπάνια μπορεί να βρει ο 
αναγνώστης, ο νέος αγωνιστής, κάποιο βιβλίο 
πολιτικής οικονομίας και ακόμη σπανιότερα 
πραγματικής μαρξιστικής πολιτικής οικονομί¬ 


ας και όχι διαστρεβλωμένης από τη σταλινική 
σχολή. Η μελέτη της μαρξιστικής πολιτικής οι¬ 
κονομίας είναι αναγκαία προϋπόθεση για να 
γνωρίσει κανένας τον Μαρξισμό, για τη συ¬ 
γκρότηση των αγωνιστών, γιατί αποτελεί βασι¬ 
κό συστατικό μέρος της μαρξιστικής θεωρίας. 

Το βιβλίο αυτό είχε εκδοθεί και παλαιότε- 
ρα. Από εκείνη την έκδοση έλειπαν σημαντικά 
κομμάτια -άραγε κατά τύχη;- όσα σχετίζονταν 
με τον Λ. Τρότσκι, τους σταλινικούς και την 
πολιτική τους, την Διαρκή Επανάσταση. Η πα¬ 
ρούσα έκδοση είναι πλήρης, και δίνει ολοκλη¬ 
ρωμένα τις απόψεις των συγγραφέων. 

Από τον Πρόλογο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηώΐΐ ^τξαύ\άραΙϊ@ο\αά^.ζτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙί1ςίρα1ί@ο1ζά€.§Γ 








































Σεπτέμβριος 2010 


Η άΠΟΨή ΜΑΣ 


Εργατική Πάλη 3 


Επικαιροποιημένο 

Μνημόνιο: 

Επιθέσεις χωρίς τέλος 


ψ σοι πίστεψαν ότι με την 

Λ υπογραφή του Μνημονί- 

Β ■ ου από την κατοχική κυ- 
Λ βέρνηση του ΠΑΣΟΚ τε- 
λείωσαν τα σκληρά μέ¬ 
τρα, γελάστηκαν οικτρά. Το Μνημόνιο εί¬ 
ναι ένα γενικό σχεδιάγραμμα, που κάθε 
3-4 μήνες θα ανανεώνεται με νέα σκλη¬ 
ρότερα μέτρα. Έτσι με το «επικαιροποι- 
ημένο» Μνημόνιο η κυβέρνηση του ΠΑ¬ 
ΣΟΚ συγκεκριμενοποιεί τα νέα αντεργατι- 
κά μέτρα που θα πάρει μέχρι το τέλος του 
2010 και με τον προϋπολογισμό του 2011 
(γ’ και δ’ τρίμηνο του 2010). Ο υπ. Οικο¬ 
νομικών Παπακωνσταντίνου και ο διοικη¬ 
τής της Τράπεζας της Ελλάδας, στην ανα¬ 
φορά τους στον Γιούνκερ (πρόεδρος του 
ΕιΐΓθ§Γουρ), στον Όλι Ρεν (Επίτροπος Οι¬ 
κονομικών και Νομισματικών Υποθέσεων 
της Ευρωπαϊκής Επιτροπής) και στον Ζαν- 
Κλοντ Τρισέ (πρόεδρος της Ευρωπαϊκής 
Κεντρικής Τράπεζας) επισυνάπτουν την 
επικαιροποιημένη εκδοχή του Μνημονίου 
(6/8) και τους διαβεβαιώνουν ότι η κυβέρ¬ 
νηση πέτυχε τους στόχους του Μνημονίου 
της 3ης Μάη, δηλαδή «τη δημοσιονομική 
βιωσιμότητα, τη σταθερότητα του χρημα¬ 
τοπιστωτικού συστήματος και τη δυνητική 
ανάπτυξη». Παραδέχονται βέβαια ότι είναι 
δύσκολος ο έλεγχος των δαπανών, αλλά 
υπερηφανεύονται για τις διαρθρωτικές με¬ 
ταρρυθμίσεις -που υλοποίησαν αυτοβού- 
λως πριν από τα χρονικά όρια που είχαν τε¬ 
θεί- και για τον «Καλλικράτη» στην Τοπική 
Αυτοδιοίκηση. 

Το επικαιροποιημένο μηνμόνιο για το 
γ’ τρίμηνο που διανύουμε προβλέπει: 

α) Νέες ρυθμίσεις για τα εργασιακά. 
Θα υπερισχύουν οι επιχειρησιακές συμβά¬ 
σεις έναντι των κλαδικών, οπότε οι καπιτα¬ 
λιστές θα επιβάλουν ανά επιχείρηση τους 
μισθούς που θέλουν (βλ. ατομικές συμβά¬ 
σεις εργασίας). Επίσης θα αποδεσμεύο- 
νται από την εφαρμογή των Συλλογικών 
Συμβάσεων όσοι καπιταλιστές δεν συμμε¬ 
τέχουν στις εργοδοτικές οργανώσεις που 
τις υπογράφουν. 


Προβλέπεται ρύθμιση που θα αναδιορ¬ 
γανώσει τον θεσμό της διαιτησίας με γνώ¬ 
μονα την ανταγωνιστικότητα και το χα¬ 
μηλό κόστος εργασίας, επέκταση της με¬ 
ρικής απασχόλησης με άρση όσων περιο¬ 
ρισμών υπάρχουν σήμερα. Η δοκιμαστική 
περίοδος στην εργασία επεκτείνεται από 
τους δύο μήνες στον ένα χρόνο και ο ερ¬ 
γοδότης θα μπορεί να απολύει χωρίς προ¬ 
ειδοποίηση και χωρίς αποζημίωση στη δι- 
άρκειά της. Ακόμη μειώνεται το επίδομα 
ανεργίας για να εξοικονομηθούν 500 εκ. 
ευρώ και προωθείται η εφαρμογή της οδη¬ 
γίας Μπολκεστάιν για την απελευθέρωση 
όλων των κλάδων των υπηρεσιών. 

β) Νέα φορομπηχτικά μέτρα με τη δι¬ 
εύρυνση της βάσης του Φ.Π.Α. σε υπηρε¬ 
σίες που σήμερα εξαιρούνται και τη μετα¬ 
φορά σημαντικού ποσοστού αγαθών και 
υπηρεσιών (το 30% τουλάχιστον) από τον 
συντελεστή 11% στο 23%, με την ενεργο¬ 
ποίηση των αντικειμενικών κριτηρίων στη 
φορολόγηση των επαγγελματιών, με τη μη 
τιμαριθμοποίηση των συντάξεων, με την 
αναπροσαρμογή των αντικειμενικών αξι¬ 
ών και τη διεύρυνση της φορολόγησης της 
ακίνητης περιουσίας, τη συλλογή του τέ¬ 
λους για τους ημιυπαίθριους, τη θέσπιση 
πράσινου φόρου κ.λπ. 

γ) Νέες αντιασφαλιστικές ρυθμίσεις 
και νόμοι, ούτως ώστε οι δημόσιες δαπάνες 
για την κοινωνική ασφάλιση να μην αυξη¬ 
θούν πάνω από 2,5% του ΑΕΠ σε σχέση 
με σήμερα έως το 2060! Την 1η Δεκεμβρί¬ 


ου θα υπάρχουν οι προβλέψεις για τις ενδι¬ 
άμεσες συνταξιοδοτικές δαπάνες έως τότε 
για τα κύρια ταμεία ΙΚΑ, ΟΓΑ, ΟΑΕΕ και 
δημοσίων υπαλλήλων. Το κράτος δεν θα 
εγγυάται πλέον τις επικουρικές συντάξεις, 
τα επικουρικά ταμεία θα δίνουν συντά¬ 
ξεις ανάλογα με τις αναλογιστικές μελέ¬ 
τες, ενώ ακόμη κι αν αυξάνονται οι δικαι¬ 
ούχοι δεν θα αυξάνεται η δαπάνη, πράγμα 
που οδηγεί αναγκαστικά στην κατάργη¬ 
ση ή την δραματική μείωση των επικουρι¬ 
κών συντάξεων. Προβλέπεται ακόμη επα¬ 
νεξέταση και αυστηρότερα κριτήρια για 
τις αναπηρικές συντάξεις καθώς και η ανα¬ 
θεώρηση της λίστας των Βαρέων και Αν¬ 
θυγιεινών Επαγγελμάτων με στόχο μόνο 
το 10% του εργατικού δυναμικού να ανή¬ 
κει σε αυτά, με αποτέλεσμα τα όρια ηλικίας 
συνταξιοδότησης να αυξηθούν από 5 έως 
7 χρόνια για παλιούς και νέους εργαζόμε¬ 
νους που θα τεθούν εκτός λίστας. 

δ) Μπαράζ ιδιωτικοποιήσεων ξεκι¬ 
νώντας από τον ΟΣΕ, με απολύσεις προ¬ 
σωπικού (35%), μειώσεις βασικών μισθών 
κατά 20%, αύξηση της τιμής των εισιτηρί¬ 
ων για να αυξηθούν τα έσοδα του οργανι¬ 
σμού κατά 55%. Θα καταργηθούν οι ζημι¬ 
ογόνες γραμμές και θα εκποιηθεί η περι¬ 
ουσία του οργανισμού. Για τις αστικές συ¬ 
γκοινωνίες προβλέπεται αύξηση της τιμής 
εισιτηρίου 30-50%, απολύσεις και κατάρ¬ 
γηση των δικαιωμάτων των εργαζομένων. 
Για τη ΔΕΗ προωθείται η πλήρης απελευ¬ 
θέρωση της παραγωγής ηλεκτρικής ενέρ¬ 


γειας και αύξηση στην τιμή του ρεύματος 
για οικιακή και αγροτική κατανάλωση 40 
έως και 100%. 

ε) Ο «Καλλικράτης» θα εξοικονομή¬ 
σει 500 εκ. ευρώ κατ’ έτος για την περί¬ 
οδο 2011-13. Μαχαίρι μπαίνει στις δα¬ 
πάνες της Τ.Α. με περιορισμό του δανει¬ 
σμού, μείωση των μεταβιβάσεων και έλεγ¬ 
χο των προϋπολογισμών τους. Η «μεταρ¬ 
ρύθμιση και ο εκσυγχρονισμός» της δημό¬ 
σιας Διοίκησης με «ανεξάρτητους λειτουρ¬ 
γικούς ελέγχους» από «διεθνώς αναγνω¬ 
ρισμένους εξωτερικούς εμπειρογνώμονες» 
έχουν στόχο τον περιορισμό των δαπανών, 
με αποτέλεσμα την περικοπή ή κατάργηση 
διαφόρων κοινωνικών προγραμμάτων. 

Οι μισθοί των δημοσίων υπαλλήλων 
θα μειωθούν κι άλλο με νέα περικοπή επι¬ 
δομάτων και υπερωριών, με «ένα απλοποι¬ 
ημένο σύστημα αμοιβών ανάλογα με την 
παραγωγικότητα». Ανοίγει ο δρόμος για 
την εφαρμογή του νέου «ενιαίου μισθολο¬ 
γίου» από το 2011. 

στ) Γενικεύεται η καταβολή εισιτηρί¬ 
ου 3 ευρώ στα εξωτερικά ιατρεία των νο¬ 
σοκομείων, εφαρμόζεται η ολοήμερη λει¬ 
τουργία τους σαν ιδιωτικές επιχειρήσεις 
για αύξηση των εσόδων, αυξάνονται τα τι¬ 
μολόγια των ιατρικών πράξεων και εξετά¬ 
σεων. 

ζ) Προωθείται η απελευθέρωση των 
κλειστών επαγγελμάτων (βλ. σχετικό άρ¬ 
θρο). 

Είναι φανερό ότι Μνημόνια θα υπάρ¬ 
ξουν πολλά μέχρι να ξηλωθούν και τα τε¬ 
λευταία εργατικά δικαιώματα. Μπροστά 
στα αλλεπάλληλα μνημόνια της κυβέρνη¬ 
σης και της τρόικας, οι εργαζόμενοι, η νε¬ 
ολαία και τα φτωχά λαϊκά στρώματα πρέ¬ 
πει να παλέψουμε για την ανασυγκρότη¬ 
ση/ανασύνθεση του εργατικού κινήματος, 
με μαχητικούς και δυναμικούς αγώνες. Να 
ανατρέψουμε την κυβέρνηση του ΠΑΣΟΚ 
και να διώξουμε την Τρόικα από τη χώρα, 
το συντομότερο δυνατόν. 



Η καπιταλιστική βαρβαρότητα... 

με ιην γλώσσα ίων αριθμών 


Τ ουλάχιστον 600.000 παιδιά ζουν στους 
δρόμους των πόλεων του Αφγανιστάν 
έξω από κάθε κοινωνική πρόνοια, σχο¬ 
λική εκπαίδευση και κρατική περίθαλψη. Οι πο¬ 
λυδιαφημισμένες και καλοπληρωμένες «δυνά¬ 
μεις ασφαλείας» των δυτικών όχι μόνο κάνουν τα 
στραβά μάτια, αλλά πρωταγωνιστούν στην παι¬ 
δική εκμετάλλευση, την σεξουαλική τους κακο¬ 
ποίηση ακόμη και στον εθισμό τους στα ναρκω¬ 
τικά. Ο πόλεμος των ιμπεριαλιστών έχει εξαπλώ¬ 
σει μαζί με τον θάνατο και την φτώχεια και πολ¬ 
λά παιδιά αναγκάζονται να βρουν δουλειά για να 
θρέψουν τον εαυτό τους και τις οικογένειές τους, 
αφού πολλοί γονείς είναι ανάπηροι και ανίκανοι 
προς εργασία. 

Ταυτόχρονα ένα αδιάκοπο κύμα προσφύγων 
συρρέει από πληγείσες πόλεις και περιοχές προς 
την πρωτεύουσα Καμπούλ. Ο πληθυσμός της χώ¬ 
ρας υπερδιπλασιάστηκε ξεπερνώντας τα 30 εκα¬ 
τομμύρια και η ορεινή και σκονισμένη Καμπούλ 
ξεχείλισε στην κυριολεξία, φτάνοντας να μετράει 
4 εκατομμύρια πάμφτωχους κατοίκους διάσπαρ¬ 
τους σε παραγκουπόλεις. 


Δ ιαστάσεις μάστιγας έχουν πάρει στην 
Ιαπωνία οι αυτοκτονίες, που σύμφωνα 
με τον Παγκόσμιο Οργανισμό Υγείας 
(ΠΟΥ) ξεπερνούν τις 25 σε 100.000 κατοίκους, 
σχεδόν το διπλάσιο από τον παγκόσμιο μέσο 
όρο. Πρόκειται για έναν ακόμη δείκτη της δει¬ 
νής κατάστασης στην οποία βρίσκεται η χώρα. 
Κυρίαρχο αίτιο του φαινομένο είναι οι οικονο¬ 
μικές δυσκολίες που άρχισαν τη δεκαετία του 
4 90 και η κατάρρευση του ιαπωνικού μοντέλου. 

Η ιαπωνική κυβέρνηση -που όπως κάθε 
αστική κυβέρνηση συνηθίζει να μετράει τις 
ζωές σε χρήμα- ανακοίνωσε ότι περίπου 25 δις 
ευρώ υπολογίζεται ότι είναι τα διαφυγόντα 
κέρδη της οικονομίας από τους ανθρώπους που 
έβαλαν τέλος στη ζωή τους και από αυτούς που 
σταμάτησαν να δουλεύουν εξαιτίας της κατά¬ 
θλιψης. 


Η ανεργία αυξάνεται με ραγδαία τα¬ 
χύτητα σε όλο τον κόσμο. Στην Ευ¬ 
ρωπαϊκή Ένωση σύμφωνα με επίση¬ 
μα στοιχεία τον Αύγουστο 23 εκατομμύρια 
άνθρωποι ήταν άνεργοι, ποσοστό 10% του 
εργάσιμου δυναμικού. Τα μεγαλύτερα ποσο¬ 
στά παρουσιάζονται στην Ισπανία όπου οι 
άνεργοι αυξήθηκαν κατά 9,3% μέσα στο 2010 
προσθέτοντας επιπλέον 340.581 ανθρώπους 
στο ταμείο ανεργίας και ανεβάζοντας τον συ¬ 
νολικό αριθμό των ανθρώπων χωρίς δουλειά 
στα 3.97 εκατομμύρια, ποσοστό 20,3%. Μετά 
την Ισπανία ακολουθούν η Σλοβακία με 15%, 
και η Σλοβενία με 6,8%. 

Στις ΗΠΑ το ποσοστό της ανεργίας βρί¬ 
σκεται στο 9,6% του ενεργού πληθυσμού. 
Μόνο τον Αύγουστο προστέθηκαν στις λί¬ 
στες για αίτηση επιδόματος ανεργίας 54.000 
νέοι άνεργοι ενώ εκτιμάται πως στη χώρα χά¬ 
νονται κάθε χρόνο 750.000 θέσεις εργασίας. 

4 Εργατική Πάλη 


ΠΟΛΙΤΙΚΗ 


Σεπτέμβριος 2010 


Πέθανε ο“αόρατος 
δικτάτορας” 

■ Μαρία Χριστοφή 



Σ τις 16 Αυγούστου απεβίωσε σε ηλικία 
87 ετών στο Κρατικό Νοσοκομείο Νί¬ 
καιας ο Δημήτρης Ιωαννίδης. Ο Ιωαν- 
νίδης ήταν ένας από τους πρωτεργά¬ 
τες του στρατιωτικού πραξικοπήματος της 21ης 
Απριλίου 1967, ενώ ήταν και ο υπεύθυνος για την 
ανατροπή του δικτάτορα Παπαδόπουλου με νέο 
πραξικόπημα στις 25 Νοεμβρίου 1973. Κατά τη 
διάρκεια της Χούντας ανέλαβε τη διοίκηση της 
ΕΣΑ, της μυστικής στρατιωτικής αστυνομίας της 
δικτατορίας, θέση που του εξασφάλιζε τον έλεγχο 
της κατάστασης αλλά και πολύ μεγάλη ισχύ μέσα 
στο καθεστώς. 

Πρωταγωνίστησε στις πιο μαύρες σελίδες της 
ελληνικής ιστορίας του 20ού αιώνα (Μακρόνη¬ 
σος 1946, κίνημα ΙΔΕΑ 1951, Χούντα 1967, Κύ¬ 
προς 1974), χτυπώντας βάναυσα το εργατικό κί¬ 
νημα για πάνω από 25 χρόνια. Αυτή του η δρά¬ 
ση ενέπνεε εμπιστοσύνη στο πρόσωπό του σε ένα 
μεγάλο μέρος της ελληνικής αστικής τάξης καθώς 
και στους ιμπεριαλιστές, αφού οι σχέσεις του με 
τη ΟΙΑ ήταν πολύ στενές. 

Ως εκφραστής της αδιάλλακτης πτέρυγας των 
πραξικοπηματιών ήταν αντίθετος στην επικείμενη 
φιλελευθεροποίηση του καθεστώτος, αντίθετα με 
τον Παπαδόπουλο που το 1973 σκόπευε να προ¬ 
χωρήσει σε εκλογές για την ομαλοποίηση του κα¬ 
θεστώτος (μετάβαση στην κοινοβουλευτική δη¬ 
μοκρατία). Ο Ιωαννίδης είχε δηλώσει τότε ότι «οι 
βουλευτικές εκλογές δεν μπορούν να διεξαχθούν 
στην Ελλάδα στο ορατό μέλλον, τουλάχιστον 
ώσπου οι κομουνιστές να σταματήσουν να αποτε¬ 
λούν ελκυστική πρόταση για τους Έλληνες». 

Έτσι, έχοντας ήδη οργανώσει τον δικό του μη¬ 
χανισμό είχε αρχίσει να προετοιμάζει την ανατρο¬ 
πή του Παπαδόπουλου. Η εξέγερση του Πολυτε¬ 
χνείου το 1973 και η επακόλουθη πολιτική αστά¬ 
θεια αποτέλεσε την ευκαιρία που έψαχνε ο Ιωαν¬ 
νίδης για την ανατροπή του Παπαδόπουλου και 
την επιβολή ακόμα πιο σκληροπυρηνικού καθε¬ 
στώτος. Έτσι στις 25 Νοεμβρίου 1973 ο Ιωαννί¬ 
δης επικεφαλής πολλών αξιωματικών ανέτρεψε 
τον Παπαδόπουλο και την κυβέρνηση Μαρκεζί- 
νη. 


Με την ανάληψη της εξουσίας τοποθέτησε 
στην πρωθυπουργία τον Ανδρουτσόπουλο και 
τον Γκιζίκη στην προεδρία της Δημοκρατίας. Ου¬ 
σιαστικός όμως αρχηγός ήταν ο ίδιος, ο οποίος 
προτιμούσε να εργάζεται σε παρασκηνιακό επίπε¬ 
δο, εξ ου και το προσωνύμιο «αόρατος δικτάτωρ». 
Το δικτατορικό καθεστώς του Ιωαννίδη αποδεί¬ 
χτηκε πολύ σκληρότερο από το προηγούμενο. 

Ο ίδιος δήλωνε σταθερά φιλοαμερικανός και 
τάχθηκε υπέρ της ελληνικής συμμετοχής στον 
πόλεμο του Βιετνάμ. Φανατικός αντικομουνι- 
στής και φιλοδυτικός, πίστευε ότι οι ΗΠΑ και το 
ΝΑΤΟ είχαν στρατηγικά συμφέροντα στην Ελλά¬ 
δα, την οποία ήθελαν να παραμείνει με κάθε τρό¬ 
πο μέρος της αντικομουνιστικής ασπίδας ενάντια 
στη Σοβιετική Ένωση, άσχετα με το καθεστώς 
που θα επικρατούσε στη χώρα. Εξάλλου η ίδια η 
Χούντα ήταν αποτέλεσμα αυτής της λογικής: της 
διασφάλισης των συμφερόντων των ελλήνων κα¬ 
πιταλιστών και των ιμπεριαλιστών απέναντι στο 
εργατικό κίνημα που άρχισε να αναπτύσσεται τη 
δεκαετία του ’60 στην Ελλάδα. 

Η επιθετική και «εθνοκεντρική» εξωτερική πο¬ 
λιτική που εφάρμοσε σχετικά με την Κύπρο, οδή¬ 
γησε στην ανατροπή του Μακαρίου με πραξικό¬ 
πημα, οδηγώντας στην τουρκική εισβολή τον Ιού¬ 
λιο του 1974, για την οποία φέρει μεγάλη ευθύνη. 
Συνέπεια αυτών των γεγονότων ήταν και η πτώ¬ 
ση της Χούντας. 

Ο ίδιος ποτέ δεν δήλωσε μετάνοια για τις πρά¬ 
ξεις του. Μέχρι τον θάνατό του δήλωνε περήφα¬ 
νος για τη συμμετοχή και τον ρόλο του στο πρα¬ 
ξικόπημα της 21ης Απριλίου 1967, αποδεχόμενος 
τις συνέπειες που απέφερε αυτή του η στάση. ΓΓ 
αυτό και μέχρι την τελευταία στιγμή της ζωής του 
παρέμεινε στη φυλακή. 

Το εργατικό κίνημα και η νεολαία θα θυμού¬ 
νται και θα τιμούν πάντα τους χιλιάδες αγωνιστές 
που χάθηκαν κατά τη διάρκεια της επταετούς δι¬ 
κτατορίας και στην εξέγερση του Πολυτεχνείου 
και ως εκ τούτου δεν θα ξεχάσουν ποτέ τη θέση 
του αιμοσταγούς δικτάτορα Ιωαννίδη στις πιο 
σκοτεινές σελίδες της ελληνικής ιστορίας. 


επίκαιρη... 

Κλείνουν τα «Ελληνικά Γράμματα» 

Στον αστικό τύπο η ανακοίνωση για το κλείσιμο 
του εκδοτικού οίκου «Ελληνικά Γράμματα», που ανή¬ 
κε εξολοκλήρου από το 2001 στον Δημοσιογραφικό 
Όμιλο Λαμπράκη (ΔΟΛ), συνοδεύτηκε με το μελό 
κλαψούρισμα δημοσιογράφων και καλλιτεχνών για 
το πόσο φτωχότερος θα είναι ο «κόσμος των γραμ¬ 
μάτων» μετά από αυτή την απώλεια. Ούτε λέξη για 
τους 96 εργαζόμενους του εκδοτικού οίκου που βρέ¬ 
θηκαν στο δρόμο από την μια ημέρα στην άλλη. 

Οι απολυμένοι απο τα Ελληνικά Γράμματα με την 
συμμετοχή αλληλέγγυων πραγματοποίησαν την 
Κυριακή 5 Σεπτέμβρη παρέμβαση στην τελετή εγκαι¬ 
νίων της Έκθεσης Βιβλίου στην Αθήνα, με συνθήμα¬ 
τα κατά της εργοδοσίας του ΔΟΛ. Κανένας εργαζό¬ 
μενος δεν φταίει για την οικονομική κατάσταση της 
επιχείρησης. Όλο το ζωντανό κομμάτι του εργατικού 
κινήματος πρέπει να παλέψει ενάντια στις απολύσεις 
και τα κλεισίματα επιχειρήσεων. 

Νίκη των εργαζομένων στην ΜΕΤΚΑ 

Στις 31/8 το δικαστήριο Βόλου αποφάσισε για τα 
ασφαλιστικά μέτρα που είχαν λάβει τρεις απολυμένοι 
της ΜΕΤΚΑ. Η απόφαση έκρινε πως πρόκειται για 
συνδικαλιστικές διώξεις και ζήτησε την πλήρη εργα¬ 
σιακή τους αποκατάσταση εντός τριημέρου. Η εργο¬ 
δοσία όμως παραβίασε την δικαστική απόφαση, τις 
επόμενες ημέρες έβαλε τους σεκιουριτάδες να εμπο¬ 
δίσουν τους εργαζόμενους να εισέλθουν στο εργο¬ 
στάσιο και κατέθεσε αίτηση ανακοπής ασφαλιστι¬ 
κών μέτρων γιατί δήθεν οι υπόλοιποι εργαζόμενοι 
δεν επιθυμούν τους απολυθέντες... Στις 6/9 η αίτηση 
ανακοπής απορρίφτηκε από το δικαστήριο. Η από¬ 
φαση υποχρεώνει την εργοδοσία να δεχτεί τους ερ¬ 
γαζόμενους στην δουλειά και σε περίπτωση μη εκτέ¬ 
λεσης της απόφασης θα τρέχουν προς τους εργαζό¬ 
μενους οικονομικές αποζημιώσεις. 

Οι δικαιωμένοι εργαζόμενοι πήγαν στο εργοστά¬ 
σιο και έπιασαν δουλειά. Η εξέλιξη αυτή είναι μια 
νίκη με σημαντικά διδάγματα για όλους τους εργα¬ 
ζόμενους στην νέα δύσκολη περίοδο. Ο αγώνας για 
την επαναπρόσληψη των τριών αγωνιστών ήταν 
ένας υποδειγματικός αγώνας με μαχητικές μορφές 
πάλης και με πλατιά συμπαράσταση και αλληλεγγύη 
απο όλη την κοινωνία. Ήταν ένας αγώνας σκληρός 
σαν όλους όσους έχουμε μπροστά μας. 

ΤΡΟΜΟΚΡΑΤΗΣΗ ΕΝΟΨΕΙ ΔΕΘ 

Μηχανισμούς τρομοκρατίας και καταστολής 
ενεργοποιεί η κυβέρνηση και το υπ. «Προστασί¬ 
ας του Πολίτη» ενόψει της διαδήλωσης στη Δ.Ε.Θ. 
Πάνω από 3.500 αστυνομικοί από την Θεσσαλονί¬ 
κη, τους νομούς της Βόρειας Ελλάδας αλλά και από 
την Αθήνα επιστρατεύονται για να καταλάβουν το 
κέντρο της πόλης και να αποτρέψουν τους εργαζό¬ 
μενους και την νεολαία να διαδηλώσουν και να εκ- 
φράσουν την αντίθεσή τους στο μεσαίωνα που ετοι¬ 
μάζουν. Αξιωματούχοι της Αστυνομίας προκλητικά 
δηλώνουν ότι θα γίνονται προληπτικές προσαγωγές 
και έλεγχοι. Την απάντηση θα δώσουν οι χιλιάδες ερ¬ 
γαζόμενοι και νεολαίοι με το δυναμικό τους παρόν 
στην διαδήλωση του Σαββάτου 11 Σεπτέμβρη. 

«ΕιδικόςΈφεδρος Οπλίτης» 

Το υπουργείο Εθνική Αμυνας καθιέρωσε με σχέ¬ 
διο νόμου ένα νέο θεσμό επαγγελματικής θητείας 
μετά το 9μηνο επαγγελματικής θητείας. Πρόκειται 
για το θεσμό του «Ειδικού Εφεδρου Οπλίτη», ο οποί¬ 
ος θα είναι ένας υποαπασχολούμενος-επισφαλής 
νέος του ελληνικού στρατού με το όπλο πάρα πόδας 
στην υπηρεσιά των ιμπεριαλιστών. Με δήλωσή του ο 
υπουργός Αμυνας Ευ. Βενιζέλος δήλωσε ότι οι νέοι 
αυτοί δεν θα έχουν «εργασιακή σχέση», αλλά θα θε¬ 
ωρούνται «κληρωτοί χωρίς μισθό» και μέσω της θέ¬ 
σης αυτής θα μπορούν από 6 μήνες έως και 3 χρό¬ 
νια να αντιμετωπίσουν προβλήματα ανεργίας, κάλυ¬ 
ψη συντάξιμου χρόνου κ.ο.κ (δΐε). Η ψήφιση του νο¬ 
μοσχεδίου αναμένεται εντός του μηνός. 

ΚΑΤΩ Η ΧΟΥΝΤΑ ΤΡΟΙΚΑΣ - ΚΥΒΕΡΝΗΣΗΣ 

Να «υποδεχτούμε» τον πρωθυπουργό της φτώχειας με μαζική, μαχητική διαδήλωση στη ΔΕΘ 





ΚΑΤΙ) Η ΧΟΥΝΤΑ ΚΥΒΕΡΝΗΤΗΣ - ΤΡΟΙΚΑΣ 




νομοςιειναιιτο 



ΓΙΑ ΜΙΑ 


ΣΟΣΙΑΛΙΣΤΙΚΗ ΔΙΕΞΟΔΟ 


ΔΙΑΓΡΑΦΗ ΤΟΥ ΧΡΕΟΥΣ 


ΑΠΑΓΟΡΕΥΣΗ ΤΩΝ ΑΠΟΛΥΣΕΩΝ 


ΕΡΓΑΤΙΚΟΣ ΕΛΕΓΧΟΣ ΣΤΗΝ ΟΙΚΟΝΟΜΙΑ 

ΟΙΑΑΗΑΟΣΗ ™ Α.Ε.Β. 



Ο.Κ.Α.Ε. 

Οργάνωση ΚομμουνιστωνΔιεθνιστων Ελλάδας νννννν. 


ΔΕΝ ΠΑΕΙ ΑΛΛΟ! 

Η χούντα της Τρόικας και 
της Κυβέρνησης του ΠΑΣΟΚ 
έχει βαλθεί να ξεκάνει τους 
εργαζόμενους, τα φτωχά λαϊ¬ 
κά στρώματα και τη νεολαία. 
Μετά το Μνημόνιο και τα 
βάρβαρα μέτρα της μείωσης 
μισθών, επιδομάτων και συ¬ 
ντάξεων, το αντι-ασφαλιστικό 
έκτρωμα, την πλήρη απελευ¬ 
θέρωση ουσιαστικά των απο¬ 
λύσεων, την υπονόμευση των 
συλλογικών συμβάσεων, τη 
φοροληστεία κλπ., έρχεται νέα 
καταιγίδα: 

=> Νέο τσεκούρι σε μισθούς 
και συντάξεις, όχι μόνο στο 
Δημόσιο αλλά πάνω απ’ όλα 
στη ζούγκλα του ιδιωτικού το¬ 
μέα. 

=> Νέες αυξήσεις φόρων και 
μάλιστα σε βασικά είδη (π.χ. 
τρόφιμα), ενώ η ακρίβεια καλ¬ 
πάζει. Κι αυτό με θράσος το 
ονομάζουν «αλληλεγγύη»! 

=> Καινούριο αντιασφα- 
λιστικό, με άμεσο στόχο να 
περικόψουν δραστικά τις επι¬ 
κουρικές συντάξεις. Τα ασφα¬ 
λιστικά ταμεία οδηγούνται 
στην κατάρρευση λόγω της 
κρίσης και της μαζικής ανερ¬ 
γίας, της «μαύρης» εργασί¬ 
ας, της εκμηδένισης της κρα¬ 
τικής επιχορήγησης, της τερά¬ 
στιας εισφοροδιαφυγής των 
εργοδοτών και των ρυθμίσε- 
ων-χάρισμα των χρεών τους. 

=> Εκτίναξη της ανεργίας 
και της υποαπασχόλησης, με 

απολύσεις και μείωση θέσεων 
εργασίας παντού, στον ιδιωτι¬ 
κό και δημόσιο τομέα. 

=> Περικοπή των επιδομά¬ 
των ανεργίας, που σημαίνει 
εξαφάνιση κι αυτής της ελά¬ 
χιστης προστασίας των ανέρ¬ 
γων -που ήδη ξεπερνούν το 1 
εκατομμύριο-, των εκατοντά¬ 
δων που χάνουν καθημερινά 
τη δουλειά τους. 

=> Ιδιωτικοποίηση σε ό,τι 
έχει απομείνει από ΔΕΚΟ και 
δημόσιες υπηρεσίες: σιδηρό¬ 
δρομοι, ΔΕΗ, αστικές συγκοι¬ 
νωνίες (ΟΑΣΑ), αεροδρόμια, 
ΕΛΤΑ, ύδρευση (ΕΥΔΑΠ και 
ΕΥΑΘ). Το κόστος θα πέσει 
στις πλάτες μας, με αυξήσεις- 
σοκ στα τιμολόγια αλλά και με 
τον «Καλλικράτη», που ιδιω¬ 
τικοποιεί τους δήμους. Οι ερ¬ 
γαζόμενοι στις ΔΕΚΟ θα μει¬ 
ωθούν, θα απολυθούν και θα 
χειροτερεύσουν δραματικά οι 
εργασιακές τους σχέσεις, τρα¬ 
βώντας και όλους τους υπό¬ 
λοιπους εργαζόμενους προς 
τα κάτω. 

=> Συγχώνευση και Κλείσι¬ 
μο Νοσοκομείων, Σχολείων 


αλλά και ΑΕΙ-ΤΕΙ (με επιβο¬ 
λή και διδάκτρων), με τη μείω¬ 
ση των κοινωνικών δαπανών, 
τις μη προσλήψεις καταρχήν 
και κατόπιν τις απολύσεις δα¬ 
σκάλων, γιατρών, νοσηλευτών 
κλπ. Μόρφωση και περίθαλψη 
θα έχει μόνο όποιος έχει γεμά¬ 
το πορτοφόλι. 

Όλα αυτά στο όνομα του 
«Μνημονίου» και της νέας εκ¬ 
δοχής του, μιας πολιτικής που 
πλέον δεν κρύβεται η απο¬ 
τυχία της. Που φουσκώνει 
το κύμα λουκέτων και απο¬ 
λύσεων, ανεργίας, φτώχειας 
και εξαθλίωσης. Που όχι μόνο 
δεν μείωσε το χρέος αλλά μας 
οδηγεί μαθηματικά στην χρε¬ 
οκοπία, γυρίζοντας την ελλη¬ 
νική κοινωνία στο Μεσαίωνα. 
Μόνο και μόνο για να κρατά- 
ει όρθιους με κρατικό χρήμα 
ντόπιους και ξένους κερδο- 
σκόπους. Και κυρίως τις τρά¬ 
πεζες: μέσα σε 2 χρόνια, πή¬ 
ραν από το κράτος τουλάχι¬ 
στον 78 δις Ευρώ, όσο το 1/3 
του ετήσιου ΑΕΠ της χώρας! 

Απέτυχαν όλοι... 

ΝΑ ΦΥΓΟΥΝ ΟΛΟΙ! 

Οι πιο γνωστές εφημερί¬ 
δες του διεθνούς κεφαλαίου 
αποκαλούν ανοιχτά τον Πα- 
πανδρέου «ο άνθρωπός μας 
στην Αθήνα», που έχει επι¬ 
βάλλει «το κτηνωδέστερο δυ¬ 
νατό πρόγραμμα λιτότητας 
που έχει δει ποτέ η Ευρώπη». 
Κατά τ’ άλλα, μας παριστά¬ 
νει από τα κανάλια τον πρόε¬ 
δρο της... Σοσιαλιστικής Διε¬ 
θνούς! Αυτός και η κλίκα του, 
αυτή η δοτή, κατοχική κυβέρ¬ 
νηση στέκουν όρθιοι αποκλει¬ 
στικά χάρη στην υποστήρι¬ 
ξη του πιο αδίστακτου κομ¬ 
ματιού της αστικής τάξης και 
κυρίως των ιμπεριαλιστών. Η 
ΝΔ είναι επίσης σε κατάσταση 
διάλυσης. 

Συνολικά το πολιτικό σκη¬ 
νικό έχει εξαχρειωθεί μέ¬ 
χρι αηδίας. Δεν ρετουσάρε- 
ται με γελοίους «ανασχημα¬ 
τισμούς», δήθεν «νέα» κόμ¬ 
ματα και «άφθαρτα» πρόσω¬ 
πα, όλοι είναι δεκανίκια αυ¬ 
τού του άθλιου καθεστώτος. 
Η αλήθεια δεν κρύβεται πια. 
Όλοι όσοι διαχειρίστηκαν την 
οικονομία, τους θεσμούς, την 
κοινωνία τα τελευταία 35 χρό¬ 
νια έχουν ξοφλήσει. Μπροστά 
στην κρίση, η ελληνική αστική 
τάξη το μόνο που μπόρεσε να 
κάνει για να σώσει το καπιτα¬ 
λιστικό σύστημα, ήταν να κα- 
λέσει, και πάλι ως δοσίλογος, 
την Τρόικα να αναλάβει τη δι¬ 
ακυβέρνηση της χώρας. 


ΝΑ ΤΟΥΣ ΣΤΕΙΛΟΥΜΕ 
ΣΤΟΝ ΑΓΥΡΙΣΤΟ 

Όλους αυτούς, Πολιτι¬ 
κούς και Κόμματα του Κε¬ 
φαλαίου, «Παπαγάλους» των 
ΜΜΕ. Όσους μας οδηγούν 
στον γκρεμό, για να ξεκοκαλί¬ 
ζουν όπως δεκαετίες τώρα το 
δημόσιο χρήμα μαζί με τους 
επιχειρηματίες-φίλους τους, 
να στύβουν την εργασία, τον 
ιδρώτα, το αίμα μας για να τα- 
ΐσουν τα κέρδη, τις τσέπες, 
την προκλητική χλιδή τους. 
ΝΑ ΦΥΓΟΥΝ ΟΛΟΙ, για να 
κάνουμε μια πραγματικά νέα 
αρχή, μέσα από τους δικούς 
μας αγώνες, τη δική μας αλλη¬ 
λεγγύη και οργάνωση. 

Ή ΑΥΤΟΙ Ή ΕΜΕΙΣ! 

Όποια μορφή κι αν πά¬ 
ρει («ελεγχόμενη πτώχευση» 
κ.λπ.), η αναγγελία της επίση¬ 
μης χρεοκοπίας του ελληνικού 
καπιταλισμού είναι θέμα χρό¬ 
νου και ήδη μεθοδεύεται από 
κύκλους του διεθνούς κεφα¬ 
λαίου. Οι συνέπειες από μια 
τέτοια εξέλιξη θα είναι ακόμα 
πιο σκοτεινές και τρομακτικές 
για ελληνική κοινωνία. Η κα¬ 
τάρρευση του πολιτικού σκη¬ 
νικού δεν επιτρέπει την παρα¬ 
μικρή αυταπάτη. Η διακυβέρ¬ 
νηση έχει ουσιαστικά παρα¬ 
δοθεί στη μισητή Τρόικα, εξα¬ 
φανίζοντας κάθε ίχνος λαϊ¬ 
κής κυριαρχίας, ακυρώνοντας 
κάθε νόημα στην ψήφο του 
ελληνικού λαού. Αστική τάξη 
και ιμπεριαλιστές καταργούν 
την ίδια τη «νομιμότητα» και 
«ομαλότητά» τους. Νόμος 
τους είναι η σωτηρία του χρε- 
οκοπη μένου καπιταλιστικού 
συστήματος, χωρίς να λογα¬ 
ριάζουν ούτε εργατική και κοι¬ 
νωνική νομοθεσία, ούτε συ¬ 
νταγματικές «λεπτομέρειες». 
Η εργατική τάξη και τα λαϊκά 
στρώματα μένουν «γυμνοί» 
απέναντι στην κρίση του συ¬ 
στήματος, στις επιθέσεις και 
τη βία των καπιταλιστών. 

Γι’ αυτό ό,τι κι αν ψηφίζουν 
στη Βουλή οι υπηρέτες της 
Τρόικας, μόνο μία μπορεί να 
είναι η απάντησή μας: 

ΠΟΛΕΜΟ ΣΤΟΝ ΠΟΛΕΜΟ 
ΤΟΥΣ. 

ΑΝΤΑΡΣΙΑ ΚΑΙ 
ΑΝΥΠΑΚΟΗ ΠΑΝΤΟΥ. 

ΔΙΚΟΣ ΜΑΣ ΝΟΜΟΣ 
ΕΙΝΑΙ Η ΣΩΤΗΡΙΑ ΤΩΝ 
ΕΡΓΑΖΟΜΕΝΩΝ ΚΑΙ ΤΗΣ 

ΚΟΙΝΩΝΙΑΣ! 

Τα κόμματα της επίση¬ 
μης, ρεφορμιστικής Αριστε¬ 
ρός ΚΚΕ και ΣΥΝ/ΣΥΡΙΖΑ 
και η συνδικαλιστική γραφει¬ 


οκρατία δεν έχουν διέξοδο, 
δεν μπορούν να κάνουν τίπο¬ 
τα μπροστά στη διαρκή χειρο¬ 
τέρευση της κατάστασης. Για¬ 
τί τελικά το μόνο που τους εν¬ 
διαφέρει είναι το κοινοβου¬ 
λευτικό παιχνίδι και το μάζε¬ 
μα ψήφων. 

Ο δικός μας μονόδρο¬ 
μος είναι αυτός των απολυ¬ 
μένων στη ΜΕΤΚΑ, που πέ- 
τυχαν την επαναπρόλσηψή 
τους μετά από αγώνα μηνών. 
Των εργαζομένων στο εστια¬ 
τόριο ΒΑΝΌΙΙΕΤ της Θεσσα¬ 
λονίκης, που παλεύουν σκλη¬ 
ρά εδώ και μήνες ενάντια σε 
εργοδότες, τραμπούκους και 
αστυνομία, ενάντια σε μηνύ¬ 
σεις και συλλήψεις, για να επι¬ 
βάλλουν την εφαρμογή και 
της πιο στοιχειώδους εργατι¬ 
κής νομοθεσίας. Της τεράστι¬ 
ας απεργίας στις 5 Μάη. Των 
μαχητικών διαδηλώσεων και 
των καταλήψεων, οργανώνο¬ 
ντας την αυτοάμυνά μας απέ¬ 
ναντι στους μηχανισμούς κα¬ 
ταστολή ς.ο 

Με τέτοιους αγώνες, μα¬ 
ζικούς, ανυποχώρητους, γερά 
οργανωμένους από τα κάτω, 
μπορούμε να νικήσουμε. Να 
οργανωθούμε παντού, σε 
κάθε γειτονιά, στους ΟΑΕΔ, 
σε σωματεία, επιτροπές και 
συνελεύσεις. Να ξηλώσουμε 
κάθε Μνημόνιο και βάρβαρο 
μέτρο. Να ρίξουμε αυτή την 
κυβέρνηση των άθλιων δοσί- 
λογων - και κάθε επίδοξο συ¬ 
νεχιστή της. Να προτάξουμε 
μια άλλη διαχείριση της οικο¬ 


νομίας, ένα Πρόγραμμα Σω¬ 
τηρίας από την κρίση και τη 
βαρβαρότητα του καπιταλι¬ 
σμού. Για να δώσουμε πνοή 
στη μόνη πραγματική εναλλα¬ 
κτική λύση: την προετοιμασία 
της ανατροπής του σάπιου κα¬ 
πιταλιστικού συστήματος, της 
επανάστασης, της οικοδόμη¬ 
σης μιας κοινωνίας ριζοσπα¬ 
στικής, δημοκρατικής σοσια¬ 
λιστικής, με επίκεντρο τον άν¬ 
θρωπο και τις ανάγκες του και 
όχι τη βαρβαρότητα του κέρ¬ 
δους. 

ΝΟΜΟΣ ΕΙΝΑΙ ΤΟ ΔΙΚΙΟ 
ΤΟΥ ΕΡΓΑΤΗ 

• Διαγραφή του Χρέους 

• Απαγόρευση των 
Απολύσεων 

• Εθνικοποίηση των 
Τραπεζών και των Μεγάλων 
Επιχειρήσεων χωρίς 
Αποζημίωση 

• Εργατικός Έλεγχος στην 
Οικονομία 

ΓΙΑ ΜΙΑ 

ΣΟΣΙΑΛΙΣΤΙΚΗ ΔΙΕΞΟΔΟ 
ΑΠΟ ΤΗΝ ΚΡΙΣΗ 

Οργάνωση Κομμουνιστών 
Διεθνιστών Ελλάδας 

6 Εργατική Πάλη 


ΟΙΚΟΝΟΜΙΑ 


Σεπτέμβριος 2010 


Αβέβαιη η ανάρρωση της παγκόσμιας οικονομίας 


ΑΕΠ 

τρίμηνα 

δ’2009 
(%) 

α’ 2010 

(%) 

β’ 2010 

(%) 

Γερμανία 

-2 

2 

3,7 

Γαλλία 

0,5 

1,2 

1,7 

Βρετανία 

-2,9 

-0,2 

1,7 

ΗΠΑ 

0,2 

2,4 

3 

Ιαπωνία 

-1,3 

4,4 

1,9 

Κορέα 

6,1 

8,1 

7,1 

Μεξικό 

-2,3 

4,3 

7,7 

Ινδία 


8,8 

8,6 

Κίνα 

10,7 

11,9 

10,3 


Ακαθάριστος σχηματισμός παγίου κεφαλαίου 

τρίμηνα 

δ’2009 

(%) 

α’ 2010 

(%) 

β’ 2010 

1%) 

Γερμανία 

-8,7 

0,1 

5,9 

Γαλλία 

-6,1 

-4,7 

-2,5 

Βρετανία 

-13,3 

-1,2 

3,1 

ΗΠΑ 

-10,3 

-1,5 

4,3 

Ιαπωνία 

-11,2 

-4,8 

-2,7 

Κορέα 

8,8 

9,9 

6,3 

Μεξικό 

-8,1 

-1,2 



$ 


Α ν και ήδη από τις αρχές του 
α τριμήνου του 2010 στα¬ 
μάτησε η ελεύθερη πτώ¬ 
ση των δεικτών σχεδόν του συνό¬ 
λου των χωρών της παγκόσμιας κα¬ 
πιταλιστικής αγοράς, αν και ήδη και 
στο β’ τρίμηνο του 2010 συνεχίζεται η 
ανάρρωση συνολικά της παγκόσμιας 
οικονομίας, εντούτοις κανένας πολι¬ 
τικός, κανένας τραπεζίτης, ούτε ακό¬ 
μη κανένα νεοφιλελεύθερο παπαγα¬ 
λάκι δεν τολμά να θριαμβολογήσει 
και πολύ περισσότερο να ανακοινώ¬ 
σει την αρχή της εξόδου της παγκό¬ 
σμιας οικονομίας από τη βαθιά κρίση 
του 2008-09. Πράγματι η ανάρρωση 
είναι ασταθής, αβέβαιη, στα πρώτα 
της στάδια και με τεράστια προβλή¬ 
ματα που μάλλον οδηγούν στο συ¬ 
μπέρασμα ότι δεν θα την ακολουθή¬ 
σει μια ανάκαμψη έστω πρόσκαιρη ή 
αναιμική αλλά μάλλον μια ακόμη χει¬ 
ρότερη κρίση. 

Η πρόσφατη κρίση είναι πλέον 
γνωστό ότι έπληξε κυρίως τις ιμπερι¬ 
αλιστικές χώρες. Οι μεγάλες ευρωπα¬ 
ϊκές ιμπεριαλιστικές χώρες, οι ΗΠΑ 
και η Ιαπωνία γνώρισαν τα υψηλό¬ 
τερα ποσοστά πτώσης του ΑΕΠ και 


μόλις από το δ’ τρίμηνο του 2009 ή 
από το α τρίμηνο του 2010 άρχισαν 
να εμφανίζουν θετικά ποσοστά ανά¬ 
πτυξης του ΑΕΠ. Ωστόσο αυτά τα 
ποσοστά δεν ακολουθούνται από θε¬ 
τικούς ρυθμούς αύξησης των επενδύ¬ 
σεων παρά μόνο στο β’ τρίμηνο του 
2010. Επίσης όσον αφορά την αξιο¬ 
ποίηση του παραγωγικού δυναμικού 
της βιομηχανίας, στη Γερμανία είχα¬ 
με μία ελαφριά άνοδο από το τελευ¬ 
ταίο τρίμηνο του 2009, από το 71 στο 
74% (όταν στην αρχή της κρίσης βρι¬ 
σκόταν κοντά στο 90%). Στις ΗΠΑ 
το ίδιο ποσοστό άγγιξε στο α τρίμη¬ 
νο το 70%, όταν στην αρχή της κρί¬ 
σης ήταν στο 80% και στην Ιαπωνία, 
μετά τη θεαματική απότομη πτώση 
από το 100% περίπου στην αρχή της 
κρίσης στο 62%, έχει ξανανέβει μέσα 
στο 2009 και στο α τρίμηνο του 2010 
στο 90%. 

Η Γερμανία ωφελείται το α εξά¬ 
μηνο του 2010 από την αύξηση των 
εξαγωγών της, όχι μόνο λόγω μείω¬ 
σης του ευρώ απέναντι στο δολά¬ 
ριο αλλά κυρίως λόγω των εξαγω¬ 
γών της στην υπόλοιπη Ε.Ε. Γενικά η 
Γερμανία μαζί με την Ιαπωνία φαίνε¬ 


Εισαγωγές 

τρίμηνα 

δ’2009 
(%) 

α’ 2010 

(%) 

β’2010 

(%) 

Γερμανία 

-7,5 

4,2 

17,1 

Γαλλία 

-6,4 

1,1 

8,9 

Βρετανία 

-4,8 

4,8 

8,4 

ΗΠΑ 

-7,2 

6,2 

17,2 

Ιαπωνία 

8,6 

21,2 

19,3 

Κορέα 

0 

18,8 



ται να είναι κερδισμένες, με τις ΗΠΑ 
να σηκώνουν πάλι το βάρος, αν και 
σε μικρότερο βαθμό, της ανάρρωσης 
της παγκόσμιας οικονομίας. 

Οι λεγάμενες αναπτυσσόμενες 
χώρες (Κίνα, Ινδία, Βραζιλία, Κορέα) 
χτυπήθηκαν λιγότερο από την κρίση 
-ουσιαστικά εμφανίζοντας χαμηλό¬ 
τερους ρυθμούς ανάπτυξης- με την 
Ινδία να στηρίζεται κυρίως στην εσω¬ 
τερική αγορά και την Κίνα να στηρί¬ 
ζεται τόσο στα 600 δις του πακέτου 
κρατικής ενίσχυσης, όσο και σε μία 
αύξηση των εξαγωγών της. Οι πρό¬ 
σφατοι γενικευμένοι αγώνες του κι¬ 
νέζικου προλεταριάτου έχουν οδηγή¬ 
σει σε θεαματική αύξηση των μισθών 
των βιομηχανικών εργατών (αν και 
εξακολουθούν να παραμένουν στο 
1/10 των μισθών των ιμπεριαλιστι¬ 
κών χωρών), πράγμα που θα οδηγή¬ 
σει σε αύξηση της εσωτερικής κατα¬ 
νάλωσης. Συνολικά οι αναπτυσσόμε¬ 
νες χώρες σε διαφορετικό βαθμό κερ¬ 
δίζουν ολοένα και μεγαλύτερα μερί¬ 
δια της παγκόσμιας αγοράς. 

Παρόλα τα πρώτα σημάδια ανάρ¬ 
ρωσης της παγκόσμιας οικονομί¬ 
ας οι βασικοί κίνδυνοι που την απει¬ 


Εξαγωγές 

τρίμηνα 

δ’ 2009 

(%) 

α’ 2010 (%) 

β’ 2010 

(%) 

Γερμανία 

-6,1 

7,8 

18,2 

Γαλλία 

-6 

6,1 

9,9 

Βρετανία 

-5 

1,3 

4 

ΗΠΑ 

-0,1 

11,4 

14,1 

Ιαπωνία 

-4,9 

35,4 

29,9 

Κορέα 

10 

17 

13,9 

Μεξικό 

6,8 

23,7 



λούν δεν έχουνε εκλείψει. Καταρχάς 
ήδη για αυτή την ασθενική ανάκαμ¬ 
ψη που είχαμε στην πρώτη δεκαετία 
του 21ου αιώνα τα πακέτα ενίσχυσης 
έφτασαν σε πρωτοφανή ύψη (επι¬ 
τόκια δανεισμού κοντά στο μηδέν, 
έκρηξη της κερδοσκοπίας και της πι¬ 
στωτικής επέκτασης κ.ά.). Με την εκ¬ 
δήλωση της κρίσης το ιδιωτικό χρέ¬ 
ος (νοικοκυριών και επιχειρήσεων) 
βρισκόταν ήδη σε δυσθεώρητα ύψη, 
ενώ για την αντιμετώπιση της κρί¬ 
σης εκτινάχθηκε και το δημόσιο χρέ¬ 
ος. Το χρέος συνολικά βρίσκεται σε 
τέτοιοι επικίνδυνο σημείο, που η κα¬ 
τάρρευση μιας ασήμαντης τράπεζας 
ή μιας ασήμαντης χώρας μπορεί πλέ¬ 
ον να τινάξει την παγκόσμια οικονο¬ 
μία στον αέρα. Η άλλη όψη του χρέ¬ 
ους είναι η υπερβάλλουσα παραγωγι¬ 
κή δυναμικότητα που ρίχνει τη βαριά 
σκιά της σε όλο το μακρύ κύμα κάμ¬ 


ψης μετά το 1973 και που ξαναεπιδει- 
νώθηκε το 2003-2008. Η κατάστα¬ 
ση γίνεται χειρότερη γιατί αφενός το 
πιστωτικό σύστημα δεν έχει ξεφορ¬ 
τωθεί τα τοξικά δάνεια, ενώ η όποια 
πρόσκαιρη και προσωρινή συμφωνία 
των ιμπεριαλιστών ή των 020 μπρο¬ 
στά στο ξέσπασμα της κρίσης έχει 
διαλυθεί και αρχίζει να εντείνεται ο 
ανταγωνισμός και οι αντικρουόμενες 
«εθνικές» πολιτικές. 

Οι βασικοί αυτοί κίνδυνοι που 
απειλούν την παγκόσμια οικονο¬ 
μία, αποτελούν τεράστιο βαρίδιο που 
εμποδίζει κάθε είδους διέξοδο από 
την κρίση ή τουλάχιστον προδια¬ 
γράφει ότι η όποια ανάκαμψη θα εί¬ 
ναι κάτι παραπάνω από σύντομη και 
αναιμική και πολύ γρήγορα θα τη δι¬ 
αδεχθεί μία ακόμη πιο σφοδρή οικο¬ 
νομική κρίση. 

■ Ηρακλής Χριστοφορίδης 


Άνοιγμα “κλειστών” επαγγελμάτων = Εξάπλωσα Φτώχειας 


Η κυβέρνηση του ΠΑΣΟΚ, με τη σύμπρα¬ 
ξη της ΝΔ και του ΛΑΟΣ και την πίεση της Τρό¬ 
ικας και του ΣΕΒ, προχωρά στο «άνοιγμα των 
«κλειστών επαγγελμάτων» ως μέρος της συνολι¬ 
κής στρατηγικής τους για πλήρη απελευθέρωση 
όλων των τομέων της οικονομίας/κοινωνίας και 
την παράδοσή τους στην αγορά (ενέργεια, υγεία, 
παιδεία κλπ.). 

Οι κλάδοι που θέλουν να παραδώσουν 
στους μεγαλοεπιχειρηματιές με το «άνοιγμα» 
του επαγγέλματος είναι: α) τα τεχνικά επαγγέλ¬ 
ματα όπως αρχιτέκτονες, μηχανικοί κ.α. όπου 
στοχοποιούν τις μέχρι σήμερα καθοριζόμενες 
από το κράτος «ελάχιστες αμοιβές», β) τα ταξί, 
τα φορτηγά και λεωφορεία Δημόσιας Χρήσης, 
όπου θα απαξιωθούν πλήρως οι άδειες λειτουρ¬ 
γίας, γ) οι δικηγόροι και τα νομικά επαγγέλμα¬ 
τα όπου στοχοποιείται η ελάχιστη αμοιβή και η 
κρατική εγγύηση στην είσπραξη των αμοιβών, 
δ) τα φαρμακεία με την κατάργηση κάθε πε¬ 
ριορισμού στην έκδοση αδειών, ε) οι αρτοποι¬ 
οί με περιορισμούς στην αδειοδότηση και κατάρ¬ 
γηση των περιορισμών στην παραγωγή του ψω¬ 
μιού, για να διευκολυνθούν οι μεγάλες εμπορι¬ 
κές αλυσίδες, κ.α. 

Τα επιχειρήματα που χρησιμοποιούν όλοι οι 
πολιτικοί και θεσμικοί εκπρόσωποι του Κεφαλαί¬ 
ου είναι γνωστά: «οι πολλές μικρομεσαίες επιχει¬ 
ρήσεις επιβραδύνουν την ανάπτυξη των υπηρε¬ 
σιών μεταξύ κρατών-μελών», «ο προστατευτι¬ 
σμός στρεβλώνει τον ανταγωνισμό», «θα δημι- 
ουργηθούν νέες θέσεις εργασίας», «θα βελτιωθεί 
η ποιότητα των προϊόντων και των υπηρεσιών», 
«ο ανταγωνισμός θα ρίξει τις τιμές» κ.λπ. Ο ίδιος 
ο Σύνδεσμος Ελλήνων Βιομηχάνων ενισχύει την 
κυβερνητική επιλογή τονίζοντας πως θα αυξηθεί 


το ΑΕΠ κατά 1% ή 2,5 δις ετησίως ή ακόμα και 
13% μακροχρόνια, σύμφωνα με μια έντονα αμφι¬ 
σβητούμενη μελέτη που παρουσίασε. 

Η αλήθεια είναι πως σε κανένα κλάδο που 
επιχειρήθηκε απελευθέρωση και ιδιωτικοποίηση 
(βλ. αερομεταφορές, τηλεπικοινωνίες κ.α.), δεν 
είχαμε καμία από τις παραπάνω «θετικές» συνέ¬ 
πειες. Αντιθέτως το αποτέλεσμα ήταν τα καρτέλ 
ή τα ιδιωτικά μονοπώλια, η εκτόξευση των τιμών 
με ταυτόχρονη χειροτέρευση των υπηρεσιών, οι 
απολύσεις και η ελαστικοποίηση των εργασια¬ 
κών σχέσεων, δηλαδή τεράστια κέρδη για λίγους 
καπιταλιστές και απώλειες σε όλα τα επίπεδα για 
το σύνολο της κοινωνίας. 

Το σχέδιο της «απελευθέρωσης» 

Χαρακτηριστικό είναι το παράδειγμα των 
εμπορευματικών μεταφορών. Το νομοσχέδιο 
προβλέπει τον καθορισμό ανώτατης αξίας ενός 
φορτηγού ΔΧ σε 71.500 ευρώ -σήμερα φτάνει 
τις 200.000 ευρώ- και ενός βυτιοφόρου Δ.Χ. σε 
102.000 ευρώ -300.000 ευρώ σήμερα. Τα κόμι¬ 
στρα διαμορφώνονται ελεύθερα, εκτός από νη¬ 
σιά κι απομονωμένες ορεινές περιοχές. Οι άδειες 
περιορίζονται σε δύο (εθνικές και διεθνείς), αντί 
τεσσάρων (εθνικές, διεθνείς, νομαρχιακές, βυ¬ 
τιοφόρων) σήμερα. Για την έκδοση αδειών θα 
αξιολογείται το διαθέσιμο κεφάλαιο(Ι), η καλή 
φήμη(!), η ύπαρξη υποδομών(Ι), ενώ θα εκδίδο- 
νται μόνο για εταιρείες και όχι για φυσικά πρό¬ 
σωπα. Υποδομές που θα δημιουργούνται από 
εταιρείες μεταφορών θα υπάγονται στον ανα¬ 
πτυξιακό νόμο! Μηδενίζεται η εισφορά προς το 
κράτος για την έκδοση άδειας και παρέχονται κί¬ 
νητρα δτις εταιρείες που θα δραστηριοποιηθούν 
στον κλάδο, όπως φοροαπαλλαγές κ.α! 


Οι επιπτώσεις θα είναι καταστροφικές: 
α) Πολύ γρήγορα μεγάλες εταιρείες θα κυ¬ 
ριαρχήσουν σε όλους αυτούς τους κλάδους, πε- 
τώντας στην άκρη χιλιάδες «μικρούς» επαγγελ- 
ματίες. Μεταξύ τους θα συμφωνήσουν τα «όρια 
του ανταγωνισμού» καθορίζοντας υψηλές τιμές, 
όπως κάνουν όλα τα καρτέλ στους τομείς που 
κυριάρχησαν (βλ. τρόφιμα). 

β) Το κεφάλαιο των μικροεπαγγελματι- 
ών που βρίσκεται επενδυμένο στις άδειες και σε 
κρατικά καθοριζόμενες αμοιβές, θα απαξιωθεί σε 
τεράστιο βαθμό, καθώς θα χάσουν μεγάλο τμή¬ 
μα της περιουσίας τους. Αν όχι άμεσα, σύντομα 
θα αναγκαστούν να πουλήσουν τις άδειές τους 
σε εξευτελιστικές τιμές, καθώς δεν θα μπορούν 
να ανταγωνιστούν τις μεγάλες εταιρείες. Έτσι, 
η συντριπτική πλειοψηφία τους θα μετατραπεί 
γοργά σε άνεργους ή εξαθλιωμένους. 

γ) Πανεπιστημιακά πτυχία (Νομική, Πο¬ 
λυτεχνείο, Φαρμακευτική, κ.α.) θα απαξιωθούν 
πλήρως, μιας και θα εξασφαλίζουν μόνο μια αμ¬ 
φίβολη θέση κακώς αμειβόμενης εξαρτημένης 
εργασίας. Αυτά τα επιστημονικά πεδία θα ξανα- 
γίνουν προνόμιο των παιδιών της αστικής τάξης 
και σε μεγάλο βαθμό θα υστερήσουν και επιστη¬ 
μονικά. 

δ) Οι όροι ενοικίασης της εργατικής δύνα¬ 
μης σε αυτούς τους κλάδους θα χειροτερέψουν 
ραγδαία. Υπό το βάρος της οικονομικής κρίσης 
και της επίθεσης του κεφαλαίου στην εργασία, 
οι εργασιακές σχέσεις και οι μισθοί θα ακολου¬ 
θήσουν το μοντέλο των εμποροϋπαλλήλων στις 
μεγάλες εμπορικές αλυσίδες: ελαστικά ωράρια, 
ημιαπασχόληση, κατώτατα ημερομίσθια κ.λπ. 

Το «άνοιγμα των κλειστών επαγγελμάτων» 
θα οδηγήσει στην προλεταριοποίηση/εξαθλί¬ 


ωση πολλές χιλιάδες ελεύθερους επαγγελ- 
ματίες. Και σε γενικό επίπεδο θα σημάνει ακό¬ 
μα μεγαλύτερη πτώση της «αγοραστικής δύνα¬ 
μης» και γιγάντωση της ανεργίας. Αυτά θα οξύ¬ 
νουν την οικονομική και πολιτική κρίση του ελ¬ 
ληνικού καπιταλισμού. Ας μην ξεχνάμε πως τα 
συγκεκριμένα μικροαστικά στρώματα ήταν ανέ¬ 
καθεν σύμμαχοι και οπαδοί των αστικών κομ¬ 
μάτων. Αυτούς σήμερα οι «σύμμαχοί» τους τούς 
επιστρατεύουν και τους ρίχνουν δακρυγόνα. Οι 
ηγεσίες τους (βλ. μεταφορείς) είναι τελείως ανί¬ 
κανες να διεξάγουν αγώνα. (Το μόνο που ζητάνε 
είναι να αυξηθεί ο χρόνος της μετάβασης προς 
το νέο καθεστώς). Είναι καθήκον του εργατικού 
κινήματος να καθοδηγήσει αγωνιστικά τους μι¬ 
κρούς επαγγελματίες και να στηρίξει τα αιτήμα- 
τά τους, για να σπάσουν τις αλυσίδες που τους 
δένουν με τα αστικά κόμματα και την συνείδηση 
του «φιλήσυχου, νομοταγή» πολίτη. Πρέπει να 
αντιληφθούν ότι τα συμφέροντά τους όσο οξύ- 
νεται η οικονομική κρίση θα ταυτίζονται με των 
εργαζομένων. Αυτοί είναι οι πραγματικοί τους 
σύμμαχοι. 

Οι καπιταλιστές σε καμία περίπτωση δεν 
έχουν ρεαλιστικό σχέδιο εξόδου από την κρίση. 
Επιλέγουν όμως να διασφαλίσουν για όσο και¬ 
ρό, όσα κέρδη μπορούν, μετατρέποντας το σύ¬ 
νολο της κοινωνίας σε δουλοπάροικους. Απέ¬ 
ναντι στο «άνοιγμα των κλειστών επαγγελμά¬ 
των» και την απελευθέρωση των αγορών/ιδιω- 
τικοποιήσεις, εργαζόμενοι και ελεύθεροι μικροί 
επαγγελματίες πρέπει να ορθώσουμε ένα αγω¬ 
νιστικό «τείχος», συμμετέχοντας από κοινού σε 
απεργίες, διαδηλώσεις ενάντια στις επιλογές κυ¬ 
βέρνησης και Τρόικας. 

Α.Φ. 

Νέο σαρωιικό κόρα ιδιωτικοποιήσει·» 

ΕΥΛΛΙΊ 

ΠΕΠΒ 


Μ ε πρόσχημα τη 
μείωση του ελ¬ 
λείμματος, η κυ¬ 
βέρνηση του 
ΠΑΣΟΚ μέσα στον Σεπτέμβριο 
θα προχωρήσει στην ιδιωτικο¬ 
ποίηση όσων ΔΕΚΟ έχουν απο- 
μείνει. Σε αγαστή συνεργασία με 
την Τρόικα, στην κυριολεξία θα 
επιχειρήσει να ξεπουλήσει ό,τι 
απόμεινε από τη δημόσια πε¬ 
ριουσία, να φορτώσει στους ερ¬ 
γαζόμενους και τα φτωχά λαϊκά 
στρώματα το κόστος με αυξή- 
σεις-σοκ σε τιμολόγια και υπη¬ 
ρεσίες, καθώς και να τσακίσει τις 
εργασιακές σχέσεις των εργαζο¬ 
μένων στις ΔΕΚΟ καταστρατη¬ 
γώντας τις συλλογικές συμβά¬ 
σεις, μειώνοντας ταυτόχρονα 
τον βασικό μισθό, τα επιδόματα 
και τις υπερωρίες τους. 

Η άθλια προπαγάνδα του 
ΠΑΣΟΚ και των κονδυλοφό¬ 
ρων του προσπαθεί να μας πεί¬ 
σει ότι για όλα τα δεινά που περ¬ 
νούν σήμερα οι εργαζόμενοι ευ- 
θύνεται ο δημόσιος και ευρύτε¬ 
ρος δημόσιος τομέας: «Το δημό¬ 
σιο έλλειμμα δεν μειώνεται και 
οι φορολογούμενοι πολίτες δεν 
μπορούν να βλέπουν τις θυσί¬ 
ες τους να πηγαίνουν χαμένες 
για να καλυφτούν τα χρέη από 
την κακοδιαχείριση των ΔΕΚΟ». 
Αυτή είναι η μόνιμη επωδός των 
κυβερνητικών στελεχών. Ούτε 
λόγος για τα σκάνδαλα και τις 
ευθύνες των κυβερνήσεων του 
ΠΑΣΟΚ και της ΝΔ, που εφαρ¬ 
μόζοντας πιστά τις νεοφιλελεύ¬ 
θερες πολιτικές, οδήγησαν συ¬ 
νειδητά στην υπερχρέωση των 
ΔΕΚΟ, για να λεηλατήσουν τον 
πλούτο τους και να ανοίξει ο 
δρόμος για την αρπαγή των φι¬ 
λέτων του Δημοσίου από το ιδι¬ 
ωτικό κεφάλαιο έναντι πινακίου 
φακής. Έτσι, μετά και από απαί¬ 
τηση του αναθεωρημένου μνη¬ 
μονίου της Τρόικας, το φθινό¬ 
πωρο θα βρεθούν στο μάτι του 
κυκλώνα ο ΟΣΕ, η ΔΕΗ, οι αστι¬ 
κές συγκοινωνίες, τα λιμάνια, 
τα αεροδρόμια, τα ΕΛΤΑ, η ΕΥ- 
ΔΑΠ και η ΕΥΑΘ. 

Η αρχή θα γίνει με την εφαρ¬ 
μογή του σχεδίου αναδιάρθρω¬ 
σης (βλέπε ξεπούλημα) του 
ΟΣΕ, που θα αποτελέσει πυξί¬ 
δα και για τις υπόλοιπες ιδιωτι¬ 
κοποιήσεις. Η κίνηση εξάλλου 
του υπουργείου Οικονομικών να 
κλείσει τη στρόφιγγα των κρα¬ 
τικών εγγυήσεων για τον δανει¬ 
σμό των ΔΕΚΟ, οδηγεί εκβια¬ 
στικά στην ιδιωτικοποίηση τους. 
Χαρακτηριστικό είναι το παρά¬ 
δειγμα του ΟΣΕ όταν αναζήτησε 
να δανειστεί από τις τράπεζες, 
όπου οι τελευταίες του «πρό- 
σφεραν» δανεισμό με διψήφιο 
επιτόκιο. Το επικαιροποιημένο 
μνημόνιο προβλέπει για τους σι¬ 
δηρόδρομους: 


α) Μείωση προσωπικού 
κατά 40%-50%. Σήμερα εργά¬ 
ζονται 6.000 σιδηροδρομικοί και 
απαίτηση της Τρόικας είναι να 
υπάρξουν απολύσεις. Η κυβέρ¬ 
νηση, χωρίς να έχει αποκλείσει 
αυτό το ενδεχόμενο, προσανα¬ 
τολίζεται στη συνταξιοδότηση 
1.500 εργαζομένων και στη με¬ 
τάταξη 1.000 σε άλλες εταιρείες 
του Δημοσίου. Είναι όμως σίγου¬ 
ρο ότι αν οι πιέσεις της Τρόικας 
αυξηθούν, θα έχουμε απολύσεις, 
γεγονός που θα ανοίξει τον δρό¬ 
μο των απολύσεων και στις άλ¬ 
λες ΔΕΚΟ. Επιπλέον προβλέπε- 
ται μείωση των βασικών μισθών 
κατά 20% και μείωση επιδομά¬ 
των και υπερωριών κατά10%- 
20%. Επιδείνωση θα υπάρξει και 
στις εργασιακές σχέσεις, με αλ¬ 
λαγές στον κανονισμό εργασίας 
και επαναδιαπραγμάτευση των 
συλλογικών συμβάσεων. 

β) Εκμετάλλευση και πώλη¬ 
ση της ακίνητης περιουσίας του 
ΟΣΕ. 

γ) Ιδιωτικοποίηση της 
ΤΡΑΙΝΟΣΕ. Στο σχέδιο απαι¬ 
τείται να βρεθεί ιδιώτης- 
στρατηγικός επενδυτής, που θα 
αποκτήσει το 49% της ΤΡΑΙΝΟ- 
ΣΕ αναλαμβάνοντας και τη δι¬ 
οίκηση της. Για επιπλέον «προί¬ 
κα» θα δοθεί στην ιδιωτικοποιη- 
μένη ΤΡΑΙΝΟΣΕ ο έλεγχος του 
τροχαίου υλικού του ΟΣΕ. Το 
υπουργείο Υποδομών σχεδιάζει 
από καιρό το άνοιγμα της δρα- 
στηριοποίησης ιδιωτικών εται¬ 
ρειών στις σιδηροδρομικές με¬ 
ταφορές. Ήδη η διακίνηση εμπο¬ 
ρευμάτων έχει ιδιωτικοποιηθεί 
και αναμένεται το ίδιο να συμ¬ 
βεί στο τέλος του 2011 και με τις 
επιβατικές μεταφορές. 

δ) Μείωση των κρατικών 
δαπανών-επιδοτήσεων. Συγκε¬ 
κριμένα η ΤΡΑΙΝΟΣΕ θα λά¬ 
βει από τον κρατικό προϋπολο¬ 


γισμό για το 2011-2013 μόνο 50 
εκ. ευρώ ως αποζημίωση για τα 
«άγονα δρομολόγια», γεγονός 
που θα την εξαναγκάσει είτε να 
τα παραχωρήσει σε ιδιώτες είτε 
να τα κόψει. 

ε) Από το 2011 κόψιμο όλων 
των ζημιογόνων γραμμών της 
ΤΡΑΙΝΟΣΕ ή χρηματοδότηση 
από την τοπική αυτοδιοίκηση ή 
άλλο φορέα. Ήδη όμως από το 
καλοκαίρι δεκάδες δρομολόγια 
κόπηκαν στην Πελοπόννησο και 
στη Βόρεια Ελλάδα. 

ζ) Κατακόρυφη αύξη¬ 
ση της τιμής των εισιτηρίων, 
που θα προσεγγίσει αυτή των 
ΚΤΕΛ, καθώς και κατάργηση 
των διαφόρων κατηγοριών μει¬ 
ωμένων εισιτηρίων ως το τέλος 
του 2010. Επιδίωξη είναι η ΤΡΑΙ- 
ΝΟΣΕ να έχει αύξηση εσόδων 
κατά 55% και να εμφανιστεί ως 
κερδοφόρα εταιρεία «ικανή» να 
προσελκύσει ιδιώτες επενδυτές. 

Σειρά παίρνουν οι αστικές 
συγκοινωνίες του ΟΑΣΑ και οι 
θυγατρικές (ΕΘΕΛ,ΗΣΑΠ,ΗΛ- 
ΠΑΠ). Το σχέδιο ιδιωτικοποί¬ 
ησής τους είναι πανομοιότυπο 
μ αυτό των σιδηρόδρομων, με 
την Τρόικα να απαιτεί ο οργανι¬ 
σμός να προβεί άμεσα σε απολύ¬ 
σεις. Στόχος της κυβέρνησης εί¬ 
ναι το πλήρες κόψιμο της κρατι¬ 
κής χρηματοδότησης προς τον 
ΟΑΣΑ και τις θυγατρικές. Κα¬ 
θώς το υπ. Οικονομικών έκοψε 
τις κρατικές εγγυήσεις για τον 
δανεισμό των ΔΕΚΟ, η μισθο¬ 
δοσία των εργαζομένων στην 
ΕΘΕΛ καθυστέρησε στα τέλη 
Ιουνίου. Το σίγουρο είναι ότι η 
συνέχιση αυτής της πολιτικής θα 
δημιουργήσει ανάλογα ή και χει- 
ροτέρα προβλήματα στους ερ¬ 
γαζόμενους όλων των ΔΕΚΟ, 
κάνοντας την ιδιωτικοποίηση να 
φαντάζει μονόδρομος. 


Ωστόσο από τις οικονομικές 
καταστάσεις του ΟΑΣΑ προκύ¬ 
πτει ότι το Δημόσιο ήταν εκεί¬ 
νο που έσπρωχνε τον οργανισμό 
στην αγκαλιά των τραπεζών. Το 
διάστημα 2006-2009, με υπουρ¬ 
γικές αποφάσεις αναγνωρίστη¬ 
κε πως το Δημόσιο θα έπρεπε 
να καταβάλει 2,2 δις ευρώ στον 
ΟΑΣΑ ως αντιστάθμισμα για 
τη λειτουργία των συγκοινωνι¬ 
ών της Αθήνας. Όμως από τον 
προϋπολογισμό διατέθηκαν μό¬ 
λις 537 εκ. ευρώ, με αποτέλεσμα 
ο ΟΑΣΑ να προσφύγει σε δανει¬ 
σμό. 

Στο σχέδιο προβλέπεται ακό¬ 
μα αύξηση της τιμής των εισιτη¬ 
ρίων και ανάθεση της έκδοσης 
και του ελέγχου τους σε ιδιωτι¬ 
κό φορέα. Τέλος, ιδιωτικός φο¬ 
ρέας θα αναλάβει τον σχεδιασμό 
και τον συντονισμό του οργανι¬ 
σμού. 

Διακαής πόθος όμως και πιο 
δύσκολος στόχος της Τρόικας 
και της κυβέρνησης είναι η ιδιω¬ 
τικοποίηση της ΔΕΗ. Οι εργαζό¬ 
μενοι της επιχείρησης και τα ερ¬ 
γατικά νοικοκυριά έχουν πικρή 
εμπειρία από τις αλλεπάλληλες 
προσπάθειες των κυβερνήσεων 
του ΠΑΣΟΚ και της ΝΔ, όσον 
αφορά την απελευθέρωση της 
αγοράς ενέργειας. Τα τελευταία 
χρόνια χάθηκαν περισσότερες 
από 10.000 θέσεις μόνιμης και 
σταθερής εργασίας, συμπαρα- 
σύροντας προς τα κάτω εργασι¬ 
ακά και ασφαλιστικά δικαιώμα¬ 
τα. Το αποτέλεσμα ήταν η δημι¬ 
ουργία μιας νέας στρατιάς εργα¬ 
ζομένων- σκλάβων στις εργολα¬ 
βίες, με τις οποίες συνεργάζεται 
η ΔΕΗ. Τα εργατικά νοικοκυριά 
είδαν την τιμή της κιλοβατώρας 
να αυξάνει κατά 48%. 

Το νέο σχέδιο της κυβέρνη¬ 
σης προβλέπει: α) Απελευθέρω¬ 


ση της αγοράς χονδρικής, β) Αυ- 
ξήσεις-σοκ στις τιμές και των οι¬ 
κιακών τιμολογίων. Ήδη γίνε¬ 
ται λόγος για αυξήσεις έως και 
60% μέσα στο 2011. γ) Πρόσβα¬ 
ση ιδιωτών στις «φθηνές» πη¬ 
γές ενέργειας της ΔΕΗ. Στόχος 
είναι η εκποίηση του 40% των 
λιγνιτκών και υδροηλεκτρικών 
μονάδων, για να ανοίξει ο δρό¬ 
μος της αξιοποίησης από ιδιώτες 
των φιλέτων των λιγνιτικών κοι¬ 
τασμάτων (Δράμα, Ελασσόνα, 
Βεγόρα, Βεύη κ.λπ.). Σύμφωνα 
με τις πρώτες εκτιμήσεις, αυτό 
θα σήμαινε χάσιμο 6.000 θέσε¬ 
ων σταθερής εργασίας (σε σύνο¬ 
λο 10.000 εργαζομένων σήμερα 
στη ΔΕΗ). 

Η κυβέρνηση, μπροστά στις 
κοινωνικές αντιδράσεις, τις εσω¬ 
κομματικές διαφοροποιήσεις 
και τις δηλώσεις των συνδικα¬ 
λιστών της ΔΕΗ που προέρχο¬ 
νται από το ΠΑΣΟΚ ότι θα «μα¬ 
τώσουν» για να μην προχωρήσει 
η ιδιωτικοποίηση, προσανατολί¬ 
ζεται σε «εναλλακτικές» λύσεις. 
Στην πραγματικότητα σχεδιά¬ 
ζει την ιδιωτικοποίηση της ΔΕΗ 
από την πίσω πόρτα, αφού προ¬ 
τείνει την εκμίσθωση μονάδων 
από ιδιώτες για δεκαετίες στο 
ίδιο σημείο, με χρήση της ίδιας 
καύσιμης ύλης. 

Σε μια επίδειξη πυγμής, κυ¬ 
βερνητικά στελέχη δηλώνουν 
ότι οι ιδιωτικοποιήσεις θα προ¬ 
χωρήσουν, κάνοντας λόγο «τε- 
λειωμένο συνδικαλισμό κά¬ 
ποιων βολεμένων συντεχνιών». 

Οι εργαζόμενοι στις ΔΕΚΟ 
πρέπει να οικοδομήσουν ένα 
ενιαίο μέτωπο πάλης, δυναμικού 
και ανυποχώρητου αγώνα. Να 
δημιουργήσουν τα δικά τους όρ¬ 
γανα αγώνα, να αποφασίζουν οι 
ίδιοι για τα αιτήματα και τις μορ¬ 
φές πάλης. Καμία εμπιστοσύ¬ 
νη δεν θα πρέπει να δείξουν στις 
γραφειοκρατικές ηγεσίες τους, 
που ευθύνονται όλα αυτά τα 
χρόνια για το χάσιμο κατακτή- 
σεων και δικαιωμάτων, ξεπουλώ¬ 
ντας μια σειρά αγώνων. Το εργα¬ 
τικό κίνημα θα πρέπει να μετα¬ 
τρέψει τη μάχη κατά των ιδιω- 
τικοποιήσεων και των επιπτώ- 
σεών τους σε κεντρική πολιτική 
αναμέτρηση με την κυβέρνηση 
των δοσίλογων του ΠΑΣΟΚ. 

8 Εργατική Πάλη 


Φάκελος: Πολιτική κρίση 


Σεπτέμβριος 2010 


Όσο βαθαίνει η 
κρίση τον ελληνικού 
καπιταλισμού, 
τόσο βαθαίνει και η 
πολιτική κρίση και 
γενικότερα η κρίση 
της αστικής εξουσίας. 
Κάθε μέρα καινούργια 
στοιχεία και γεγονότα 
αποδεικνύονν την 
απίστευτη εξαθλίωση 
και εξαχρείωση τον 
πολιτικού σκηνικού. 
Τελευταίο δείγμα 
το άρθρο της 
γερμανικής έκδοσης 
των Φαϊνάνσιαλ 
Τάιμς για τον έλληνα 
πρωθυπουργό Γ. 
Παπανδρέον με τον 
απροκάλυπτο και ωμό 
τίτλο «Ο άνθρωπός μας 
στην Αθήνα». 

■ Σωφρόνης Παπαδόπονλος 


Βουλιάζει στην αθλ 



«Ο άνθρωπός μας στην Αθήνα» 

Αντιγράφουμε από το άρθρο της 
γερμανικής έκδοσης των Φαϊνάνσιαλ 
Τάιμς με τίτλο «Ο άνθρωπός μας στην 
Αθήνα»: «Ο γόνος της δυναστείας Πα¬ 
πανδρέον και σοσιαλιστής επιβάλλει 
στο λαό τον το κτηνωδέστερο δυνατό 
πρόγραμμα λιτότητας που έχει δει ποτέ 
η Ευρώπη». Όμως η γνωστή εφημερίδα 
δεν σταματάει εδώ, συνεχίζει ακόμη πιο 
απροκάλυπτα και ταυτόχρονα αποκαλυ¬ 
πτικά: «Λεν έσωσε την Ευρώπη το γιγα- 
ντιαίο πακέτο σωτηρίας [εννοεί τα 750 
δις ευρώ από ΕΕ και ΔΝΤ], αλλά η από¬ 
φαση της Αθήνας να πάρει τα χρήματα 
[εννοεί τα 110 δις ευρώ που έχουν έως 
τώρα εκταμιευτεί]. Γιατί σε σύγκριση με 
την τωρινή θεραπεία λιτότητας, η κρα- 
τική χρεοκοπία θα ήταν πιο άνετος δρό¬ 
μος για τους έλληνες. Σχεδόν το 8Θ% 
των δανείων έρχονται από το εξωτερι¬ 
κό. Έτσι σε περίπτωση αναδιάρθρωσης 
του χρέους, οι ίδιοι οι Έλληνες θα την 
γλίτωναν συγκριτικά ανενόχλητοι ». Και 
συνεχίζει: «Η ευρωζώνη πρέπει να μειώ¬ 
σει σημαντικά το σημερινό επιτόκιο του 
5% που απαιτεί από τους Έλληνες δια¬ 
φορετικά στο τέλος των τριών χρόνων 
[τότε τελειώνει το «πακέτο βοήθειας»] 
βρίσκεται η χρεοκοπία ». 

Πράγματι, η χρεοκοπία θα είναι το 
αποτέλεσμα της κατοχικής κυβέρνησης 
του Γ. Παπανδρέου, γι αυτό δεν αμφιβά¬ 
λουν ούτε τα πιο έγκυρα αστικά έντυπα 
στον κόσμο. Το δημόσιο χρέος στο τέ¬ 
λος του 2010 θα έχει φθάσει στα 345 δις 
ευρώ και περίπου 140% του ΑΕΠ (από 
300 δις ευρώ και 115% του ΑΕΠ που 
ήταν στο τέλος του 2009), λόγω του συ¬ 
νεχιζόμενου δανεισμού και του γεγονό¬ 
τος ότι «πέφτουν» οι εγγυήσεις του δη¬ 
μοσίου σε ΔΕΚΟ και επιχειρήσεις, ύψους 
περίπου 25 δις ευρώ. Στο τέλος του 2013 
το χρέος της κεντρικής διοίκησης θα 
έχει φτάσει τουλάχιστον 450 δις και αν 
συνυπολογιστεί το λεγόμενο «κρυφό 
χρέος» (ΔΕΚΟ, ΟΤΑ, Νοσοκομεία κλπ), 
όπως επιμένει η τρόικα, τότε θα φτάσει 
το ιλιγγιώδες ποσό των 500 δις ευρώ! 
Για να σταματήσει η αύξηση του χρέους 
η κυβέρνηση πρέπει ως το 2013 να εξα¬ 
σφαλίζει από δικούς της πόρους περίπου 


13 δις ευρώ ετησίως για την πληρωμή 
των τόκων! Χωρίς ανάπτυξη αυτό είναι 
αδύνατο, ακόμη και αν εκποιούσε όλη τη 
δημόσια περιουσία, ακόμη και αν μείωνε 
τις δαπάνες (μισθοί, συντάξεις, επενδύ¬ 
σεις, λειτουργία του κράτους κλπ) στο 
50% των σημερινών και αύξανε σημα¬ 
ντικά κάθε είδους φόρους. 

Καζάνι που βράζει 

Το γερμανικό περιοδικό Σπίγκελ σε 
πρόσφατο άρθρο του για την Ελλάδα 
στην ηλεκτρονική έκδοση αναλύει και 
την πολιτική κατάσταση: «Είσοδος σε 
σπιράλ θανάτου; Πρώτα κατάθλιψη, 
έπειτα έκρηξη...Η ελληνική κοινωνία 
βράζει από ένα μείγμα φόβου, έλλειψη 
προοπτικής και οργής...Βράζει η κατά¬ 
σταση όπως μέσα σε μια χύτρα ταχύτη¬ 
τας και κάποια στιγμή θα εκραγεί». 

Πράγματι η κρίση του ελληνικού κα¬ 
πιταλισμού δεν είναι μόνο μη αναστρέ¬ 
ψιμη αλλά δεν είναι και διαχειρήσιμη. 
Καταρχάς, η κρίση του παγκόσμιου κα¬ 
πιταλιστικού συστήματος, η ιδιαίτερη 
κρίση/κατάρρευση του ελληνικού καπι¬ 
ταλισμού και η απίστευτης σκληρότη¬ 
τας επίθεση αστικής τάξης-κυβέρνησης- 
ΔΝΤ/ΕΕ προκαλούν ραγδαίες κοινωνι¬ 
κές μετατοπίσεις και αλλαγές, λόγω της 
ραγδαίας φτωχοποίησης των εργαζομέ¬ 
νων, της εργατικής αριστοκρατίας και 
των μικροαστικών στρωμάτων. Αυτές 
οι μετατοπίσεις προκαλούν κρίση στο 
μπλοκ της αστικής εξουσίας 1 και κατά 
συνέπεια στα αστικά κόμματα (κυρίως 
ΝΔ και ΠΑΣΟΚ, που το διαμεσολάβη¬ 
σαν, το αντιπροσώπευσαν και το εξυπη¬ 
ρέτησαν), στη συνδικαλιστική γραφει¬ 
οκρατία 2 , στα ρεφορμιστικά κόμματα 
ΚΚΕ και ΣΥΝ/ΣΥΡΙΖΑ 3 . 

Όπως σε κάθε περίοδο κρίσης του 
συστήματος (1922, μετά τον Πόλεμο και 
τον Εμφύλιο, μετά την πτώση της Δι¬ 
κτατορίας), έτσι και τώρα έχουμε μεγά¬ 
λες κοινωνικές μετατοπίσεις και αλλα¬ 
γές, οι οποίες γεννούν μεγάλες πολιτι¬ 
κές μετατοπίσεις. Σήμερα συντελούνται 
όλες οι διεργασίες για μεγάλες πολιτι¬ 
κές αλλαγές στο επίπεδο των μαζών, για 
πλήρη αναμόρφωση του πολιτικού σκη¬ 
νικού όπως το γνωρίσαμε από τη Μετα¬ 


πολίτευση και μετά. Αλλαγές μεγαλύτε¬ 
ρες από αυτές που συνέβησαν μετά την 
πτώση της Δικτατορίας και συγκρινόμε- 
νες με εκείνες των δυο άλλων περιόδων 
που αναφέρθηκαν. 

Οι πολιτικές μετατοπίσεις επιταχύ¬ 
νουν την κρίση του πολιτικού σκηνι¬ 
κού και των κομμάτων, που έτσι και αλ¬ 
λιώς αντιμετώπιζαν σοβαρά προβλήμα¬ 
τα: αναποτελεσματικότητα των επιλο¬ 
γών τους, χαλάρωση των δεσμών τους 
με τις μάζες, κρίση αντιπροσώπευσης 
των μαζών, σήψη, σκάνδαλα, διαφθορά 
κλπ. Οι κοινωνικές και πολιτικές αλλα¬ 
γές θα πλήξουν κυρίως την ΝΔ και το 
ΠΑΣΟΚ, που διαχειρίστηκαν την οικο¬ 
νομία, την κοινωνία, την πολιτική και 
μας οδήγησαν στη σημερινή οικονομική 
καταστροφή. Αυτό εκδηλώνεται σήμερα 
με την πρωτοφανή κρίση τους (αποσύν¬ 
θεση, αποχωρισμοί, διασπάσεις κλπ) και 
με την καταβαράθρωση της εκλογικής 
τους επιρροής (έχουν χάσει ήδη 20 μο¬ 
νάδες από τις εκλογές του Οκτωβρίου 
του 2009 και η πτώση συνεχίζεται). Ειδι¬ 
κά η εκλογική καταβαράθρωση του ΠΑ¬ 
ΣΟΚ το οδηγεί σύντομα με μαθηματική 
ακρίβεια στην κατάρρευση. Επιβιώνει - 
όσο το καταφέρνει- χάρις στην υποστή¬ 
ριξη της αστικής τάξης και των ιμπερι¬ 
αλιστών μπροστά στα προφανή αδιέξο¬ 
δα που δημιουργούνται από την πτώση 
του 4 . Γι αυτό δεν αποκλείεται να έχουμε 
πολλά πολιτικά πραξικοπήματα προ- 
κειμένου να διατηρηθεί στην εξουσία 
όχι το ΠΑΣΟΚ αλλά ο Γ. Παπανδρέ¬ 
ου και η υποτακτική παρέα του, συνε- 
πικουρούμενοι από άλλους της παρού¬ 
σας Βουλής και εξωκοινοβουλευτικούς 
εντολοδόχους των ΔΝΤ/ΕΕ. Άλλωστε 
η κατάκτηση της εξουσίας από το ΠΑ¬ 
ΣΟΚ και η παραμονή του στην εξουσία 
συνιστούν μια πολιτική αντινομία, αν 
όχι ένα πολιτικό πραξικόπημα. Γιατί εξα- 
πάτησε τον ελληνικό λαό με ψεύτικες 
υποσχέσεις και υφάρπαξε την ψήφο του 
σε βαθμό σπάνιο για την πολιτική ιστο¬ 
ρία της χώρας. Γιατί έφερε το ΔΝΤ και 
έθεσε την χώρα υπό ουσιαστική κατοχή 
καταργώντας το Σύνταγμα, την Βουλή, 
τα κοινωνικά, δημοκρατικά και πολιτικά 

όιητα το πολιτικό σκηνικό 


δικαιώματα των εργαζομένων, και γε¬ 
νικά κάθε είδους νομιμότητα. Και ακό¬ 
μη οδηγεί την χώρα στην χρεοκοπία και 
την πλήρη καταστροφή. 

Η γενικευμένη κρίση θα επηρεάσει 
φυσικά και τα ρεφορμιστικά κόμματα. 
Αυτό έχει εκδηλωθεί ήδη στο ΣΥΝ/ΣΥ- 
ΡΙΖΑ με την αποχώρηση της λεγάμενης 
Ανανεωτικής πτέρυγας, ενώ είναι ανοι¬ 
χτά ακόμη οδυνηρότερα ενδεχόμενα. Το 
ΚΚΕ, παρά τη φαινομενική του σταθε¬ 
ρότητα, αντιμετωπίζει εσωτερικά προ¬ 
βλήματα κυρίως λόγω της χωρίς όρια δι¬ 
ασπαστικής του πολιτικής και της επι¬ 
στροφής σε ένα σκληρό, παλαιολιθικό 
και αποκρουστικό σταλινισμό. Τα σο¬ 
βαρότερα προβλήματα αντιμετωπίζει με 


την οργανωμένη εργατική τάξη και αυτό 
φαίνεται από τις συνεχιζόμενες απώλει¬ 
ες στις συνδικαλιστικές εκλογές. 

Η κρίση του καπιταλισμού, διεθνι¬ 
κά και εθνικά, και οι λανθασμένες προ¬ 
σεγγίσεις που είχε -και εν πολύς έχει- η 
Ακρα Αριστερά ανέδειξαν τις προγραμ¬ 
ματικές και πολιτικές αδυναμίες της και 
την κρίση προσανατολισμού που πα¬ 
ρουσίαζε εδώ και καιρό. Όμως δεν εί¬ 
ναι μόνο αυτό: Για ορισμένες οργανώ¬ 
σεις υπάρχει και μια προσέγγιση προς 
τον ρεφορμισμό, τουλάχιστον σε πολιτι¬ 
κό και πρακτικό επίπεδο, μια που ακό¬ 
μη φαίνεται να υπάρχει, έστω και θολά, 
η υπεράσπιση ορισμένων επαναστατι¬ 
κών θέσεων. 


Όλα τα παραπάνω μπορούν να οδη¬ 
γήσουν -και οδηγούν- σε κοινωνικές 
εκρήξεις και εξεγέρσεις, που όμως μάλ¬ 
λον δεν αρκούν για να ανατρέψουν αυτή 
την κατάσταση και πολύ περισσότερο 
το καπιταλιστικό σύστημα που την δη¬ 
μιούργησε. Αυτό το συμπέρασμα οδη¬ 
γεί στην ανάγκη για μια βαθειά Ανασυ¬ 
γκρότηση και Ανασύνθεση του εργα¬ 
τικού κινήματος. Ειδικά τώρα που και¬ 
νούργια στρώματα των εργαζομένων 
μπαίνουν στον αγώνα, χωρίς να συνδέο¬ 
νται με τις εξασθενημένες ή ξεχασμένες 
παραδόσεις του εργατικού κινήματος. 

Υποσημειώσεις 

1 Όπως αυτό διαμορφώθηκε σταδιακά 
μετά την μεταπολίτευση από την αστική 


τάξη , τα μικροαστικά στρώματα και την 
εργατική αριστοκρατία. 

2 Η συνδικαλιστική γραφειοκρατία έχει 
ως βάση της την εργατική αριστοκρατία , 
και συμμετείχε στη συνδιαχείριση εξα¬ 
σφαλίζοντας ως αντάλλαγμα την κοινω¬ 
νική ειρήνη , υλικά και άλλα προνόμια. 

3 Που η βάση τους αποτελείται κυρίως 
από μικροαστικά και εργατικά στρώμα¬ 
τα κυρίως της εργατικής αριστοκρατί¬ 
ας και εξασφάλιζαν την ταξική ειρήνη με 
αντάλλαγμα την ενσωμάτωσή τους στο 
πολιτικό σύστημα. 

4 Όπως γράφουν οι Φαϊνάνσιαλ Τά- 
ιμς , αν και λίγο υπερβολικά και αβαντα¬ 
δόρικα: «Ένα πράγμα είναι καθαρό. Αυ¬ 
τός είναι ο άνθρωπός μας στην Αθήνα. 
Δεύτερη ευκαιρία δεν υπάρχει.». 


«Αριστερό Βήμα Διαλόγου και Κοινής Δράσης της Αριστερός»: 

Και πάλι για την Ενότητα της Αριστερός 


Η κρίση και το πρό¬ 
βλημα της αντιμε¬ 
τώπισή της δημι¬ 
ουργούν έντονες πι¬ 
έσεις για την ενότητα των δυ¬ 
νάμεων της αριστεράς. Έτσι και 
τώρα έχουν δημιουργηθεί διά¬ 
φορες κινήσεις, που επιδιώκουν 
-και δεν αμφιβάλλουμε για τις 
καλές προθέσεις τους- αυτή την 
ενότητα. 

Καταρχάς, δεν είναι η πρώτη 
φορά που ανακινούνται τέτοια 
σχέδια. Από την Μεταπολίτευ¬ 
ση και μετά έχουμε πολλές πα¬ 
ρόμοιες κινήσεις: Τα πρώτα χρό¬ 
νια αφορούσαν από τη μια με¬ 
ριά την ενότητα των ρεφορμιστι¬ 
κών δυνάμεων -και κυρίως του 
πρώην ενιαίου ΚΚΕ- και από την 
άλλη την ενότητα των δυνάμε¬ 
ων της άκρας αριστεράς -κυρίως 
μεταξύ των συγγενικών δυνάμε¬ 
ων. Από τις αρχές της δεκαετί¬ 
ας του 80 μέχρι τα τέλη του ’90 
έχουμε πολλές τέτοιες κινήσεις, 
που στην συντριπτική τους πλει- 
οψηφία αφορούν τον χώρο της 
άκρας και επαναστατικής αρι- 
στεράς. Όλες απέτυχαν, με μο¬ 
ναδική εξαίρεση για ένα αρκε¬ 
τά μεγάλο διάστημα το ΜΕΡΑ. 
Από τις αρχές του 2000, αρχής 
γενομένης με το ΣΥΝ/ΣΥΡΙΖΑ 
(2004) για πρώτη φορά οι κινή¬ 
σεις ενότητας θα αφορούν όλη 
την αριστερά (ρεφορμιστική 
και άκρα) για να πληθύνουν με 
την επιδείνωση της κρίσης (βλ. 
«Μέτωπο Ανατροπής» του Αλα- 
βάνου, «Αριστερό Βήμα Διαλό¬ 
γου και Κοινής Δράσης», και φυ¬ 
σικά πάντοτε μια τέτοια κίνηση 
είναι και ο ΣΥΝ/ΣΥΡΙΖΑ παρά 
τα προβλήματά του). 


Αυτό που διδάσκουν όλες αυ¬ 
τές οι πρωτοβουλίες δεν είναι 
οι τάσεις για ενότητα, αλλά οι 
πραγματικές τάσεις σύγχυσης 
και αποπροσανατολισμού, κρί¬ 
σης, πολυδιάσπασης και απο¬ 
σύνθεσης δυνάμεων της ρεφορ¬ 
μιστικής και άκρας αριστεράς. 
Στο ΣΥΝ/ΣΥΡΙΖΑ συμμετέχει 
σημαντικό μέρος της άκρας αρι- 
στεράς (μετά τις τελευταίες εξε¬ 
λίξεις αυτή η συμμετοχή είναι 
ένα ερωτηματικό), στις νέες κι¬ 
νήσεις συμμετέχει στην πράξη 
η πλειοψηφία των οργανώσε- 
ών της, αφήνοντας στην άκρη τα 
μεγάλα σχέδια για αντικαπιταλι- 
στικούς πόλους (ΜΕΡΑ, ΕΝΑ¬ 
ΝΤΙΑ, ΑΝΤΑΡΣΥΑ), κάτι που 
είναι το αποτέλεσμα της κρίσης, 
των πολιτικών αλλαγών και με¬ 
τατοπίσεων, της σύγχυσης και 
του αποπροσανατολισμού. 

Όπως και το «Μέτωπο Ανα¬ 
τροπής» του Αλαβάνου, έτσι 
και το νεότευκτο «Αριστε¬ 
ρό Βήμα...» επί της ουσίας δεν 
αποτελούν τίποτα διαφορετικό 
από την προϋπάρχουσα «ενω- 
τική» κίνηση του ΣΥΝ/ΣΥΡΙ- 
ΖΑ. Η απήχηση και η διείσδυ¬ 
ση που έχει το «Αριστερό Βήμα» 
στο χώρο της άκρας αριστεράς 
δεν οφείλεται τόσο στην επιθυ¬ 
μία και την πρακτική κοινής δρά¬ 
σης των δυνάμεων της αριστε¬ 
ρός (ή καλύτερα με τα ρεφορμι¬ 
στικά κόμματα), όσο στην πολι¬ 
τική προσέγγιση της άκρας αρι¬ 
στερός με τον ρεφορμισμό και 
τον απλό ακολουθητισμό χωρίς 
ξεχωριστή πρακτική (μάλιστα 
η πλειοψηφία των οργανώσεων 
αυτών ανάγει αυτή την προσέγ¬ 
γιση σε στρατηγικό στόχο). 


Τα διάφορα «αριστερά» ή 
«επαναστατικά» αιτήματα στις 
προτάσεις για κοινή δράση του 
«Αριστερού Βήματος» δεν απο¬ 
τελούν κάτι το σημαντικό αφ’ 
εαυτού για την επαναστατική 
πολιτική. Για τον επαναστατικό 
μαρξισμό δεν υπάρχουν εξ ορι¬ 
σμού ρεφορμιστικά και επανα¬ 
στατικά αιτήματα. Ο χαρακτή¬ 
ρας των αιτημάτων καθορίζε¬ 
ται από την ένταξή τους σε μια 
συνολική επαναστατική πολιτι¬ 
κή και πρακτική και ασφαλώς 
από το επαναστατικό υποκείμε¬ 
νο στο οποίο απευθύνονται, από 
το οποίο υιοθετούνται και προ¬ 
ωθούνται, δηλαδή την εργατι¬ 
κή τάξη. Έτσι, τα αιτήματα του 
«Αριστερού Βήματος» για πάλη 
απλά έξω από την ΟΝΕ, παύση 
πληρωμών-διαγραφή του χρέους 
κλπ, όχι μόνο δεν αποτελούν κα¬ 
μιά «θεραπεία», αλλά υπό προ¬ 
ϋποθέσεις μπορούν να αποτε- 
λέσουν λύσεις για την διάσω¬ 
ση του καπιταλισμού και την 
μερική ενσωμάτωση των μαζών, 
με καταστροφικά αποτελέσμα¬ 
τα για τα συμφέροντα της εργα¬ 
τικής τάξης. Δεν είναι τυχαίο ότι 
τέτοια παραπλήσια αιτήματα συ¬ 
ναντά κανείς μέσα στον αστικό 
κόσμο, ίσως στο πιο οξυδερκές 
κομμάτι του. 

Η ρεφορμιστική αριστερά και 
ένα σημαντικό μέρος της άκρας 
αριστεράς στην Ελλάδα και βέ¬ 
βαια τέτοιες ενωτικές κινήσεις 
έχουν ως κύριο χαρακτηριστικό 
του προγράμματος ή των προτά- 
σεών τους ένα αντί-μαρξιστικό 
μίγμα αιτημάτων της εργατικής 
τάξης, της μικρής και μεσαίας 
αστικής τάξης. Αυτό συνήθως 


συνοδεύονταν από μια λυσσα¬ 
λέα -στην θεωρία- επίθεση στο 
μονοπωλιακό κεφάλαιο και τα 
μονοπώλια. Η ουσία αυτής της 
πολιτικής και του σχήματος Μο¬ 
νοπώλια-Αντί-μονοπωλιακή πο¬ 
λιτική ήταν και είναι ο παραμε¬ 
ρισμός της πάλης ενάντια στον 
ίδιο τον καπιταλισμό. 

Όμως, ο καπιταλισμός είναι 
ένα αδιαίρετο σύνολο μονοπω¬ 
λίων, μικρών και μεσαίων επι¬ 
χειρήσεων κλπ, και δεν χωρίζε¬ 
ται σε «κομμάτια». Η πρακτική 
της «Αντί-μονοπωλιακής πολι¬ 
τικής» (στην ουσία της επρόκει- 
το για στρατηγική) ήταν τα Λα¬ 
ϊκά Μέτωπα που εγκατέλειπαν 
την εργατική τάξη και τα ιδιαί¬ 
τερα συμφέροντά της, και αντι¬ 
καθιστούσαν το στόχο της Σο¬ 
σιαλιστικής επανάστασης με την 
αστικοδημοκρατική επανάσταση 
όπως κατά καιρούς εκδηλώθηκε 
(Πλατιά Δημοκρατία, Λαϊκή Δη¬ 
μοκρατία, Αντιμονοπωλιακή Δη¬ 
μοκρατία κλπ). 

Βέβαια η επαναστατική πο¬ 
λιτική δε σημαίνει μονότονη και 
γενικόλογη επίκληση της επανά¬ 
στασης, όπως κάνουν διάφοροι 
υπεραριστεροί και κυρίως αναρ¬ 
χικοί. Σημαίνει παρακολούθη¬ 
ση και αντίληψη της ταξικής πά¬ 
λης και των διαθέσεων των μα¬ 
ζών, και βέβαια επαναστατικό 
πρόγραμμα και σχέδιο, όχι για 
τα χαρτιά αλλά να προωθούνται 
καθημερινά ενεργά σε όλες τις 
κοινωνικές και πολιτικές διεργα¬ 
σίες από τις επαναστατικές δυ¬ 
νάμεις. 

Η ΟΚΔΕ δεν έχει φυσικά κα¬ 
μιά αντίρρηση για διάλογο και 
κοινή δράση των δυνάμεων της 


αριστεράς, και κυρίως της άκρας 
και επαναστατικής αριστεράς. 
Από την ιδεολογία της έχει ενω- 
τική πολιτική και πρακτική, είναι 
η οργάνωση που έχει στο πρό¬ 
γραμμά της το Ενιαίο Μέτω¬ 
πο, είναι η οργάνωση που επι¬ 
ζητούσε πάντοτε το διάλογο και 
την κοινή δράση των οργανώ¬ 
σεων του εργατικού κινήματος, 
εγκαινιάζοντάς τα κυρίως μετά 
την Μεταπολίτευση και επιβάλ- 
λοντάς τα στην πράξη, αρχικά σ’ 
ένα τμήμα της άκρας αριστεράς 
και κατόπιν σχεδόν στο σύνο¬ 
λό της. Όμως διάλογο και κοινή 
δράση δεν τα εννοούμε ως αυτο¬ 
σκοπό, αλλά ως βήματα για την 
απόκρουση της επίθεσης αστι¬ 
κής τάξης-κυβέρνησης-ΔΝΤ/ 
ΕΕ, για την ανάπτυξη του εργα¬ 
τικού και επαναστατικού κινή¬ 
ματος, για την οικοδόμηση του 
επαναστατικού κόμματος, για τη 
σοσιαλιστική επανάσταση. Όσο 
αυτοί οι στόχοι δεν εκπληρού- 
νται οι λεγάμενες κινήσεις «Ενό¬ 
τητας», που στο μόνο που τελι¬ 
κά καταλήγουν είναι ένα εφήμε¬ 
ρο εκλογικό κατέβασμα, δεν εξυ¬ 
πηρετούν καμιά αναγκαιότητα 
του εργατικού και επαναστατι¬ 
κού κινήματος παρά μόνο υπο¬ 
κειμενικές διαθέσεις. Η ΟΚΔΕ 
διατηρεί τα ενωτικά χαρακτηρι¬ 
στικά της πολιτικής της αλλά τα 
υποτάσσει στις σημερινές ανά¬ 
γκες του κινήματος και της οι¬ 
κοδόμησης του επαναστατι¬ 
κού κόμματος, ως εκ τούτου εί¬ 
ναι υποχρεωμένη να διαχωριστεί 
από ορισμένους αμφίβολους συ¬ 
νοδοιπόρους. 

Έρχεται καυτός χειμώνας 
στην τριτοβάθμια εκπαίδευση... 


Μ πορεί το καλοκαίρι τα πανε¬ 
πιστήμια να είναι κλειστά και 
στους φοιτητές αλλά και γε¬ 
νικότερα στην κοινωνία να επικρατεί ένα 
πιο χαλαρό κλίμα (σε πολύ μικρότερο 
βαθμό βέβαια σχετικά με την προ-ΔΝΤ 
περίοδο), αλλά δυστυχώς δεν ισχύει το 
ίδιο για το κυβερνητικό επιτελείο και το 
υπ. Παιδείας. Σ’ αυτή τη νέα περίοδο που 
άνοιξε μετά την προσφυγή της χώρας στο 
ΔΝΤ, η παιδεία δεν μπορεί να μείνει «στην 
απ’ έξω». Είναι άλλωστε -κατά τους κανί¬ 
βαλους της Τρόικας- ένα από τα πιο ση¬ 
μαντικά τμήματα του «ζημιογόνου» και 
«μη-παραγωγικού» δημόσιου τομέα. 

Τα τελευταία χρόνια, με τις ευλογί¬ 
ες και τις επιταγές της Ε.Ε. προωθείται η 
πλήρης μετάλλαξη της τριτοβάθμιας εκ¬ 
παίδευσης (και γενικότερα της εκπαίδευ¬ 
σης) όπως την γνωρίσαμε μέχρι σήμερα. 
Πάνω από δέκα νόμοι, κοινοτικές οδηγί¬ 
ες και προεδρικά διατάγματα δεν κατάφε- 
ραν ακόμη να «αναμορφώσουν» το το¬ 
πίο, κυρίως λόγω της σθεναρής αντίστα¬ 
σης που προέβαλε στο πρόσφατο παρελ¬ 
θόν το φοιτητικό κίνημα. Σήμερα, τρία 
και πλέον χρόνια από την ψήφιση του 
νέου νόμου-πλαίσιο για ΑΕΙ και ΤΕΙ, το 
υπουργείο Παιδείας, έχοντας ήδη δώ¬ 
σει κάποια δείγματα γραφής (αναγνώρι¬ 
ση κολεγίων, πολυνομοσχέδιο, δια βίου 
μάθηση), ετοιμάζεται να συμπληρώσει 
το παζλ των αντιδραστικών μεταρρυθμί¬ 
σεων ή καλύτερα να δώσει τη χαριστική 
βολή στην τριτοβάθμια εκπαίδευση. 

Ήδη με το νέο νόμο για την «Ανάπτυ¬ 
ξη της Δια Βίου Μάθησης και λοιπές δια¬ 


τάξεις» καθιερώνεται και επίσημα το σύ¬ 
στημα «Εθνικό Πλαίσιο Προσόντων» σε 
αντιστοίχιση με το ευρωπαϊκό. Αυτό ση¬ 
μαίνει την οριστική κατάργηση των πτυ¬ 
χίων και την αντικατάστασή τους από 
κάποιο άθροισμα πιστωτικών μονάδων. 
Πλέον η αγορά, δηλαδή οι ίδιοι οι επιχει¬ 
ρηματίες, θα αποφασίζουν τι ξέρει ένας 
πτυχιούχος -στην πραγματικότητα «τι 
αξίζει»- και όχι το πτυχίο του. Ακόμα, με 
το νόμο αυτό ανοίγεται ένα παραθυράκι 
για την εισαγωγή στην τριτοβάθμια εκ¬ 
παίδευση σπουδαστών χωρίς πανελλα¬ 
δικές εξετάσεις από τα κολέγια και ΚΕΣ, 
πράγμα που αντικειμενικά τα αναβαθμί¬ 
ζει σε βάρος της δημόσιας εκπαίδευσης. 

Αυτά είναι όμως μόνο η αρχή. Σε συ¬ 
ζητήσεις του υπουργείου με τον Παπαν- 
δρέου έχουν πέσει στο τραπέζι πολλές 
ακόμα προτάσεις και σχέδια (νέος νό- 
μος-πλαίσιο, «Καλλικράτης στην εκπαί¬ 
δευση» κ.α.) για ριζικές αλλαγές σε όλες 
τις βαθμίδες και φυσικά στα ΑΕΙ-ΤΕΙ. Οι 
σχεδιασμοί αυτοί, όπως είπαμε, δεν είναι 
κάτι καινούριο και χρόνια τώρα οι εκά- 
στοτε κυβερνήσεις με τις επιταγές της 
αστικής τάξης και της Ε.Ε. (συνθήκες Λι¬ 
σαβόνας, Μπολόνια, Πράγας) προσπα¬ 
θούν να τους κάνουν πραγματικότη¬ 
τα. Οι αλλαγές στην τριτοβάθμια εκπαί¬ 
δευση θα είναι δραματικές και στοχεύ¬ 
ουν στη μετατροπή της σε μια αγορά, τη 
μετατροπή των ΑΕΙ και ΤΕΙ σε επιχειρή¬ 
σεις όπου ο καθένας θα μπορεί να αγορά¬ 
ζει ανάλογα με το πορτοφόλι του. Άμεσα 
αναμένεται να επιβληθούν δίδακτρα στα 
ΑΕΙ-ΤΕΙ και να συρρικνωθούν ή να κα- 


ταργηθούν μια σειρά άλλων παροχών (βι¬ 
βλία, σίτιση, στέγαση κ.λπ.). Η αγορά θα 
είναι αυτή που θα καθορίζει αν και ποια 
τμήματα και σχολές θα παίρνουν κρα¬ 
τική χρηματοδότηση και πόση θα είναι 
αυτή. Κρατική χρηματοδότηση η οποία 
ήδη αναμένεται να είναι αρκετά μειωμέ¬ 
νη στο νέο προϋπολογισμό. Δεκάδες τμή¬ 
ματα ΑΕΙ και ΤΕΙ (όχι μόνο της περιφέ¬ 
ρειας) θα κλείσουν ή θα συγχωνευτούν. 
Μέσα σ’ αυτό το πλαίσιο αναμένεται και 
μια λυσσασμένη επίθεση για την κατάρ¬ 
γηση του ασύλου, του φοιτητικού συνδι¬ 
καλισμού και των αγώνων των φοιτητών 
γενικά, καθώς και κάθε ελεύθερης έκφρα¬ 
σης μέσα στα πανεπιστήμια (συνελεύσεις, 
στέκια, καταλήψεις κ.λπ.). 

Για όλους αυτούς τους λόγους το φοι¬ 
τητικό κίνημα θα βρεθεί για μια ακόμα 
φορά στο επίκεντρο, αφού αντικειμενι¬ 
κά οι αλλαγές στην εκπαίδευση (και στην 
τριτοβάθμια) θα είναι από τις κεντρικές 
επιλογές της κυβέρνησης. Επιπλέον έχει 
ανοίξει ήδη μια έντονη συζήτηση μέσα 
στους φοιτητές για την εκπαίδευση, την 
επαγγελματική τους προοπτική και γενι¬ 
κότερα το μέλλον τους. Συζήτηση που σε 
μεγάλο βαθμό γίνεται με βάση το παρόν 
και το πολύ κοντινό μέλλον, αφού οι ρα¬ 
γδαίες μεταβολές δεν τοποθετούνται κά¬ 
που μακρινά, αλλά ήδη κάποιες συμβαί¬ 
νουν από φέτος κιόλας, ενώ ο εφιάλτης 
της ανεργίας χτυπάει κυρίως τη νεολαία. 

Το φοιτητικό κίνημα, παρόλη την 
κάμψη που είχε μετά τις δυναμικές κινη¬ 
τοποιήσεις του 2006-2007, πρέπει να βρε¬ 
θεί στην πρώτη γραμμή του αγώνα. Να 


υπερασπιστεί τη δημόσια δωρεάν εκπαί¬ 
δευση, τα επαγγελματικά δικαιώματα, το 
πτυχίο αλλά και τους μισθούς, τις σχέσεις 
εργασίας, την ασφάλιση, την υγεία και τις 
ίδιες τις θέσεις εργασίας, το δικαίωμα να 
δουλεύουμε για να μπορούμε να ζούμε. 

Το φοιτητικό κίνημα πρέπει και μπο¬ 
ρεί να συμβάλει στην ανατροπή της χού¬ 
ντας που έχουν επιβάλει η Τρόικα, η 
αστική τάξη και το ΠΑΣΟΚ. Μαζί με όλη 
τη νεολαία και την εργατική τάξη, να πα¬ 
λέψει με προοπτική την ανατροπή αυ¬ 
τής της άθλιας κατάστασης, για την επι¬ 
βολή μιας άλλης διαχείρισης της κοινωνί¬ 
ας και της οικονομίας που θα έχει στο κέ¬ 
ντρο της τις ανθρώπινες ανάγκες, τις ηθι¬ 
κές και πνευματικές αξίες, τον πολιτισμό 
και το περιβάλλον. 

Αυτή είναι η πολιτική και η πρακτική 
που θα προωθήσει η Σοσιαλιστική Σπου¬ 
δαστική Πάλη (ΣΣΠ). Πρέπει να συμμε¬ 
τέχουμε ενεργά σε κάθε αγώνα ενάντια 
στη χούντα Τρόικας και κυβέρνησης, να 
συμβάλουμε στην οργάνωση των μικρών 
και μεγάλων μαχών που έχουμε μπροστά 
μας, με δυναμικές ενέργειες που θα κά¬ 
νουν ξεκάθαρο ότι δεν πρόκειται να πάμε 
πόντο πίσω, γιατί εδώ παίζεται το μέλλον 
και οι ζωές μας. Αυτός είναι και ο τρόπος 
για να κερδηθεί στον αγώνα η πλειοψη- 
φία των σπουδαστών. 

Πρώτος σημαντικός σταθμός η διαδή¬ 
λωση στα εγκαίνια της ΔΕΘ, στην οποία 
πρέπει να συμμετέχουν μαζικά και ενερ¬ 
γά οι φοιτητές στο πλευρό της εργατικής 
τάξης. 


Κυβέρνηση και ΔΝΤ διαλύουν το δηΐιόσιο σχολείο 



Ο ι κοινωνικές υπηρεσίες (υγεία 
και παιδεία κατά κύριο λόγο) 
που βρίσκονταν τα τελευταία 
χρόνια στο στόχαστρο των κυβερνήσε¬ 
ων, δέχονται μια επίθεση άνευ προηγου¬ 
μένου από την κυβέρνηση και το ΔΝΤ, 
κάτω από το τεράστιο βάρος της κρί¬ 
σης, με στόχο την ολοκληρωτική διά¬ 
λυσή τους. Το ερώτημα για τα δημόσια 
σχολεία δεν είναι πλέον απλώς το αν θα 
υπολειτουργήσουν αλλά για πολλά από 
αυτά το αν θα λειτουργήσουν. Η ίδια η 
υπ. Παιδείας Διαμαντοπούλου, με περίσ¬ 
σιο θράσος δήλωσε ότι «η φετινή χρονιά 
θα είναι η δυσκολότερη για τα σχολεία 
από τη μεταπολίτευση και μετά». Πρόκει¬ 
ται για την ίδια υπουργό, της ίδιας κυβέρ¬ 
νησης, που προεκλογικά δεσμευόταν ότι 
λεφτά υπάρχουν, ότι οι δαπάνες για την 
εκπαίδευση θα αυξηθούν, ότι τα σχολεία 
θα αναβαθμιστούν. 

Το αποτέλεσμα; Οι διορισμοί των 
ήδη λίγων εκπαιδευτικών μειώθηκαν στο 
μισό, ενώ πολλοί καθηγητές για να μην 
επηρεαστούν από το ασφαλιστικό νομο- 
σχέδιο-έκτρωμα προτίμησαν να βγουν 
πρόωρα στη σύνταξη. Συνολικά οι ελλεί¬ 
ψεις σε εκπαιδευτικό προσωπικό ξεπερ¬ 
νούν τις 20.000! Αυτό το φαινόμενο συμ¬ 
βαίνει τη στιγμή που όχι μόνο η κοινω¬ 
νία υποφέρει από την ανεργία αλλά και 
υπάρχει ανάγκη ο αριθμός των μαθητών 
ανά τάξη να μειωθεί δραστικά. Αντί γι’ 
αυτό, το υπουργείο σχεδιάζει ήδη τα τμή¬ 
ματα να έχουν 30 τουλάχιστον μαθητές! 


Το «πετσόκομμα» όμως των δαπανών 
για την παιδεία δεν σταματάει στις μειώ¬ 
σεις των καθηγητών, στη μείωση του μι¬ 
σθού τους ή ακόμα και στις απολύσεις 
τους. Περνάει και άμεσα στην ποιότη¬ 
τα των μαθημάτων μας. Οι χρηματοδο¬ 
τήσεις στα σχολεία πρόκειται να πέσουν 
στο μισό, φέρνοντας το κόψιμο μαθημά¬ 
των, τη χαμηλότερη ποιότητα μόρφωσης, 
την εγκατάλειψη των σχολικών υποδο¬ 
μών (εργαστήρια, αίθουσες, γυμναστή¬ 
ρια κ.λπ.), την έλλειψη θέρμανσης, κ.α. 
Ένα πολύ χαρακτηριστικό παράδειγμα 
για αυτό είναι ότι φέτος στα περισσότε¬ 
ρα σχολεία της χώρας θα σταματήσει το 


πρόγραμμα της Πρόσθετης Διδακτικής 
Στήριξης, που είναι κάτι ιδιαίτερα σημα¬ 
ντικό, ειδικά για τα παιδιά των εργατικών 
και φτωχών οικογενειών. 

Η επίθεση της χούντας ΠΑΣΟΚ και 
ΔΝΤ στη δημόσια παιδεία δεν πρέπει να 
εξετάζεται χωριστά από την επίθεση στην 
υγεία, το κόψιμο μισθών και συντάξεων, 
την αύξηση της φορολογίας κ.λπ. Όλα 
έχουν τον ίδιο στόχο: την εξοικονόμηση 
όσων περισσότερων χρημάτων μπορούν 
αποκλειστικά καταργώντας τα δικά μας 
δικαιώματα, για να μπουκώσουν με ζεστό 
χρήμα τους επιχειρηματίες, για να μπο¬ 
ρέσουν να αποπληρώσουν το χρέος που 


αυτοί δημιούργησαν και είναι αιτία των 
δεινών μας, σε τελευταία ανάλυση για να 
σώσουν τον ελληνικό —και να προφυλά- 
ξουν τον παγκόσμιο— καπιταλισμό, την 
εκμετάλλευση και την αδικία. 

Οι μαθητές οφείλουμε να σώσουμε 
τα σχολεία μας, το δικαίωμα να παίρνου¬ 
με δωρεάν μόρφωση, ανεξάρτητα αν εί¬ 
μαστε πλούσιοι ή φτωχοί. Οφείλουμε να 
υπερασπίσουμε όμως και συνολικά τις 
ζωές μας απέναντι στον πόλεμο της κυ¬ 
βέρνησης και του ΔΝΤ. Μαζί με τους φυ¬ 
σικούς μας συμμάχους, τους φοιτητές 
και την υπόλοιπη νεολαία, τους εργαζό¬ 
μενους και τους ανέργους, πρέπει να κά¬ 
νουμε τη φετινή χρονιά ένα διαρκές πε¬ 
δίο αντιπαράθεσης, έναν συνεχή αγώνα. 
Η Μαθητική Αντεπίθεση ξεκινώντας από 
τη συμμετοχή της στη διαδήλωση της 
ΔΕΘ, θα ξεκινήσει καμπάνια στα σχολεία 
ενάντια στα μέτρα της κυβέρνησης, προ¬ 
σπαθώντας να δημιουργηθούν σε όλα τα 
σχολεία ομάδες, επιτροπές και συνελεύ¬ 
σεις. Για να ανασυγκροτήσουμε το μαθη¬ 
τικό κίνημα και με δυναμικές μορφές πά¬ 
λης, καταλήψεις και διαδηλώσεις, να υπε¬ 
ρασπίσουμε τα δικαιώματά μας. 

Η Μαθητική Αντεπίθεση συναντιέ¬ 
ται κάθε Σάββατο στις 17.00 στο πολι- 
τικό-πολιτιστικό στέκι Ίσκρα στην οδό 
Αμνντα 12 στο κέντρο της Θεσσαλονί¬ 
κης. 

Μαθητική Αντεπίθεση 

ΠΟΓΚΡΟΜ ΜΗΝΥΣΗΝ ΚΑΙ ΣΥΛΛΗΨΗΝ 

ΣΤΟ ιιΒΑΝΟυΐΤ» 



Γ V 1 χει κλείσει τους πέντε μήνες 
ΒΗ ο αγώνας των εργαζομένων 
Μ Λ στ ο εστιατόριο Βαηηιιεί, 
που διεκδικούν την επαναπρόσλη- 
ψη του συναδέλφου Βαγγέλη Κι- 
τσώνη, που είχε εκδιωχθεί από την 
εργασία του για συνδικαλιστικούς 
λόγους (διεκδίκησε την καταβολή 
των δεδουλευμένων και την τήρη¬ 
ση της εργατικής νομοθεσίας). Η 
εργοδοσία στο Βαηψαεί αφού αρ- 
νήθηκε να καταβάλει τα δεδουλευ¬ 
μένα (μισθούς, υπερωρίες, επιδό¬ 
ματα, νυχτερινά, αργίες κ.ά.), αφού 
έβαλε ανθρώπους της να δείρουν 
τρεις εργαζόμενους της Επιτρο¬ 
πής Αλληλεγγύης, αφού έκλεισε το 
μαγαζί για τρεις μήνες αφήνοντας 
απλήρωτους τους καταγγέλλο- 
ντες εργαζόμενους, προχώρησε τε¬ 
λικά και σε άλλες οχτώ απολύσεις. 
Οι εργοδότες σαν να μην έφταναν 
τα παραπάνω, προχώρησαν σε μη¬ 
νύσεις με ψεύτικες κατηγορίες ενα¬ 
ντίον εργαζομένων και της Επιτρο¬ 
πής Αλληλεγγύης. 

Την Τρίτη 31/8 συνελήφθη ο 
συνάδελφος εργαζόμενος στο εστι¬ 
ατόριο Βαηηυεί Γ.Κ. και μετά από 
διαμαρτυρία εκατοντάδων εργαζο¬ 
μένων αφέθηκε ελεύθερος, αφού 
του καθορίστηκε τακτική δικά¬ 
σιμος. Την Πέμπτη 2/9, συνελή¬ 
φθη ένας άλλος εργαζόμενος μέ¬ 
λος της Επιτροπής Αλληλεγγύης, 
ο Βασίλης Γούτας, ενώ η αστυνο¬ 
μία προσπάθησε να συλλάβει αρ¬ 
κετούς άλλους εργαζόμενους- 
αλληλέγγυους. Ο Βασίλης έμεινε 
στο κρατητήριο στην Γ.Α.Δ.Θ. και 
το πρωί της επόμενης μέρας οδη¬ 
γήθηκε στον εισαγγελέα, όπου και 
πήρε αναβολή για το δικαστήριο 
την Τρίτη 7/9. 

Η κυβέρνηση του ΠΑΣΟΚ, με 
το Μνημόνιο που ψήφισε με ΕΕ 
και ΔΝΤ πριν από λίγους μήνες και 
μπροστά στην εφαρμογή της επι- 
καιροποιημένης εκδοχής του, πρό¬ 
χωμά στην ωμή κατάργηση των δη¬ 
μοκρατικών, πολιτικών και συνδι¬ 
καλιστικών ελευθεριών. Η κυβέρ¬ 
νηση του ΠΑΣΟΚ και ο υπουρ¬ 
γός Δημόσιας Τάξης στηρίζουν 
απροκάλυπτα την εργοδοσία στο 
ΒαηηαεΙ, που έχει σχεδόν παραβι¬ 
άσει κάθε άρθρο της εργατικής νο¬ 
μοθεσίας και προχωρούν σε συλ¬ 
λήψεις εργαζομένων και συνδικα¬ 
λιστών που αγωνίζονται να υπε¬ 
ρασπίσουν τα στοιχειώδη δικαιώ¬ 
ματα των εργαζομένων, το δικαίω¬ 


μα στην εργασία και στη συνδικα¬ 
λιστική δράση. Κινητοποιούν την 
αστυνομία για να συντρίψει τον δί¬ 
καιο αγώνα των εργαζομένων στο 
Βαηηιιεί και όσων τους συμπαρα¬ 
στέκονται, για να συντρίψουν μία 
εστία αγώνα στη Θεσσαλονίκη και 
να τρομοκρατήσουν τους εργαζό¬ 
μενους της πόλης, ώστε να μη δια¬ 
δηλώσουν μαζικά στα εγκαίνια της 
ΔΕΘ και για να σταματήσουν τις 
διαδηλώσεις, απεργίες και διαμαρ¬ 
τυρίες τους. 

Η κυβέρνηση και τα αφεντικά 
της Τρόικας ματαιοπονούν. Οι ερ¬ 
γαζόμενοι του Βαηηυεί και οι χι¬ 
λιάδες εργαζόμενοι που συμπαρα¬ 
στάθηκαν μέχρι τώρα στον αγώ¬ 
να τους δεν πρόκειται να κάνουν 
πίσω. Οι δεκάδες χιλιάδες εργα¬ 
ζόμενοι που θα διαδηλώσουν στη 
ΔΕΘ δεν πρόκειται να φοβηθούν. 
Ο αγώνας στο Βαηηυεί θα συνε¬ 
χιστεί με ακόμη μεγαλύτερη έντα¬ 
ση, γιατί αφορά στην υπεράσπιση 
του μισθού, των θέσεων εργασίας 
μας, των συνδικαλιστικών ελευθε¬ 
ριών και δημοκρατικών ελευθεριών 
να αντιστεκόμαστε στην αντεργα- 
τική λαίλαπα της κυβέρνησης και 
του Μνημονίου, να υπερασπίζουμε 
τις ζωές μας και τις ζωές των παι¬ 
διών μας. 


Γι’ αυτό καλούμε όλους τους 
εργαζόμενους να συμμετέχουν 
στη μαζική κινητοποίηση της 
ΔΕΘ στις 11/9. 

- Να σταματήσουν οι συλλήψεις 
εργαζομένων αγωνιστών. 

- Να επαναπροσληφθούν όλοι 
οι εργαζόμενοι του Βαηηηβί 
που απολύθηκαν και να τους 
καταβληθούν τα δεδουλευμένα. 

Ο αγώνας στο Βαηηιιεί τόσο 
για τη δυναμική και τη διάρκειά 
του, όσο και για τη σημασία που 
έχει στην εποχή του Μνημονίου, 
παίρνει πλέον χαρακτηριστικά μιας 
μεγάλης μάχης για το σύνολο του 
εργατικού κινήματος. Ο αγώνας 
αυτός πρέπει οπωσδήποτε να νική¬ 
σει (αν και έχει ήδη τρομοκρατήσει 
τους διάφορους εργοδότες), γιατί 
είναι αναγκαίο οι εργαζόμενοι να 
απαντήσουν συνολικά και ενωμένα 
στα νομοσχέδια της κατοχικής κυ¬ 
βέρνησης. Να σπάσουμε στην πρά¬ 
ξη την εφαρμογή του Μνημονίου 
σε κάθε χώρο εργασίας. Η νίκη στο 
Βαηηιιεί θα αποτελέσει σημαντική 
νίκη για όλο το ελληνικό εργατι¬ 
κό κίνημα και ειδικά για τους νέους 
εργαζόμενους. 


ΜΙΑ ΜΕΓΑΛΗ ΝΙΚΗ ΣΤΟΝ «ΚΑΦΕΝΑΙ» 

Οι εργαζόμενοι στο καφενείο «Καφεναί», εξοργισμένοι από 
τη μη καταβολή δεδουλευμένων και ενθαρρυμένοι από τον με¬ 
γάλο αγώνα στο εστιατόριο Βαηηιιοΐ, οργανώθηκαν και προχώ¬ 
ρησαν στη διεκδίκηση των δεδουλευμένων τους. 

Ο εργοδότης στην αρχή αρνήθηκε, αλλά έφτασε μία μόνο 
παράσταση διαμαρτυρίας της «Επιτροπής Αλληλεγγύης στους 
εργαζόμενους του Βαηηαοΐ» έξω από τον «Καφεναί» για να 
υποχωρήσει. Έτσι συμφωνήθηκε να καταβάλει 40.000 ευρώ, τα 
δεδουλευμένα που όφειλε στους εργαζόμενους, το 30% του πο¬ 
σού αμέσως και το υπόλοιπο σε δύο δόσεις. Την 1 η Σεπτέμβρη 
οι εργαζόμενοι πήραν και την τελευταία δόση από αυτά που 
τους οφείλονταν, ενώ ταυτόχρονα ο εργοδότης αναγκάστηκε 
να συνάψει συμβάσεις σε όλους τους εργαζόμενους που δού¬ 
λευαν ανασφάλιστοι ή να τις ανανεώσει για όσους ήδη ασφα¬ 
λίζονταν, και να καταβάλλει πλέον κανονικά όλα όσα δικαιού¬ 
νται οι εργαζόμενοι. 

Οι συνάδελφοί μας δεν επαναπαύονται, καθώς σύντομα θα 
εκδικαστεί και η καταγγελία που έκαναν στο ΙΚΑ για να τους 
κολληθούν τα ένσημα που τους οφείλει ο εργοδότης. Οι συνά¬ 
δελφοι του «Καφεναί» συμπαραστάθηκαν και συμπαραστέκο¬ 
νται στον αγώνα των εργαζομένων στο Βαηηιιοΐ και με την οι¬ 
κονομική βοήθεια που δώσανε (1.300 ευρώ), αλλά και με την 
καθημερινή τους παρουσία στις κινητοποιήσεις. 

Αντεπίθεση στον Επισιτισμό 



Με 25.000 κενά «ανοίγουν» τα σχολεία 

Εικόνα διάλυσης παρουσιάζουν τα δημόσια σχολεία 
λίγες ημέρες πριν την έναρξη της νέας σχολικής χρονιάς. 
Ακόμα και η υπουργός Παιδείας Α. Διαμαντοπούλου ανα¬ 
γκάστηκε να δηλώσει ότι η φετινή χρονιά «θα είναι η δυ¬ 
σκολότερη χρονιά από τη μεταπολίτευση και μετά». Πα¬ 
ράλληλα, η κυβέρνηση θέλοντας να αποποιηθεί τις ευθύ¬ 
νες της για την κατάσταση, ισχυρίζεται ότι για τα κενά εκ¬ 
παιδευτικών στα σχολεία φταίνε οι ίδιοι που συνταξιοδο- 
τούνται, για τις ελλείψεις σε βιβλία φταίνε οι φορτηγατζή¬ 
δες που απήργησαν κ.ο.κ. Είναι αδύνατον όμως να κρύψει 
την αλήθεια: Ο μόνος υπεύθυνος για τις δραματικές περι¬ 
κοπές στις δαπάνες για τη δημόσια παιδεία είναι η κυβέρ¬ 
νηση, η Ε.Ε. και το Δ.Ν.Τ., που με το Μνημόνιο επιχειρούν 
να οδηγήσουν σε χρεοκοπία τη δημόσια εκπαίδευση. 

Τα στοιχεία είναι αποκαλυπτικά: 11.466 παραιτή¬ 
σεις για συνταξιοδότηση ως αποτέλεσμα του νέου αντι- 
ασφαλιστικού νόμου (4.355 πέρυσι) και 22.000 επίση¬ 
μα κενά σύμφωνα με το υπουργείο μας δίνουν ανάγκη 
για 33.466 εκπαιδευτικούς. Ακόμη 2.825 μόνιμοι διορι¬ 
σμοί (6.400 πέρυσι), 5.000 επιστροφές εκπαιδευτικών στα 
σχολεία λόγω περιορισμού αποσπάσεων, επιστροφής από 
σχολεία του εξωτερικού κ.α., δηλαδή σύνολο 7.825 εκπαι¬ 
δευτικοί. Επομένως τα κενά θα φθάσουν και μάλλον θα 
ξεπεράσουν τις 25.641 σε Α'/θμια και Β'/θμια εκπαίδευ¬ 
ση. Οι μειωμένες προσλήψεις των αναπληρωτών κατά 70% 
σε σχέση με πέρυσι, συμπληρώνουν την εικόνα διάλυσης 
που θα επικρατήσει φέτος στα σχολεία. 

Παράλληλα το υπουργείο εξαπολύει ένα απίστευ¬ 
το μπαράζ πιέσεων για να μειώσει τα κενά και να αποφύ- 
γει τις αντιδράσεις: Ενεργοποιεί παλιότερες υπουργικές 
αποφάσεις, που προβλέπουν τμήματα 25 και 30 μαθητών 
στην Α'/θμια και Β'/θμια αντίστοιχα (το εκπαιδευτικό κί¬ 
νημα είχε κατακτήσει έως τώρα τμήματα 20 και 25 μαθη¬ 
τών αντίστοιχα), ενώ με προφορικές εντολές των διευθυ¬ 
ντών εκπαίδευσης απαιτούν μέχρι και 27 και 33 μαθητές 
ανά τμήμα. Δίνουν εντολές για απόκρυψη των γεωγραφι¬ 
κών ορίων των σχολείων, ώστε οι γονείς να μην γνωρίζουν 
που δικαιούνται να εγγραφούν τα παιδιά τους, μετακινούν 
μαθητές σε άλλα σχολεία ώστε να μην αναγκάζονται να 
σπάσουν τμήματα κ.α. 

Επιπλέον ο νέος νόμος της Διαμαντοπούλου προβλέ¬ 
πει: α) αύξηση του ωραρίου των μόνιμων εκπαιδευτικών 
μέσω πεντάωρων υποχρεωτικών υπερωριών την εβδομά¬ 
δα που με μια απλή υπουργική απόφαση είναι δυνατόν να 
αυξηθούν ως και 10 ώρες, αν δεν καλύπτεται το ωρολόγιο 
πρόγραμμα διδασκαλίας, β) καθιέρωση της δεύτερης ειδι¬ 
κότητας του εκπαιδευτικού, ώστε π.χ. πληροφορικός που 
έχει και πτυχίο μαθηματικού να παίρνει ως δεύτερη ανάθε¬ 
ση μαθηματικά, γ) μετακίνηση εκπαιδευτικών από τη Δευ¬ 
τεροβάθμια στην Πρωτοβάθμια αλλά και από ένα σχολείο 
σε άλλο στον ίδιο ή σε γειτονικό νομό. 

Η δραστική περικοπή των δαπανών θα επιδεινώσει σε 
απελπιστικό βαθμό την κατάσταση των σχολείων, σε ση¬ 
μείο που να αδυνατούν να καλύψουν τα στοιχειώδη (φως, 
νερό, θέρμανση, υλικοτεχνική υποδομή) και σε συνδυα¬ 
σμό με τις ελλείψεις προσωπικού πολλά σχολεία θα κλεί- 
σουν. Η ταφόπλακα στην εκπαίδευση, στους λειτουργούς 
και στους χρήστες της, θα επέλθει όταν μεταφερθούν στις 
περιφέρειες και στους δήμους (όπως προβλέπεται από τον 
«Καλλικράτη»), που θα είναι ταυτόχρονα ένα γιγαντιαίο 
βήμα ιδιωτικοποίησής τους. 

Το αποτέλεσμα θα είναι τρομακτική επιδείνωση των 
μορφωτικών συνθηκών για τα παιδιά των εργαζομένων 
και των φτωχών λαϊκών στρωμάτων. Ως εκπαιδευτικοί, 
μαζί με τους γονείς και τους μαθητές μας, δεν πρέπει να 
επιτρέψουμε την μετακύλιση του κόστους της εκπαίδευ¬ 
σης από το κράτος στις πλάτες των μαθητών, των γονιών 
και των εκπαιδευτικών. Είτε θα παλέψουμε για να σώσου¬ 
με τη δημόσια δωρεάν εκπαίδευση και τη μόρφωση σαν 
κοινωνικό αγαθό, ή θα χαθούν μαζί με αυτήν τα εργασιακά 
δικαιώματα και ο ρόλος των εκπαιδευτικών. 

Η Αντεπίθεση των Εκπαιδευτικών καλεί όλους τους 
εκπαιδευτικούς, τους γονείς και τους μαθητές να διαδηλώ¬ 
σουμε δυναμικά στα εγκαίνια της Διεθνούς Έκθεσης Θεσ¬ 
σαλονίκης για να αποτρέψουμε τη διάλυση και την πλή¬ 
ρη ιδιωτικοποίηση της δημόσιας και δωρεάν εκπαίδευσης, 
για υπερασπίσουμε το δικαίωμα όλων στην μόρφωση και 
στην εργασία. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

12 Εργατική Πάλη 


ΔΙΕΘΝΗ 

Η κλιματική αλλαγή έχει εξε¬ 
λιχτεί σε τεράστια απει¬ 
λή για το περιβάλλον και 
το μέλλον της ίδιας της ανθρωπό¬ 
τητας. Παρόλα αυτά κυριαρχεί μια 
μυθολογία ότι η κλιματική αλλαγή 
οφείλονται γενικά και αόριστα στην 
«ανθρώπινη δραστηριότητα». Αυτή 
η αντίληψη καλλιεργείται από την 
αστική τάξη και τους μηχανισμούς 
της, ώστε να συγκαλυφθεί η πραγ¬ 
ματική αιτία, δηλ. ο καπιταλιστικός 
τρόπος παραγωγής, και να προω¬ 
θηθούν «λύσεις» συμβατές με τη λο¬ 
γική του κέρδους. Λύσεις που όπως 
αποδεικνύεται είναι εντελώς ανε¬ 
παρκείς και ψεύτικες. 

Η κλιματική αλλαγή και η κατα¬ 
στροφή του περιβάλλοντος οφείλο¬ 
νται στον καπιταλιστικό τρόπο πα¬ 
ραγωγής, στις κατευθύνσεις που επι¬ 
βάλλει στην ανάπτυξη της τεχνολο¬ 
γίας και της παραγωγής, υποτάσσο¬ 
ντας την αξιοποίηση των φυσικών 
πόρων στη λογική του κέρδους και 
της συσσώρευσης του κεφαλαίου. 

Ο καπιταλιστικός τρόπος πα¬ 
ραγωγής έρχεται σε αντίθεση με τη 
φύση και τις εξελικτικές της διαδικα¬ 
σίες. Για το κεφάλαιο, μόνο η ποσο¬ 
τική σχέση «χρόνος εργασίας- χρή¬ 
μα», στο πλαίσιο του νόμου της αξί¬ 
ας, έχει σημασία. Οι ποιοτικές σχέ¬ 
σεις δεν λαμβάνονται υπόψη. Η πα¬ 
ραγωγή βασίζεται στην ολοκλήρω¬ 
ση των διαδικασιών του οικονομικού 
κύκλου στο μικρότερο δυνατό χρό¬ 
νο, με σκοπό να αποσβεστεί το επεν¬ 
δυμένο κεφάλαιο και να μεγιστοποι¬ 
ηθεί το κέρδος. Έτσι επιβάλλει το 
δικό του ρυθμό και πλαίσιο στις φυ¬ 
σικές διαδικασίες. Αυτή η εκμετάλ¬ 
λευση των φυσικών πόρων δεν δίνει 
τον χρόνο που απαιτεί η φυσική ανα¬ 
νέωσή τους. 

Σήμερα κυριαρχεί η χρήση ορυ¬ 
κτών καυσίμων και κυρίως του πε¬ 
τρελαίου. Έτσι, μαζί με την συνεχι¬ 
ζόμενη αποψίλωση των δασών, απε¬ 
λευθερώνονται ετησίως στην ατμό¬ 
σφαιρα περίπου 7 δις τόνοι δηλητη¬ 
ριώδη αέρια θερμοκηπίου. Τα μισά 
απ’ αυτά δεν μπορούν να ανακυ¬ 
κλωθούν από τους ωκεανούς και τα 
δάση, με αποτέλεσμα το φαινόμενο 
του θερμοκηπίου και την καταστρο¬ 
φή του στρώματος του όζοντος, που 
εμποδίζει τις καρκινογόνες υπεριώ¬ 
δεις ακτίνες του ήλιου να φτάσουν 
στην επιφάνεια της γης. Η συνεχιζό¬ 
μενη χρήση ορυκτών καυσίμων προ- 
καλεί συνεχόμενη αύξηση των αε¬ 
ρίων του θερμοκηπίου και κατ’ επέ¬ 
κταση της θερμοκρασίας της γης. 
Αυτό επηρεάζει την ποσότητα των 
μόνιμων πάγων της Αρκτικής και της 
Ανταρκτικής, όπου πλέον μειώνο¬ 
νται με δραματικούς ρυθμούς. Απο¬ 
τέλεσμα, η άνοδος της στάθμης της 
θάλασσας και της θερμοκρασίας της 
γης ήδη κατά 1,5 με 2 βαθμούς, με 
κοντινή προοπτική να φτάσει τους 
5,5 βαθμούς Κελσίου: ένα εντελώς 
καταστροφικό σενάριο για την αν¬ 
θρωπότητα. 



Στην κλιματική αλλαγή οφεί¬ 
λονται και τα έντονα καιρικά φαι¬ 
νόμενα ή οι «φυσικές καταστρο¬ 
φές», όπως αποκαλούνται. Ακόμη 
και ο αντιπρόεδρος της Επιτροπής 
του ΟΗΕ για την Κλιματική Αλλα¬ 
γή Ζαν-Πασκάλ φαν Ιπερσελέ, ομο¬ 
λογεί: «Τα ακραία καιρικά φαινόμε¬ 
να είναι μόλις ένας από τους τρό¬ 
πους που καθιστούν οφθαλμοφανή 
τη ραγδαία κλιματική αλλαγή στον 
πλανήτη μας». 

Μετά τον φονικό τυφώνα Κατρί- 
να στις ΗΠΑ, ήρθαν φέτος ο φονικός 
μουσώνας στην Ανατολή και η κατα¬ 
στροφική πυρκαγιά στον Βορρά. Η 
Ρωσία βίωσε φέτος το πιο «καυτό» 
καλοκαίρι, με θερμοκρασίες-ρεκόρ 
των τελευταίων 130 χρόνων στη 
Μόσχα (πάνω από 38 βαθμούς Κελ¬ 
σίου). Οι καταστροφικές πυρκαγιές 
και το τοξικό νέφος έπνιξαν κυριο¬ 
λεκτικά τους μοσχοβίτες: οι θάνα¬ 
τοι υπερδιπλασιάσθηκαν σε 700 ημε- 
ρησίως. Ο πραγματικός αριθμός των 
θυμάτων είναι μεγαλύτερος, καθώς 
οι συνέπειες στην υγεία όσων επέ- 
ζησαν θα φανούν σε βάθος χρόνου. 
Οι υλικές ζημιές αναμένεται να φτά¬ 
σουν στο 1% του ρωσικού ΑΕΠ, ενώ 
σημαντικά μειώθηκε η παραγωγή σι¬ 
τηρών. Ανθρωποι πέθαναν, δεκά¬ 
δες εκατομμύρια στρέμματα κάηκαν 
και σα να μην έφταναν αυτά, υπάρ¬ 
χει διασπορά ραδιενέργειας από τις 
πυρκαγιές στα μολυσμένα από ρα¬ 
διενέργεια εδάφη του Τσέρνομπιλ. 
«Εμπειρογνώμονες» προσπάθησαν 
να διασκεδάσουν τους φόβους, δια- 
βεβαιώνοντας πως δεν υπάρχει κίν¬ 
δυνος για την υπόλοιπη Ευρώπη, αν 
και αργότερα παραδέχτηκαν ότι το 
φάντασμα του Τσέρνομπιλ μπορεί 
να επιστρέφει. 

Στη βορειοδυτική Κίνα, οι κα¬ 
ταρρακτώδεις βροχές ήρθαν να συ¬ 
μπληρώσουν το σκηνικό καταστρο¬ 
φής. Τουλάχιστον 1.300 είναι οι νε¬ 
κροί από κατολισθήσεις και πάνω 
από 11.000 οι παγιδευμένοι. 45.000 
έχουν απομακρυνθεί από το Ζοτσού 
και τις γειτονικές περιοχές, που επι¬ 
βαρυμένες από τον σεισμό του 2008 
και την ανεξέλεγκτη υλοτομία στην 
περιοχή, θάφτηκαν στις λάσπες. 


Στο Ινδικό Κασμίρ, οι πλημμύρες 
έθαψαν κάτω από τη λάσπη ανθρώ¬ 
πους, παρέσυραν σπίτια, κατέστρε¬ 
ψαν βασικές υποδομές (δρόμους, γέ¬ 
φυρες κ.λπ.). 

Το αποκορύφωμα ήταν το ξέ¬ 
σπασμα μουσώνων στο Πακιστάν. 
Πάνω από 20 εκ. άνθρωποι (13% 
του πληθυσμού της χώρας), συμπε¬ 
ριλαμβανομένων 9 εκ. παιδιών, υπο¬ 
φέρουν άμεσα από τις καταστροφές 
και πάνω από 3.000 είναι οι νεκροί 
ως τώρα. Πρόκειται για τη μεγαλύ¬ 
τερη πλημμύρα στην 64χρονη ιστο¬ 
ρία του Πακιστάν. 10,5 εκ. άνθρωποι 
έχουν απομακρυνθεί από τις εστίες 
τους και περιφέρονται απελπισμέ¬ 
νοι ψάχνοντας κάποιο καταφύγιο. 
Σε ορισμένες αποκλεισμένες περιο¬ 
χές, τα μόνα μέσα για την πρόσβα¬ 
ση στις λιγοστές προμήθειες είναι 
με γαϊδούρια ή με τα πόδια! Οι κά¬ 
τοικοι των χωριών δεν έχουν πόσιμο 
νερό, φαγητό, καταφύγιο, ρουχισμό 
και ασθένειες όπως η δυσεντερία, η 
χολέρα, η ελονοσία κ.α. εξαπλώνο¬ 
νται γοργά. Υπολογίζεται ότι χρειά¬ 
ζονται 15 δις δολάρια για την ανοι¬ 
κοδόμηση της χώρας, που το 1/5 της 
(μια έκταση ίση με μιάμιση Ελλάδα) 
έχει βουλιάξει στα νερά, ενώ τουλά¬ 
χιστον το 14% της αρόσιμης γης έχει 
καταστραφεί. Το τελευταίο δεν απο¬ 
τελεί μόνο ένα ισχυρό οικονομικό 
πλήγμα αλλά θα οδηγήσει και σε έλ¬ 
λειψη τροφής το επόμενο διάστημα. 

Η μαζική αποψίλωση των δα¬ 
σών και τα ελλιπή και πρόχειρα έργα 
στον Ινδό ποταμό γιγάντωσαν την 
τραγωδία. Η κυβέρνηση ήδη αντιμε¬ 
τωπίζει την εχθρότητα για την αδυ¬ 
ναμία της να δράσει και να περιθάλ- 
ψει τα θύματα. Σκάνδαλο ξέσπασε 
και όταν μαθεύτηκε ότι για να σω¬ 
θεί μια αεροπορική βάση των ΗΠΑ, 
υπουργός διέταξε την εκτροπή των 
νερών, με αποτέλεσμα να πλημμυ- 
ρήσει μια ολόκληρη περιοχή και να 
ξεσπιτωθούν 800.000 άνθρωποι! Σα 
να μην έφτανε αυτό, οι επιχειρήσεις 
αποστολής βοήθειας και προμηθει¬ 
ών στην συγκεκριμένη περιοχή δεν 
ήταν δυνατές, γιατί ο εναέριος έλεγ¬ 
χος ανήκει στην αμερικάνικη βάση! 
Σε κάθε περίπτωση, τα πρώτα θύμα¬ 
τα από τις φυσικές καταστροφές εί¬ 
ναι οι φτωχοί. Οι πλούσιοι πρόλαβαν 
να φύγουν αεροπορικώς από τη Ρω¬ 
σία, ενώ είχαν οχυρώσει τις περιου¬ 
σίες τους στο Πακιστάν. 

Η κλιματική αλλαγή και οι κα¬ 
ταστροφές είναι από τη φύση τους 
διεθνή προβλήματα. Οι επαναστά¬ 
τες μαρξιστές και το εργατικό κί¬ 
νημα οφείλουμε να οργανώσου¬ 
με την άμεση βοήθεια και αλληλεγ¬ 
γύη προς τα αδέλφια μας που δεινο- 
παθούν αλλά και να αναδείξουμε τη 
ρίζα του κακού, το καπιταλιστικό σύ¬ 
στημα, παλεύοντας για την ανατρο¬ 
πή του, για μια άλλη οργάνωση και 
ανάπτυξη της κοινωνίας, απαλλαγ¬ 
μένη από την εκμετάλλευση ανθρώ¬ 
που από άνθρωπο και από την κατα¬ 
στροφή της φύσης. 



στον κόσμο... 


ΓΑΛΛΙΑ 

Στις 28/7 ο Σαρκοζί εξέδωσε διαταγή για τη διάλυση 
μέχρι τέλους Σεπτεμβρίου, 300 καταυλισμών των Ρομά 
και την άμεση απέλαση όσων δεν έχουν χαρτιά. Αυτή 
ήταν η απάντηση του κράτους στις ταραχές που ξέσπα¬ 
σαν στην Κοιλάδα του Λίγηρα, όταν περίπου 50 Ρομά 
αντέδρασαν δυναμικά στην δολοφονία ενός 22χρονου 
ομόφυλού τους από αστυνομικό επειδή δεν σταμάτησε 
για έλεγχο. Οι διαμαρτυρόμενοι επιτέθηκαν στο αστυνο¬ 
μικό τμήμα οπλισμένοι με τσεκούρια και σιδηρολοστούς, 
κόβοντας δέντρα και πυρπολώντας αυτοκίνητα. 

Στην διαταγή Σαρκοζί οι καταυλισμοί αναφέρονται 
ως «εστίες λαθρεμπορίου με συνθήκες διαβίωσης που σο¬ 
κάρουν, εστίες εκμετάλλευσης παιδιών για επαιτεία, πορ¬ 
νεία και έγκλημα». Μάλλον περιέγραφε το μπουντου¬ 
άρ της γυναίκας του ή το γραφείο του, όπου δέχονταν το 
μαύρο πολιτικό χρήμα της κυρίας Μπετανκούρ. 

Η αστυνομία προχώρησε σε πογκρόμ στους καταυ¬ 
λισμούς, με απελάσεις οικογενειών, ισοπέδωση καταυλι¬ 
σμών και μια ενορχηστρωμένη προπαγάνδα που θέλει να 
παρουσιάσει τους Ρομά ως υπαίτιους όλων των εγκλημά¬ 
των (10.000 Ρομά απελάθηκαν πάλι το 2009 από τη Γαλ¬ 
λία). Όμως το σχέδιο αποπροσανατολισμού του γαλλι¬ 
κού προλεταριάτου δεν πέρασε: Ο Σαρκοζί καταποντίζε- 
ται στις δημοσκοπήσεις ενώ στις 5 Σεπτέμβρη 100.000 δι¬ 
αδήλωσαν εναντίον των ρατσιστικών πογκρόμ. 


ΜΠΛΝΓΚΛΑΝΤΕΣ-ΠΛΚΙΣΤΑΝ-ΧΙΛΗ 

Στο Μπανγκλαντές, μετά την μεγάλη απεργία στην 
υφαντουργία (που υποχώρησε λόγω άγριας καταστολής) 
αναπτύχθηκε μαχητικό φοιτητικό κίνημα για την κατάρ¬ 
γηση των διδάκτρων. Ο αγώνας ξεκίνησε στις 26/7 με δι¬ 
αδηλώσεις χιλιάδων φοιτητών στην πρωτεύουσα Ντάκα 
και στην Τσιτταγκόνγκ (τη δεύτερη μεγαλύτερη πόλη), 
μετά τον διπλασιασμό των διδάκτρων (2.170 τάκα ή 23 
ευρώ τον μήνα, ενώ ο μέσος μηνιαίος μισθός στο Μπαν¬ 
γκλαντές είναι 65 ευρώ). Οι φοιτητές αντιμετώπισαν με 
επιτυχία την αστυνομία, παρέλυσαν την πρωτεύουσα και 
ανάγκασαν την κυβέρνηση να αποσύρει τη ρύθμιση για 
επιπλέον δίδακτρα στους εισαγόμενους στα ιδιωτικά πα¬ 
νεπιστήμια (περίπου 23% όλων των φοιτητών στη Ντά¬ 
κα). Οι φοιτητές στην Τσιτταγκόνγκ κατέλαβαν τις σχο¬ 
λές τους και το σιδηροδρομικό σταθμό από τον οποίο ξε¬ 
κινούν για το πανεπιστήμιό τους, οργάνωναν καθημερι¬ 
νά πορείες, κλεισίματα δρόμων και εκδηλώσεις στις σχο¬ 
λές και στην πόλη. Από την άλλη, ο πρύτανης συνεργά¬ 
στηκε με την αστυνομία για να καταστείλει το κίνημα, μή¬ 
νυσε 32 φοιτητές, έκλεισε το πανεπιστήμιο και εκκένωσε 
τις εστίες. Οι κινητοποιήσεις θα συνεχιστούν με το άνοιγ¬ 
μα των σχολών τον Σεπτέμβριο. 

Στην επαρχία Μπαχαλβαπούρ του ανατολικού Πακι¬ 
στάν, οι φοιτητές διαδήλωσαν στα μέσα Αυγούστου ενά¬ 
ντια στα δίδακτρα και για την αύξηση των διορισμών κα¬ 
θηγητών. Στην προσπάθειά τους να υποβάλουν τα αιτή- 
ματά τους στις πανεπιστημιακές αρχές, απωθήθηκαν βί¬ 
αια από την αστυνομία με αποτέλεσμα να συλληφθούν 60 
φοιτητές και πάνω από 20 να τραυματιστούν. 

Στη Χιλή οι φοιτητές αγωνίζονται ενάντια στην ιδιω¬ 
τικοποίηση των πανεπιστημίων. Στις 18/8 πάνω από 3.000 
βγήκαν στους δρόμους του Σαντιάγκο αντιμετωπίζοντας 
δακρυγόνα και αντλίες νερού έξω από το Υπ. Παιδείας, 
με αποτέλεσμα 66 από αυτούς να συλληφθούν ενώ εξί¬ 
σου μεγάλη διαδήλωση έγινε και στην πόλη Βαλπαραΐζο. 


ΜΟΖΑΜΒΙΚΗ 

Από τις 31/8 μέχρι τις 4/9 ξέσπασε λαϊκή εξέγερση 
στην πρωτεύουσα Μαπούτο, ενάντια στην αύξηση των 
τιμών στα βασικά τρόφιμα, το νερό (έως 25%), τα καύσι¬ 
μα, το τσιμέντο και τα τιμολόγια του ηλεκτρικού ρεύμα¬ 
τος. Ο πληθυσμός λιμοκτονεί εξαιτίας της κυβερνητικής 
πολιτικής λιτότητας — το 90% κάτω από το όριο της φτώ¬ 
χειας. Με ένα αυθόρμητο κάλεσμα που αναμετέδιδαν ο 
ένας στον άλλο, οι εξαθλιωμένες μάζες πλημμύρισαν τους 
δρόμους, έστησαν οδοφράγματα, επιτέθηκαν σε αστυνο¬ 
μικά τμήματα και τράπεζες, εισέβαλαν σε καταστήματα 
και αποθήκες τροφίμων. Επιχείρησαν ακόμη εισβολή στις 
γειτονιές των πλουσίων, αλλά ο στρατός άνοιξε πυρ κατά 
των άοπλων διαδηλωτών. Η καταστολή από την αστυνο¬ 
μία και τον στρατό κόστισε τουλάχιστον έξι νεκρούς και 
εκατοντάδες τραυματίες, όμως τελικά η κυβέρνηση απέ¬ 
συρε την αύξηση στην τιμή των καυσίμων. 


■ Γιωργία Β. 

Επισκε\|/η. Νέταν ιάχου 

Σύσωιξη σχέσεων ιιε το κοήιος-δολοωΰνο 


Τ η μόνιμη πλέον δικαιολο¬ 
γία της οικονομικής κρί- 
οης χρησιμοποίησε και 
πάλι η κυβέρνηση Παπανδρέου για 
να υπερπηδήσει οποιουσδήποτε 
εναπομείναντες ηθικούς και πολι¬ 
τικούς ενδοιασμούς και να προχω¬ 
ρήσει στην αναβάθμιση των ελλη- 
νοϊσραηλινών σχέσεων. Έτσι, μετά 
τις στρατιωτικές ασκήσεις των Ισ- 
ραηλινών πάνω από το Αιγαίο, που 
έχουν επιτραπεί εδώ και καιρό, εί¬ 
χαμε τον Ιούλιο την επίσκεψη Πα¬ 
πανδρέου στο Ισραήλ, η οποία 
ακολουθήθηκε από την πρόσφατη 
επίσκεψη του ισραηλινού πρωθυ¬ 
πουργού στην Ελλάδα (16-17 Αυ- 
γούστου). Πρόκειται για την πρώ¬ 
τη επίσκεψη ισραηλινού πρωθυ¬ 
πουργού στη χώρα μας, και μάλι¬ 
στα του σφαγέα Νετανιάχου. Χω¬ 
ρίς να έχει σημειωθεί η παραμικρή 
πρόοδος στο Παλαιστινιακό, μό¬ 
λις τρεις μήνες μετά το ισραηλινό 
ρεσάλτο στον στόλο της ανθρωπι¬ 
στικής βοήθειας (συμμετείχαν και 
2 ελληνικά καράβια), επίθεση που 
βάφτηκε με το αίμα 9 ανθρώπων, 
σηματοδοτεί το μέγεθος του ξεπε¬ 
σμού ελληνικής κυβέρνησης. 

Τα υποτιθέμενα οφέλη 

Στις δύο μέρες των συνομιλιών 
υποτίθεται ότι υπήρξαν συμφωνίες 
για ανταλλαγή τεχνογνωσίας στον 

□- 


αγροτικό τομέα και στην ενέργεια 
(κυρίως για τις εναλλακτικές πη¬ 
γές ενέργειας), καθώς και για οικο¬ 
νομική συνεργασία στον τουρισμό 
και τις επενδύσεις. Επίσης, υπο¬ 
τίθεται ότι εκμεταλλευόμενη την 
επιδείνωση των τουρκοϊσραηλινών 
σχέσεων -που πήρε διαστάσεις με 
την επίθεση των Ισραηλινών στα 
δύο τουρκικά καράβια του στόλου 
της ανθρωπιστικής βοήθειας, από 
τα οποία προήλθαν και τα θύμα¬ 
τα- η ελληνική κυβέρνηση άδραξε 
την ευκαιρία να αναβαθμιστεί ένα¬ 
ντι της Τουρκίας, με προοπτική να 
ασκήσει πιέσεις στα θέματα του Αι¬ 
γαίου και της υφαλοκρηπίδας. 

Η πραγματικότητα 

Τα περί ανταλλαγής τεχνο¬ 
γνωσίας ακούγονται τουλάχιστον 
αστεία, με δεδομένη την αποβιο¬ 
μηχάνιση και την σταθερή οπισθο¬ 
χώρηση του ελληνικού καπιταλι¬ 
σμού. Στην πραγματικότητα, ο Νε¬ 
τανιάχου ήρθε να κλείσει συμφωνί¬ 
ες για να εξασφαλίσει τη συμμετο¬ 
χή ισραηλινών ομίλων στους μελ¬ 
λοντικούς διαγωνισμούς του ελ¬ 
ληνικού δημοσίου και να πουλήσει 
οπλικά συστήματα και συστήματα 
εναλλακτικής ενέργειας. Αυτό το 
νέο ενδιαφέρον του Ισραήλ δεν εί¬ 
ναι τυχαίο και σχετίζεται με το εν¬ 
διαφέρον του για την εκμετάλλευ¬ 


ση των κοιτασμάτων πετρελαίου 
και φυσικού αερίου που έχουν βρε¬ 
θεί στην υποθαλάσσια περιοχή με¬ 
ταξύ Κύπρου και Ισραήλ, την οποία 
εποφθαλμιά η Τουρκία, αν και θεω¬ 
ρείται κυπριακή υφαλοκρηπίδα. 

Από την άλλη, το Ισραήλ θέλει 
την σύσφιξη των σχέσεων με την 
Ελλάδα για να βελτιώσει την ει¬ 
κόνα του στη διεθνή σκηνή, μετά 
τον εξαιρετικά αρνητικό αντίκτυπο 
που είχε η επίθεση στο στόλο της 
ανθρωπιστικής βοήθειας. Δεν είναι 
τυχαίο ότι ο Παπανδρέου έσπευσε 
να εκφράσει την ικανοποίησή του 
για τα θετικά βήματα της ισραηλι- 
νής κυβέρνησης στη διευκόλυνση 
της κυκλοφορίας αγαθών στο λαό 
της Γάζας (!), συμπλέοντας με την 
ισραηλινή επιχειρηματολογία. 

Άλλωστε το Ισραήλ προσπα¬ 
θεί να υποσκάψει τον ηγετικό ρόλο 
που επιχειρεί τελευταία η Τουρκία 
στον αραβικό κόσμο (προσέγγιση 
με Ιράν, «σκληρή» στάση απένα¬ 
ντι στο Ισραήλ, αντίσταση στις επι¬ 
ταγές των ΗΠΑ κ.λπ). Προσπαθεί 
παράλληλα να σπάσει την απομό¬ 
νωση στην οποία το έχει καταδικά¬ 
σει αυτή η σκληρή τουρκική στάση, 
να βρει διεξόδους προς τη Μεσό¬ 
γειο ώστε να μειώσει την εξάρτηση 
από την Τουρκία και να κάνει επί¬ 
δειξη δύναμης στον Ερντογάν και 
στα υπόλοιπα αραβικά κράτη. 


Τέλος, το Ισραήλ έχει πράγμα¬ 
τι ανάγκη από συμμαχίες και συ¬ 
νεργασίες που του εξασφαλίζουν 
μεγάλες εκτάσεις για τις ασκήσεις 
και την εκπαίδευση της στρατιωτι¬ 
κής του αεροπορίας. Η Ελλάδα πα¬ 
ρέχει αυτή τη δυνατότητα παραχω¬ 
ρώντας τον εναέριο και θαλάσσιο 
χώρο της. Σε αυτά τα πλαίσια, υπο¬ 
γράφηκε δεκαετές μνημόνιο, που 
επιτρέπει στην ισραηλινή αεροπο¬ 
ρία να πραγματοποιεί εκπαιδευτι¬ 
κές ασκήσεις εντός του ΕΙΚ Αθη¬ 
νών, νότια της Κρήτης και αποφα- 
σίστηκε συνεργασία των ενόπλων 
δυνάμεων των δύο χωρών σε ετή¬ 
σια βάση. Επιπλέον, θα πραγμα¬ 
τοποιηθεί τον Οκτώβριο το δεύ¬ 
τερο σκέλος της άσκησης που δι¬ 
ακόπηκε το Μάιο λόγω των γεγο¬ 
νότων με το στόλο της ανθρωπι¬ 
στικής βοήθειας και θα υλοποιη¬ 
θεί η αναβληθείσα επίσκεψη του 
αρχηγού της ισραηλινής αεροπο¬ 
ρίας στην Αθήνα, ενώ το επόμενο 
διάστημα θα επισκεφθεί και ο έλ- 
ληνας υπουργός άμυνας, ο Βενι- 
ζέλος, το Ισραήλ. Με άλλα λόγια 
η Ελλάδα, μετατρέπεται ξεκάθαρα 
πια σε ισραηλινοαμερικανική βάση 
για τις στρατιωτικές επιχειρήσεις 
τόσο στο Ιράν όσο και στην ευρύ¬ 
τερη περιοχή της Εγγύς και Μέσης 
Ανατολής. 


Απρόβλεπτες διαστάσεις 

Πέρα από τη μαχαιριά στον 
παλαιστινιακό λαό, που αποτελεί 
αυτή η «στρατηγική επιλογή» της 
ελληνικής αστικής τάξης (τώρα 
μάλιστα που ο πρόεδρος της πα¬ 
λαιστινιακής αρχής Αμπάς ετοιμά¬ 
ζεται για μια νέα προδοσία, καθώς 
ξανακάθεται στο τραπέζι των δι¬ 
απραγματεύσεων υπό αμερικάνι¬ 
κη πίεση, χωρίς καμιά εγγύηση και 
έτοιμος να ξεπουλήσει το λαό του), 
αγγίζουν τα όρια του γελοίου οι 
προσδοκίες ότι η ελληνική αστική 
τάξη θα μπορέσει να μπει σ’ αυτό 
το αδυσώπητο παιχνίδι για γερούς 
παίκτες που εκτυλίσσεται στην πε¬ 
ριοχή. Είναι άλλωστε γνωστό ότι 
έχει χάσει κάθε οικονομική και πο¬ 
λιτική ικανότητα να παίζει οποιον- 
δήποτε αυτόνομο ρόλο στις διε¬ 
θνείς εξελίξεις και δοσοληψίες, αν 
βέβαια υποθέσουμε ότι κάτι τέτοιο 
είναι στις φιλοδοξίες της. Αυτό που 
πραγματικά σηματοδοτούν αυτές 
οι εξελίξεις είναι η πλήρης υποταγή 
της στις προσταγές των ιμπεριαλι¬ 
στών, η εμπλοκή των ελλήνων ερ¬ 
γαζομένων σε εκρηκτικές αντιπα¬ 
ραθέσεις, που όχι μόνο κοστίζουν 
πανάκριβα αλλά και εγκυμονούν 
τεράστιους κινδύνους. 

■ Μαρία Κτιστάκη 

-□ 



Η 


όνια ιιετά την 11η Σεπτέ 



ί 


2001 


Εννιά χρόνια έχουν περάσει από τις 
επιθέσεις αεροπειρατείας τεσσάρων αε¬ 
ροπλάνων στη Νέα Υόρκη και την Ουάσι- 
γκτον, οι οποίες κόστισαν τη ζωή τριών χι¬ 
λιάδων περίπου ανθρώπων σε αμερικάνι¬ 
κο έδαφος και κλόνισαν ανεπανόρθωτα το 
ηθικό των ΗΠΑ (είχαν να δεχτούν επίθε¬ 
ση από την ιαπωνική επιδρομή στο Περλ 
Χάρμπορ το 1941). Οι επιθέσεις στους «δί¬ 
δυμους πύργους» αλλά και στο ίδιο το Πε¬ 
ντάγωνο αποδόθηκαν αμέσως από τα επι¬ 
τελεία των ΗΠΑ στην οργάνωση της Αλ 
Κάιντα και στον Μπιν Λάντεν και έδωσαν 
την αφορμή στα «γεράκια» του επιτελείου 
Μπους να εξαπολύσουν τον «πόλεμο ενά¬ 
ντια στην τρομοκρατία», αλλά και να περι¬ 
ορίσουν δραματικά τα δημοκρατικά δικαιώ¬ 
ματα και τις ελευθερίες στο εσωτερικό των 
ΗΠΑ και διεθνώς. 

Ο «πόλεμος ενάντια στην τρομοκρατία» 

Ο «πόλεμος ενάντια στην τρομοκρα¬ 
τία» ή «διαρκής πόλεμος» ήταν το δόγμα 
του επιτελείου Μπους για να δικαιολογή¬ 
σει ήδη ειλημμένες αποφάσεις για εισβολές 
και στρατιωτικές επιχειρήσεις-επεμβάσεις 
ανά τον κόσμο, με στόχο μια «φυγή προς 
τα μπρος» του αμερικάνικου ιμπεριαλισμού. 
Δηλαδή τη ριζική αλλαγή του συσχετισμού 
δύναμης προς όφελος των ΗΠΑ και σε βά¬ 
ρος των υπόλοιπων ιμπεριαλιστών αλλά και 
των χωρών του Τρίτου Κόσμου. 

Το επιτελείο Μπους είδε στον «πόλε¬ 
μο ενάντια στην τρομοκρατία» τη μοναδική 
διέξοδο από τη συνεχιζόμενη κρίση και την 
σταθερή οικονομική υποβάθμιση των ΗΠΑ, 
μέσω της κατάληψης και του ελέγχου περι¬ 
οχών με τεράστια οικονομική και γεωστρα- 


τηγική σημασία για το παγκόσμιο καπιταλι¬ 
στικό σύστημα (Μ. Ανατολή κ.α.). 

Η εισβολή των ΗΠΑ και των συμμάχων 
τους Άγγλων στο Αφγανιστάν έγινε το 2001 
με πρόσχημα τον εντοπισμό και τη διάλυ¬ 
ση της Αλ Κάιντα. Στον πόλεμο και την κα¬ 
τοχή του Αφγανιστάν ενεπλάκησαν στη συ¬ 
νέχεια και οι δυνάμεις του ΝΑΤΟ (ιδιαίτερα 
ισχυρή παρουσία είχαν η Γερμανία, η Γαλλία 
και η Ιταλία). Ο πόλεμος στο Αφγανιστάν, 
που έχει μέχρι στιγμής κοστίσει τη ζωή σε 
τουλάχιστον 72.000 ανθρώπους (8.000 εί¬ 
ναι τα θύματα μεταξύ των εισβολέων και 
των ντόπιων υποστηρικτών τους) έχει εξε¬ 
λιχθεί σε πραγματικό εφιάλτη για τις ΗΠΑ, 
που ναι μεν κατόρθωσαν να απομακρύνουν 
γρήγορα την κυβέρνηση των Ταλιμπάν και 
να την αντικαταστήσουν από την ψευτο¬ 
κυβέρνηση του Καρζάι, αλλά έχουν πλέον 
περιοριστεί στον έλεγχο της περιοχής γύρω 
από την πρωτεύουσα Καμπούλ και δεν μπο¬ 
ρούν να ελέγξουν τους Ταλιμπάν. Είναι πα¬ 
σίγνωστο επίσης ότι στον πόλεμο του Αφ¬ 
γανιστάν παραβιάστηκαν όλα τα ανθρώ¬ 
πινα δικαιώματα, οι άμαχοι πολίτες έγιναν 
«παράπλευρες απώλειες», τα βασανιστήρια 
γενικεύτηκαν κ.ο.κ. 

Το 2003 οι ΗΠΑ και οι σύμμαχοί τους ει¬ 
σέβαλαν και στο Ιράκ, με πρόσχημα την κα¬ 
ταστροφή των «όπλων μαζικής καταστρο¬ 
φής» που υποτίθεται ότι διέθετε η χώρα. Η 
εισβολή, σε αντίθεση μ αυτή στο Αφγανι¬ 
στάν, βρήκε πολύ λιγότερη υποστήριξη με¬ 
ταξύ των ιμπεριαλιστικών χωρών (διαφωνί¬ 
ες υπήρχαν και στο εσωτερικό των ΗΠΑ), 
ενώ τις παραμονές της εισβολής και μετά 
απ’ αυτήν αναπτύχθηκε ένα άνευ προηγου¬ 
μένου παγκόσμιο αντιπολεμικό κίνημα. Ου¬ 


σιαστική υποστήριξη σε αριθμό στρατιωτών 
παρείχε μόνο η Αγγλία. Το κόστος του πο¬ 
λέμου σε ανθρώπινες ζωές είναι πραγματι¬ 
κά ανυπολόγιστο. Διάφορες πηγές κάνουν 
λόγο για 600.000 έως 1 εκατ. θύματα. 

Ο «πατριωτικός νόμος» 

Ο «πατριωτικός νόμος» (115Α Ραίποΐ 
Αεί), που ψηφίστηκε από το αμερικάνικο 
Κογκρέσο τον Οκτώβριο του 2001, έδωσε 
πλήρη ελευθερία στις αμερικάνικες αρχές 
να ελέγχουν και να παρακολουθούν τηλε¬ 
φωνικές συνομιλίες, ηλεκτρονική αλληλο¬ 
γραφία και κάθε είδους προσωπικά αρχεία 
που ως τότε θεωρούνταν ιδιωτικό απόρρη¬ 
το (ακόμη και το ιατρικό ιστορικό). Επίσης 
εισήγαγε τον όρο της «εσωτερικής τρομο¬ 
κρατίας», αύξησε τις δυνατότητες κράτησης 
και απέλασης μεταναστών που ήταν ύπο¬ 
πτοι για τρομοκρατία και κυρίως νομιμο¬ 
ποίησε επί της ουσίας τα βασανιστήρια και 
το κολαστήριο του Γκουαντάναμο. Ο «πα¬ 
τριωτικός νόμος», του οποίου η ισχύς θα 
έληγε το 2006, ουσιαστικά ανανεώθηκε τον 
Μάρτιο εκείνου του έτους με τη συνεργασία 
Ρεπούμπλικάνων και Δημοκρατών. 

Το δόγμα Μπους κατέρρευσε, 
η απειλή του πολέμου παραμένει 

Εννέα χρόνια μετά, με την ανθρωπό¬ 
τητα να έχει πληρώσει βαρύτατο τίμημα 
σε ανθρώπινες ζωές, παραβιάσεις ανθρω¬ 
πίνων δικαιωμάτων και περιστολή δημο¬ 
κρατικών ελευθεριών, είναι ξεκάθαρο ότι οι 
στόχοι των ΗΠΑ δεν έχουν πραγματοποι¬ 
ηθεί. Στην πραγματικότητα, ο «διαρκής πό¬ 
λεμος» -που βρέθηκε σε αδιέξοδο ακόμη και 
λίγο πριν την εκλογική ήττα της κυβέρνη¬ 


σης Μπους- βύθισε την αμερικάνικη οικο¬ 
νομία σε μια βαθύτατη κρίση, ενώ πλησιά¬ 
ζει σ’ ένα οδυνηρό για τις ΗΠΑ τέλος. Έχει 
εξαπλώσει ακόμη περισσότερο το γεωπολι¬ 
τικό χάος, αποσταθεροποιώντας το Πακι¬ 
στάν και πρώην σοβιετικές δημοκρατίες και 
έχει κάνει ουσιαστικά ανέφικτη την προσχε- 
διασμένη επίθεση στο Ιράν, που ήταν και η 
βασική επιδίωξη των ΗΠΑ. 

Ωστόσο αυτό δεν σημαίνει ότι ο πόλε¬ 
μος τελειώνει εδώ. Δεν υπάρχει αμφιβολία 
ότι και το επιτελείο Ομπάμα και συνολικά 
ο αμερικάνικος ιμπεριαλισμός, με την τε¬ 
ρατώδη πολιτική και -κυρίως!- στρατιωτι¬ 
κή υπεροπλία του, δεν θα κάτσουν να πα¬ 
ρακολουθούν παθητικά την διαρκή οικο¬ 
νομική υποβάθμιση και υπόσκαψη της πα¬ 
γκόσμιας ηγεμονίας των ΗΠΑ. Τα σενάρια 
της αντεπίθεσής τους είναι πολλά και κατα¬ 
στροφικά, οι δυνατότητες του αμερικάνικου 
ιμπεριαλισμού να τα πραγματοποιήσει με¬ 
γάλες. Ειδικά με την τροπή της παγκόσμιας 
οικονομικής κρίσης από το καλοκαίρι του 
2007, έρχεται στο προσκήνιο η προοπτική 
της έντασης των ανταγωνισμών και νέων 
πολέμων, ακόμη και μιας τρίτης παγκόσμι¬ 
ας σύρραξης. 

Εκεί οδηγεί η παρακμή και η βαρβαρό¬ 
τητα του καπιταλισμού, αν δεν επέμβει απο¬ 
φασιστικά το εργατικό κίνημα. Οι εργαζό¬ 
μενοι, η νεολαία, τα φτωχά στρώματα όλων 
των χωρών του κόσμου πρέπει να συνδυά¬ 
σουν την αντιπολεμική πάλη με την πάλη 
για την ανατροπή του καπιταλιστικού συ¬ 
στήματος που γεννά τον πόλεμο και για 
την αντικατάστασή του με ένα σύστημα σο¬ 
σιαλιστικό, που θα βασίζεται στις ανάγκες 
των πολλών και όχι στα κέρδη μιας χού¬ 
φτας αμερικάνικων και ευρωπαϊκών πολυ¬ 
εθνικών. 

Σ. I. 

Ε8ΝΙΚ0Π0ΙΗΙΗ ΤΡΑΠΕΖΑΝ - ΜΕΓΑΑΟΝ ΕΠΙΧΕΙΡΗΣΕΟΝ 

κάτω από εργατικό έλεγχο 

■ Σταύρος Σκεύος 


Με το παρόν άρθρο η Ερ¬ 
γατική Πάλη συνεχίζει το 
αφιέρωμα πάνω στα βασικά 
σημεία ενός προγράμματος 
διεξόδου από την κρίση. 

Η χρεοκοπία του ελληνικού 
καπιταλισμού δείχνει ολοκάθαρα 
την ανάγκη μιας άλλης διαχείρι¬ 
σης της οικονομίας. Είναι όμως 
εφικτό ένα τέτοιο σχέδιο; 

Κράτος στην υπηρεσία 
των καπιταλιστών 

Σύμφωνα με τους προπα- 
γανδιστές της «ελεύθερης αγο¬ 
ράς», για την κρίση δεν φταίει 
το καπιταλιστικό σύστημα και 
οι αντιφάσεις του αλλά το σπά¬ 
ταλο και αντιπαραγωγικό κρά¬ 
τος, που πνίγει την υγιή και δυ¬ 
ναμική «ιδιωτική πρωτοβουλία» 
με γραφειοκρατία, υψηλές δαπά¬ 
νες, μεγάλες δημόσιες επιχειρή¬ 
σεις κλπ. Η κατάργηση όλων αυ¬ 
τών είναι εγγύηση για την ανά¬ 
πτυξη. Αυτή η νεοφιλελεύθερη 
ιδεολογία κυριάρχησε τα τελευ¬ 
ταία 30 χρόνια σε όλα τα αστι¬ 
κά κόμματα. 

Στην πραγματικότητα, το κα¬ 
πιταλιστικό σύστημα δεν μπορεί 
να επιβιώσει ούτε λεπτό χωρίς 
το αστικό κράτος, που αφενός 
εγγυάται τους γενικούς όρους 
της καπιταλιστικής οικονομίας 
(νόμισμα, ενιαία αγορά, νομοθε¬ 
σία κλπ.) αφετέρου προστατεύει 
τα συμφέροντα της αστικής τά¬ 
ξης από τους εξωτερικούς αντα¬ 
γωνιστές και κυρίως από τον 
«εσωτερικό εχθρό», τη σοσιαλι¬ 
στική επανάσταση. 

Οι νεοφιλελεύθεροι μιλούν 
για «λιγότερο κράτος», όταν 
όμως πρόκειται για την εξυπηρέ¬ 
τηση των καπιταλιστών είναι οι 
χειρότεροι κρατιστές. Απαιτούν 
την ιδιωτικοποίηση των κρα¬ 
τικών επιχειρήσεων και κοινω¬ 
νικών υπηρεσιών, την απλόχε¬ 
ρη κρατική χρηματοδότηση της 
«επιχειρηματικότητας», την αδί¬ 
στακτη επέμβαση του κράτους 
και των μηχανισμών καταστο¬ 
λής για την επιβολή αντεργατι- 
κών μέτρων και την κατάπνιξη 
των αγώνων. 

Με το ξέσπασμα της διε¬ 
θνούς οικονομικής κρίσης (κα¬ 
λοκαίρι 2007), για να συγκρατή¬ 
σουν την καπιταλιστική οικονο¬ 
μία από την κατάρρευση, οι αστι¬ 
κές κυβερνήσεις κατέφυγαν και 
πάλι στα κρατικά ταμεία. Αμύ¬ 
θητα ποσά, ίσα με πολλά Σχέ¬ 
δια Μάρσαλ 1 , δόθηκαν μέσα από 
ενισχύσεις, εγγυήσεις, αγορά με¬ 
τοχών κλπ. Χρεοκοπημένες επι¬ 
χειρήσεις και προπάντων τράπε¬ 
ζες διασώθηκαν με κρατική εξα¬ 


γορά, φορτώνοντας τη χασού¬ 
ρα των καπιταλιστών στις πλά¬ 
τες των εργαζομένων και των 
λαϊκών στρωμάτων. Ούτε αυτά 
όμως στάθηκαν αρκετά για να 
αντιμετωπιστεί η δομική κρίση 
του καπιταλισμού (όξυναν μάλι¬ 
στα την κρίση υπερχρέωσης στις 
ανεπτυγμένες χώρες). 

Κρατικοδίατοι και 
χρεοκοπημένοι 

Στη Μεταπολίτευση, οι κυ¬ 
ρίαρχοι κύκλοι της ελληνικής 
μπουρζουαζίας πριμοδότησαν 
κατά καιρούς τις κρατικοποιή¬ 


σεις. Είτε γιατί αυτό εξυπηρε¬ 
τούσε τη δημιουργία μιας βά¬ 
σης υποδομών, που κανείς ατο¬ 
μικός καπιταλιστής δεν μπορού¬ 
σε να αναλάβει, είτε για να ξε¬ 
φορτωθούν μη αποδοτικές επι¬ 
χειρήσεις. Το 1975-77 (κυβέρνη¬ 
ση Καραμανλή) κρατικοποιήθη¬ 
καν έτσι η Ολυμπιακή, οι αστι¬ 
κές συγκοινωνίες (ΕΑΣ), ο ηλε¬ 
κτρικός σιδηρόδρομος (ΗΣΑΠ), 
ο όμιλος Ανδρεάδη (Εμπορι¬ 
κή Τράπεζα, Ναυπηγεία Ελευσί¬ 
νας κ.α.). Πολλές απ’ αυτές ξα- 
ναπουλήθηκαν αργότερα σε ιδι¬ 
ώτες, συνήθως έναντι πινακί¬ 
ου φακής, όταν ξανάγιναν ελκυ¬ 
στικές και αφού το κόστος είχε 
μετακυληθεί μέσω του κράτους 
στις πλάτες των εργαζομένων. Η 
πρώτη κυβέρνηση του ΠΑΣΟΚ 
με τον Οργανισμό Ανασυγκρό¬ 
τησης Επιχειρήσεων υποτίθεται 
θα διατηρούσε τις προβληματι¬ 
κές, για να μην αυξηθεί η ανερ¬ 
γία. Τελικά οι περισσότερες απ’ 
αυτές έκλεισαν. 

Από τα μέσα του ’90, η κρα¬ 
τική ενίσχυση του ελληνικού 
κεφαλαίου είναι σκανδαλώδης. 


Ενδεικτικά αναφέρουμε: 

- Διαρκής ιδιωτικοποίηση 
δημόσιων επιχειρήσεων, οργα¬ 
νισμών και υπηρεσιών. Χαρα¬ 
κτηριστικά παραδείγματα η γι¬ 
γάντωση της ιδιωτικής υγείας 
πάνω στα χάλια των δημόσιων 
νοσοκομείων, η σταδιακή ιδιω¬ 
τικοποίηση της ηλεκτρικής ενέρ¬ 
γειας, οι τηλεπικοινωνίες (είναι 
πχ. γνωστό ότι αρχικά είχε απα¬ 
γορευτεί στον ΟΤΕ να αναπτύ¬ 
ξει υπηρεσίες κινητής τηλεφω¬ 
νίας, με αποκλειστικό στόχο να 
μπουν από ευνοϊκή θέση στην 
αγορά οι δύο ιδιωτικές εταιρίες). 

- Απανωτές χαριστικές ρυθ¬ 


μίσεις των χρεών των επιχειρή¬ 
σεων στο κράτος και στα ασφα¬ 
λιστικά ταμεία, φοροελαφρύν- 
σεις, επιδότηση των ασφαλι¬ 
στικών εισφορών ή και πλήρης 
απαλλαγή τους απ’ αυτές (πάντα 
στο όνομα της καταπολέμησης 
της ανεργίας!), ανεξέλεγκτη φο¬ 
ροδιαφυγή και εισφοροδιαφυγή. 

- Αμεση επιδότηση των επεν¬ 
δύσεων με τους «αναπτυξιακούς 
νόμους». 

Μέσα σε 2 χρόνια (2008- 
2010), μόνο οι τράπεζες πήραν 
από το κράτος το αστρονομι¬ 
κό ποσό των 78 δισ. ευρώ, πε¬ 
ρίπου το 1/3 του ετήσιου ΑΕΠ 
της χώρας! Έτσι πασχίζουν να 
τις σώσουν από την χρεοκοπία. 
Όσο για τις επενδύσεις, υπάρχει 
το κλασικό παράδειγμα του Λα¬ 
ναρά, που αφού έπαιρνε κρατι¬ 
κά δάνεια και εγγυήσεις το ένα 
πάνω στο άλλο, στο τέλος έκλει¬ 
σε τα περισσότερα εργοστάσιά 
του αφήνοντας τους εργαζόμε¬ 
νους στον δρόμο. Για ποια «ιδι¬ 
ωτική πρωτοβουλία» έχουν λοι¬ 
πόν το θράσος να μας μιλάνε; 


Κοινωνικοποίηση των 
Μονοπωλίων και Λαϊκή 
Εξουσία; 

Αυτά είναι βασικά συνθή¬ 
ματα στο πρόγραμμα του ΚΚΕ 2 . 
Σε συστράτευση με το ΚΚΕ να 
διαμορφωθεί ένα μέτωπο με 
προοπτική τη λαϊκή οικονομί- 
α-εξουσία, την κοινωνικοποίηση 
των μονοπωλίων κάτω από πα¬ 
νεθνικό σχεδίασμά. Μ 5 αυτές τις 
προϋποθέσεις και με την αποδέ¬ 
σμευση από την ΕΕ, το ΝΑΤΟ 
κλπ., η Ελλάδα μπορεί να ανα¬ 
πτύξει μια αυτοδύναμη λαϊκή οι¬ 
κονομία. 


Όλα αυτά παρουσιάζονται 
σαν εξόχως ριζοσπαστικά και 
«ταξικά». Είναι όμως; Ας αφή- 
σουμε κατά μέρος τις ουτοπί¬ 
ες για «αυτοδύναμη ανάπτυξη», 
που παραγνωρίζουν τη διεθνο¬ 
ποίηση του κεφαλαίου αλλά και 
την εξάρθρωση της παραγωγι¬ 
κής βάσης του ελληνικού καπι¬ 
ταλισμού. Αν η λαϊκή οικονομί- 
α-εξουσία θα είναι ή όχι καπιτα¬ 
λιστική, αυτό η ηγεσία του ΚΚΕ 
δεν μας το λέει. Κάπου-κάπου 
αναφέρει την «αλλαγή των ξε¬ 
περασμένων ιστορικά κοινωνι¬ 
κών σχέσεων ιδιοκτησίας», χωρίς 
όμως καν να αναφέρει τις λέξεις 
«ανατροπή του καπιταλισμού» 
και «επανάσταση». Απλά καμου¬ 
φλάρει τα παλιά ρεφορμιστικά 
σχέδια και αυταπάτες: αλλαγή 
των συσχετισμών μέσα από τις 
εκλογές, υπέρβαση των καπιτα¬ 
λιστικών κρίσεων μέσα από έναν 
ισχυρό δημόσιο τομέα - και στην 
κορυφή μια «λαϊκή» κυβέρνηση. 
Γι’ αυτό ξεκαθαρίζει ότι μέσα στο 
«μέτωπο» μπορεί να υπάρχουν 
«διαφορετικές απόψεις για το 
σοσιαλισμό». Τι θα κάνει η ηγε¬ 


σία του ΚΚΕ αν κομμάτια αυ¬ 
τού του «μετώπου» (μικροαστοί, 
επαγγελματοβιοτέχνες, αγρό¬ 
τες κλπ.) δεν θέλουν το σοσιαλι¬ 
σμό, αυτό και πάλι μας το κρα- 
τάει κρυφό. Όμως η ιστορία της 
δείχνει κατηγορηματικά ότι θα 
σεβαστεί και θα υπερασπίσει το 
αστικό καθεστώς. 

Έτσι, η «κοινωνικοποίηση 
των μονοπωλίων» δεν τίθεται 
ως στόχος πάλης για το εργατι¬ 
κό κίνημα, αλλά ως προπαγαν¬ 
διστικό προεκλογικό σλόγκαν. 
Το ΚΚΕ αντιπαλεύει τον στό¬ 
χο των εθνικοποιήσεων/ κρατι¬ 
κοποιήσεων κάτω από εργατικό 
έλεγχο με το ψευτοριζοσπαστι- 
κό σύνθημα «Με κρατικοποιή¬ 
σεις ή χωρίς, πάλι καπιταλισμός 
είναι» 3 . Γιατί δεν θέλει τέτοιες 
συγκεκριμένες μάχες να αποτε- 
λέσουν εμπειρία ριζοσπαστικο- 
ποίησης, έμπρακτη αμφισβήτη¬ 
ση των ιερών και όσιων της κα¬ 
πιταλιστικής ιδιοκτησίας, γέ¬ 
φυρα για τη σοσιαλιστική επα¬ 
νάσταση. Η εργατική τάξη αρκεί 
να καταλάβει επιτέλους ότι «Με 
το ΚΚΕ υπάρχει λύση», δηλαδή 
να ψηφίζει μέχρι κάπου, κάπως, 
κάποτε να αλλάξουν οι συσχετι¬ 
σμοί. 

ΝΑ ΠΑΡΟΥΜΕ ΤΗΝ 
ΟΙΚΟΝΟΜΙΑ ΣΤΑ 
ΧΕΡΙΑ ΜΑΣ 

Η «αναπτυξιακή» πολιτική 
των νεοφιλελεύθερων και των 
αστικών κυβερνήσεων απέτυ- 
χε πλήρως. Παρά τη σκανδα¬ 
λώδη ενίσχυση του κεφαλαίου, 
έφερε οικονομική ερήμωση. Για¬ 
τί όμως οι εργαζόμενοι και η κοι¬ 
νωνία να ταΐζουν μέσω του κρά¬ 
τους έναν ιδιωτικό τομέα που 
«παράγει» μόνο χρέη, λουκέτα 
και ανεργία; 

Είναι ζήτημα επιβίωσης 
για το ελληνικό προλεταριά¬ 
το αλλά και για τη συντριπτι¬ 
κή πλειοψηφία της κοινωνί¬ 
ας να παλέψουν για την εθνι¬ 
κοποίηση των βασικών τομέων 
της οικονομίας (ενέργεια, με¬ 
ταφορές, συγκοινωνίες, τηλε¬ 
πικοινωνίες, εξωτερικό εμπό¬ 
ριο κλπ.), για ένα σχέδιο έκτα¬ 
κτης κοινωνικής ανάγκης, πα¬ 
ραγωγικής ανασυγκρότησης 
μέσα από ένα πρόγραμμα δη- 
μόσιων-κοινοφελών έργων. 

Η οικονομική κατρακύλα 
μπορεί να αντιστραφεί μόνο αν 
πάψει το ξεπούλημα του δημό¬ 
σιου πλούτου, αν μετατραπούν 
όλες οι μεγάλες επιχειρήσεις σε 
δημόσια/εθνική περιουσία, αν 
σταματήσει η εγκατάλειψη των 

> συνέχεια στην επόμενη σελίδα 

επιχειρήσεων και εργοστασίων που βάζουν λουκέτο, 
ο κατακερματισμός σε παραγωγικές μονάδες ασήμα¬ 
ντου μεγέθους. Όλες αυτές τις επιλογές, που υπαγο¬ 
ρεύονται από τους νόμους του καπιταλιστικού αντα¬ 
γωνισμού στην Ελλάδα και διεθνώς, πρέπει να τις 
αντιστρέφουμε. Μόνο έτσι μπορούμε να υπερασπί¬ 
σουμε τις παραγωγικές δυνάμεις που παραμένουν 
στα πλαίσια της χώρας, δηλαδή τη βάση όπου στη¬ 
ρίζεται κάθε οικονομική δραστηριότητα και σε τελι¬ 
κή ανάλυση η ζωή μας. Μόνο έτσι μπορούμε να στη¬ 
ρίξουμε τις θέσεις εργασίας, καλύτερους μισθούς και 
συντάξεις, δημόσια, δωρεάν και ποιοτική υγεία και 
παιδεία για όλους και ένα πραγματικά δημόσιο και 
αποτελεσματικό σύστημα κοινωνικής ασφάλισης. 

Εθνικοποιώντας τις μεγάλες, συγκεντρωμένες 
επιχειρήσεις σε όλους τους βασικούς τομείς της οι¬ 
κονομίας, θέτουμε τη μόνη ρεαλιστική βάση για την 
εκπόνηση ενός προγράμματος παραγωγικών και 
κοινωνικά ωφέλιμων δημόσιων έργων για όλο τον 
πληθυσμό και όχι για τα συμφέροντα μιας χούφτας 
πλούσιων παράσιτων. 

Για παράδειγμα, ένα αποκλειστικά δημόσιο τρα¬ 
πεζικό σύστημα, κάτω από εργατικό έλεγχο, θα είχε 
ως προτεραιότητα τις φτηνές πιστώσεις για να ορ¬ 
θοποδήσει η βιομηχανία και να δημιουργηθούν θέ¬ 
σεις εργασίας, όχι το άρμεγμα του δημόσιου χρέ¬ 
ους. Μια άμεση εθνικοποίηση των ιδιωτικών επιχει¬ 
ρήσεων στο χώρο της υγείας θα έδινε αυτόματα δι¬ 
έξοδο στην μαζική δωρεάν και ποιοτική περίθαλ¬ 
ψη. Των μεγάλων κατασκευαστικών εταιριών, σ’ ένα 
πρόγραμμα εργατικής και λαϊκής στέγης, οικοδόμη¬ 
σης σχολείων και νοσοκομείων. Των μεγάλων εμπο¬ 
ρικών αλυσίδων, στη φτηνή διάθεση των προϊόντων 
στους καταναλωτές με ταυτόχρονο όφελος για τους 
παραγωγούς που τους εκμεταλλεύονται οι μεγαλέ- 
μποροι κλπ. 

Αυτό το πρόγραμμα εθνικοποιήσεων δεν είναι 
άλλοθι για την εξαγορά/σωτηρία χρεοκοπημένων 
επιχειρήσεων και καπιταλιστών, αλλά πρέπει να γίνει: 

- Χωρίς αποζημίωση ή και με δήμευση των πε¬ 
ριουσιών των καπιταλιστών ιδιοκτητών, μετόχων 
κλπ. Όχι μόνο επειδή αυτό είναι δίκαιο, επειδή αυτή 
η περιουσία ανήκει στους εργαζόμενους, έχει δήμι¬ 
ου ργηθεί από την υπεραξία, από την εργασία γενιών 
και γενιών εργαζομένων. Αλλά και επειδή δεν χρω¬ 
στάμε καμία αποζημίωση σε μια κυρίαρχη τάξη που 
μας οδήγησε στην οικονομική άβυσσο μετά από δε¬ 
καετίες διαχείρισης της οικονομίας με διαρκή αντερ- 
γατικά μέτρα, λεηλασία των δικαιωμάτων μας, φορο- 
επιδοτήσεις, φοροαπαλλαγές, εισφοροδιαφυγή κλπ. 

- Κάτω από εργατικό έλεγχο. Μια αποτελεσμα¬ 
τική και κοινωνικά ωφέλιμη διαχείριση αυτών των 
κρατικοποιημένων επιχειρήσεων, δεν μπορεί βέβαια 
να γίνει από τους ίδιους διεφθαρμένους κρατικούς, 
διορισμένους κομματικούς κλπ. αξιωματούχους που 
οργίασαν με τα πάσης φύσεως «Βατοπέδια». Ούτε 
όμως και από τα στελέχη του ιδιωτικού τομέα, που 
πίσω από κούφια λόγια για «αξιοκρατία», εμπλέκο¬ 
νται σε κάθε είδους μίζες και σκάνδαλα με προμη¬ 
θευτές, παρόχους εξοπλισμού, εταιρίες διαφήμισης 
κλπ. για προσωπικό όφελος. Μπορεί να γίνει μόνο 
κάτω από τον άγρυπνο έλεγχο, από όργανα (επιτρο¬ 
πές, συνελεύσεις) των ίδιων των εργαζομένων, που 
θα έχουν οι ίδιοι συμφέρον τόσο για την αποτελε¬ 
σματική διαχείριση αυτών των επιχειρήσεων όσο και 
για την προσφορά τους στη γενικότερη κοινωνική 
πρόοδο (συμφέρον και ως παραγωγοί και ως κατα¬ 
ναλωτές). 

Έτσι, το σύνθημα των εθνικοποιήσεων και του 
εργατικού ελέγχου στην οικονομία συνδέεται ανα¬ 
πόσπαστα με τον στόχο της σοσιαλιστικής επανά¬ 
στασης, που είναι η μοναδική πραγματική διέξοδος 
από την κρίση. 

Υποσημειώσεις 

1 Σχέδιο Μάρσαλ: το πρόγραμμα των ΗΠΑ για την 
ανασυγκρότηση της Ευρώπης μετά τον Β’ Παγκό¬ 
σμιο Πόλεμο. 

2 Βλ. σχετικά τη συνέντευξη τύπου της Αλ. Παπα- 
ρήγα, Μάιος 2010. 

3 «Η κρίση , τα μονοπώλια και οι κρατικοποιήσεις », 
άρθρο στον «Οδηγητή», 7.12.2008. 


70 χρόνια από τη δολοφονία 

του Τρότακι 

■ Γιάννης Χαλάς 



Σ τις 20 Αυγούστου 1940 
ο Λέον Τρότσκι δολο¬ 
φονήθηκε από σταλινι¬ 
κό πράκτορα στο Μεξι¬ 
κό, όπου ζούσε εξόριστος. Ήταν ο 
μόνος τρόπος που είχαν οι σταλι¬ 
νικοί γραφειοκράτες για να απαλ¬ 
λαχτούν από τον κυριότερο πολι¬ 
τικό τους αντίπαλο, που ξεσκέπα¬ 
ζε στο παγκόσμιο προλεταριάτο 
τα απειράριθμα εγκλήματά τους. 

Ο Τρότσκι γεννήθηκε σε ένα 
χωριό της Ουκρανίας το 1879. Σε 
πολύ νεαρή ηλικία εντάχθηκε στο 
επαναστατικό κίνημα και για τη 
δράση του εξορίστηκε στη Σιβη¬ 
ρία. Το 1902 κατάφερε να αποδρά- 
σει και να διαφύγει στο εξωτερικό. 
Όταν ξέσπασε η επανάσταση του 
1905 γύρισε μυστικά στη Ρωσία 
και αναδείχθηκε ως ένας από τους 
κυριότερους ηγέτες της επανά¬ 
στασης, ενώ εκλέχθηκε και πρόε¬ 
δρος του σοβιέτ της Πετρούπολης. 

Η επανάσταση του 1905 ήταν 
ένα γεγονός τεράστιας ιστορι¬ 
κής σημασίας, όπου αναδείχθηκε 
η αντιδραστική στάση της ρωσι¬ 
κής αστικής τάξης, αλλά και η ικα¬ 
νότητα της εργατικής τάξης να οι¬ 
κοδομήσει τα εργατικά συμβού¬ 
λια («σοβιέτ»), αμεσοδημοκρα- 
τικά όργανα της επαναστατικής 
της πάλης, αλλά και της μελλο¬ 
ντικής της εξουσίας. Το 1906, στο 
έργο του «Αποτελέσματα και Προ¬ 
οπτικές», ο Τρότσκι διατύπωσε σε 
μια πρώτη μορφή, βασιζόμενος σ’ 
αυτά τα διδάγματα, την περίφη¬ 
μη θεωρία του για τη Διαρκή Επα¬ 
νάσταση. Λόγω του αντιδραστι¬ 
κού ρόλου της αστικής τάξης των 
καθυστερημένων χωρών στην πε¬ 
ρίοδο του ιμπεριαλισμού, τα άλυ¬ 
τα αστικοδημοκρατικά καθήκοντα 
μπορούν να εκπληρωθούν μόνο 
με την κατάληψη της εξουσίας από 
το οργανωμένο σε σοβιέτ προλε¬ 
ταριάτο. Κατά συνέπεια, μια επα¬ 
νάσταση που ξεκινά ως αστικοδη- 
μοκρατική μπορεί να μετατραπεί 
σε σοσιαλιστική χωρίς να χρειά¬ 
ζονται ενδιάμεσα στάδια (Διαρκής 
Επανάσταση). 

Το Φλεβάρη του 1917, η εξέ¬ 
γερση των εξαθλιωμένων και εξα¬ 
γριωμένων από τον πόλεμο ρω¬ 
σικών μαζών ανέτρεψε τον τσάρο 
και οδήγησε στη δημιουργία σο¬ 
βιέτ σε πολύ μεγαλύτερη κλίμακα 
απ’ ότι το 1905. Η πολιτική τους 
ανωριμότητα επέτρεψε ωστό¬ 
σο στην αστική τάξη να καταλά¬ 
βει την εξουσία, με τη βοήθεια των 
ρεφορμιστών (μενσεβίκων, εσέ- 
ρων). Ο Λένιν, επιστρέφοντας από 
την εξορία, ουσιαστικά υιοθέτησε 
τη θεωρία της Διαρκούς Επανά¬ 
στασης, με τις περίφημες «Θέσεις 
του Απρίλη» και το σύνθημα «Όλη 
η εξουσία στα σοβιέτ». Ο Τρό- 
τσκι επέστρεψε και αυτός το Μάη 
του 1917 από μακρόχρονη εξορία, 


εντάχθηκε στο κόμμα 
των μπολσεβίκων και, 
χάρη στις οργανωτικές 
και στρατιωτικές του 
ικανότητες, συνέβα¬ 
λε αποφασιστικά στη 
νίκη του Οκτώβρη από 
τη θέση του προέδρου 
της Στρατιωτικής Επα¬ 
ναστατικής Επιτροπής 
του σοβιέτ της Πε¬ 
τρούπολης. Το 1918, 
κι ενώ η νεαρή εργατι¬ 
κή δημοκρατία αντιμε¬ 
τώπιζε θανάσιμο κίν¬ 
δυνο από τους τσαρι¬ 
κούς λευκούς φρου¬ 
ρούς και την επέμβα¬ 
ση των ιμπεριαλιστών, 
ο Τρότσκι δημιούργη¬ 
σε σχεδόν από το μη¬ 
δέν τον Κόκκινο Στρα¬ 
τό και πέτυχε μέχρι το 
1921 να συντρίψει την 
αντεπανάσταση. 

Ωστόσο, οι τεράστιες κατα¬ 
στροφές και η εξαθλίωση από 
τους συνεχείς πολέμους, η απώ¬ 
λεια χιλιάδων πρωτοπόρων εργα¬ 
τών και στελεχών, η συνακόλουθη 
και αναπόφευκτη πτώση της πολι¬ 
τικής δραστηριότητας των μαζών 
και των σοβιέτ, οι ήττες της επα¬ 
νάστασης στην Ευρώπη, διευκό¬ 
λυναν την άνοδο ενός προνομι¬ 
ούχου στρώματος γραφειοκρατών, 
που με βασικό πολιτικό εκφραστή 
το Στάλιν βαθμιαία αφαίρεσε την 
εξουσία από τα σοβιέτ. Ο Τρότσκι, 
με τη δημιουργία της Αριστερής 
Αντιπολίτευσης το 1923, πρότεινε 
ένα συγκεκριμένο πρόγραμμα για 
τη γρήγορη εκβιομηχάνιση και την 
ανύψωση του βιοτικού και πολι¬ 
τιστικού επιπέδου των εργαζομέ¬ 
νων, που θα οδηγούσε σε αναζωο¬ 
γόνηση των σοβιέτ, και για τη δι¬ 
όρθωση των λαθών της Κομμου¬ 
νιστικής Διεθνούς. Όμως, η μεγά¬ 
λη πλειονότητα των στελεχών του 
μπολσεβίκικου κόμματος συνθη¬ 
κολόγησε με τους γραφειοκράτες 
ή προσχώρησε στο στρατόπεδό 
τους. Οι σταλινικοί, αρχικά με τη 
φίμωση της Αριστερής Αντιπολί¬ 
τευσης και την απόκρυψη των θέ- 
σεών της από τα μέλη του κόμμα¬ 
τος και τις μάζες, και στη συνέχεια 
με μια συστηματική εκστρατεία δι¬ 
ώξεων εναντίον της, επικράτησαν 
πλήρως μέχρι το 1927. Το 1928 ο 
Τρότσκι διαγράφτηκε από το κόμ¬ 
μα και εξορίστηκε. Κυνηγημένος 
από τις αστικές κυβερνήσεις και 
τους πράκτορες του Στάλιν, κατέ¬ 
φυγε διαδοχικά στην Τουρκία, τη 
Γαλλία, τη Νορβηγία και τελικά 
στο Μεξικό το 1936. 

Το 1933, μετά την επικράτη¬ 
ση του ναζισμού στη Γερμανία, η 
οποία διευκολύνθηκε σε μεγάλο 
βαθμό από την τυχοδιωκτική και 
διασπαστική πολιτική των Γερμα¬ 


νών σταλινικών, ο Τρότσκι κατέ¬ 
ληξε στο συμπέρασμα ότι η εκφυ¬ 
λισμένη από το σταλινισμό Κομ¬ 
μουνιστική Διεθνής είχε χρεοκο¬ 
πήσει και κάλεσε στη δημιουργία 
της Τέταρτης Διεθνούς. Το 1936, 
στο έργο του «Προδομένη Επανά¬ 
σταση», ανέλυσε το γραφειοκρα¬ 
τικό φαινόμενο αλλά και τη γε¬ 
νικότερη οικονομική και κοινωνι¬ 
κή κατάσταση στη Σοβιετική Ένω¬ 
ση. Διακήρυξε ωστόσο ότι η τα¬ 
ξική της φύση παραμένει εργατι¬ 
κή και ότι η γραφειοκρατία δεν εί¬ 
ναι μια νέα εκμεταλλεύτρια τάξη, 
αλλά ένα παρασιτικό στρώμα, που 
μπορεί να ανατραπεί από μια πο¬ 
λιτική επανάσταση των εργαζο¬ 
μένων. Αυτό ακριβώς έτρεμαν οι 
σταλινικοί, γΓ αυτό και πρόδωσαν 
τόσες επαναστάσεις που θα έδι¬ 
ναν επικίνδυνα παραδείγματα στις 
ρωσικές μάζες (Κίνα 1927, Γαλλία 
1936, Ισπανία 1936-37 και πολλές 
άλλες), ενώ παράλληλα εξαπέλυ¬ 
σαν ένα κύμα διώξεων απίστευ¬ 
της βαρβαρότητας ενάντια σε όλη 
την παλιά φρουρά των μπολσεβί¬ 
κων και σε εκατομμύρια εργαζό¬ 
μενους. Ο Τρότσκι ξεσκέπασε με 
αδιάσειστα στοιχεία την πλεκτάνη 
των στημένων δικών της Μόσχας, 
στα πλαίσια μιας επιτροπής προο¬ 
δευτικών διανοουμένων, με πρόε¬ 
δρο τον Αμερικανό φιλόσοφο και 
παιδαγωγό Ντιούϊ. 

Αυτό που δεν πέτυχαν οι στα¬ 
λινικοί δολοφόνοι ήταν να απο¬ 
τρέψουν την ίδρυση της Τέταρτης 
Διεθνούς το Σεπτέμβρη του 1938. 
Παρά τον τρομερό φόρο αίματος 
που πλήρωσε, η νεαρή Διεθνής 
μπόρεσε να διατηρήσει άσβεστες 
τις αρχές του επαναστατικού μαρ¬ 
ξισμού και να προσφέρει ανεκτί¬ 
μητες υπηρεσίες στην υπόθεση 
του σοσιαλισμού. 

Σεπτέμβριος 2010 


ΙΡΑΚ 


Αποχωρούν χωρίς νίκη οι Αμερικανοί 


Κώστας Δίκαιος 


$ 


Τ ρόπο να απαγκιστρω¬ 
θούν από τους πολέμους 
σε Ιράκ και Αφγανιστάν 
που εξαπέλυσαν αμέσως 
μετά την 11 η Σεπτέμβρη 
αναζητούν οι ιμπεριαλιστές. Το πολιτι¬ 
κό κόστος στο εσωτερικό των ΗΠΑ και 
το οικονομικό κόστος του πολέμου εί¬ 
ναι δυσβάσταχτα και τεράστια σε σχέ¬ 
ση με τα μικρά πολιτικά και στρατιω¬ 
τικά οφέλη που αποφέρει. Οι πόλεμοι 
του Μπους δεν είναι καθόλου δημο¬ 
φιλή ούτε ανάμεσα στους αμερικανούς 
ψηφοφόρους ούτε στους ευρωπαϊκούς 
λαούς, για να μην αναφέρουμε τον αρα¬ 
βικό και μουσουλμανικό κόσμο, όπου 
μάλλον πέτυχαν τα αντίθετα δηλαδή 
ενίσχυσαν τον ρόλο του Ιράν στην πε¬ 
ριοχή! Όσες ζωές και όσα χρήματα κι αν 
θυσιαστούν στην μαύρη τρύπα του πο¬ 
λέμου «Η αποστολή δεν μπορεί να έρ¬ 
θει σε πέρας!», όπως έχουν ήδη αρχίσει 
να ομολογούν ανώτατοι αμερικανοί, 
γερμανοί και βρετανοί στρατηγοί. 

Ο Ομπάμα -αν και εκλέχτηκε με 
αντιπολεμική ρητορεία- έχει μετατρέ¬ 
ψει την υπόθεση του Αφγανιστάν σε 
«πόλεμο του Ομπάμα» και προσπαθεί 
με κάθε τρόπο να έχει μια επιτυχία σ’ 
αυτό το μέτωπο. Τριπλάσιασε τις αμε¬ 
ρ ικανό-νατοϊκές δυνάμεις, αντικατέ¬ 
στησε τον «ηττοπαθή» στρατηγό Μα- 
κρίσταλ με τον δήθεν επιτυχημένο στο 
Ιράκ στρατηγό Περένς, σηματοδοτώ¬ 
ντας την νέα κρίσιμη φάση του πολέ¬ 
μου, αλλά ταυτόχρονα δεν αποκλείε¬ 
ται οι αμερ ικανοί να καθίσουν στο ίδιο 
τραπέζι με τους Ταλιμπάν για να δια¬ 
πραγματευτούν την λήξη του πολέμου. 
Είναι πρόθυμοι να τα βρουν ακόμα και 
με τους φανατικούς μαχητές των Τζα- 
λαλουντίν Χακάνι (πράκτορας της ΟΙΑ 
την δεκαετία του ’80, στον πόλεμο με 
τους ρώσους εισβολείς)! Ο Ομπάμα δύ¬ 
σκολα θα μπορέσει να διατηρήσει τον 
πόλεμό του μετά τον Ιούλιο του 2011, 
οπότε υποτίθεται ότι θα αρχίσει η απο¬ 
χώρηση των στρατιωτικών δυνάμεων. 

Αντίθετα στο Ιράκ ο Ομπάμα προ¬ 
χώρησε ήδη στην αποχώρηση μεγάλου 
αριθμού στρατευμάτων. Από τη δύναμη 
144.000 ανδρών στο Ιράκ όταν ανέλα¬ 
βε την προεδρία, έχουν μείνει περίπου 
50.000 από 1 η Σεπτέμβρη 1 και θεωρη¬ 
τικά μέχρι την Πρωτοχρονιά του 2012 
δεν θα έχει μείνει κανείς! 

Φυσικά η απόσυρση των δυνάμε¬ 
ων δεν γίνεται επειδή «ολοκληρώθηκε 



η αποστολή», όπως προσπαθεί να εξα- 
πατήσει τον αμερικάνικο λαό ο πρόε¬ 
δρός του, αλλά υπαγορεύτηκε -πέρα 
από τους γενικούς λόγους που ήδη 
αναφέρθηκαν- από την ανάγκη να με¬ 
ταφερθούν δυνάμεις στο Αφγανιστάν 
και να αξιοποιηθεί η «επιτυχία» στις 
εκλογές του Νοεμβρίου, όπου θα ανα¬ 
νεωθεί το σύνολο των εδρών της Βου¬ 
λής των αντιπροσώπων και το ένα τρί¬ 
το των εδρών της Γερουσίας. 

Με εξαίρεση το Βιετνάμ, ουδέπο¬ 
τε στην ιστορία τους οι Αμερικανοί δεν 
είχαν εμπλακεί σε τόσο μακροχρόνιες 
πολεμικές επιχειρήσεις όσο αυτές των 
δύο πολέμων σε Αφγανιστάν (κοντεύ¬ 
ει να κλείσει δεκαετία) και Ιράκ. Ούτε 
στον Εμφύλιο, ούτε στους δύο Πα¬ 
γκόσμιους Πολέμους. Από την έναρξη 
του πολέμου στο Αφγανιστάν το 2001 
οι νεκροί στρατιώτες ξεπέρασαν τους 
2.000 -οι 1.226 αμερικανοί- ενώ δεκά¬ 
δες χιλιάδες είναι οι νεκροί αφγανοί, 
κυρίως άμαχοι, αφού για τα ξένα στρα¬ 
τεύματα η αξία της ζωής των αφγανών 
αμάχων είναι μηδαμινή και οι «παρά¬ 
πλευρες» απώλειες καθημερινό φαινό¬ 
μενο. Το οικονομικό κόστος αγγίζει τις 
300 δις δολάρια μέχρι σήμερα σύμφωνα 
με τα επίσημα στοιχεία. 

Από την έναρξη της εισβολής στο 
Ιράκ στις 20 Μαρτίου 2003 -για την 
ανατροπή του Σαντάμ Χουσείν και την 
επιβολή με την βία της «δυτικής δημο¬ 
κρατίας»- οι νεκροί στρατιώτες είναι 
επισήμως 4.419, και 106.017 οι νεκροί 
ιρακινοί επισήμως (στην πράξη υπολο¬ 
γίζονται σε περίπου ένα εκατομμύριο). 
34.000 στρατιώτες τραυματίστηκαν σο¬ 
βαρά (οι περισσότεροι ακρωτηριάστη¬ 
καν), ενώ 4 εκατομμύρια Ιρακινοί υπο¬ 
χρεώθηκαν σε μετανάστευση (εσωτε¬ 
ρική και στην Ιορδανία και την Συρία 
όπου ζουν σε στρατόπεδα κάτω από 
άθλιες συνθήκες). Το κόστος υπολογί¬ 
ζεται σε 809 δις δολάρια επισήμως, που 
κατέληξαν στις τσέπες αμερικάνικων 
εταιριών και διεφθαρμένων ιρακινών 
αξιωματούχων, αλλά ανεπίσημα θεω¬ 
ρείται ότι ξεπέρασε τα 3 τρις δολάρια. 

Παρά το τεράστιο κόστος, ο πό¬ 
λεμος και στις δύο χώρες συνεχίζεται. 
Αντίθετα από τις ρητορείες του Ομπά¬ 
μα ότι «στο Ιράκ η κατάσταση ελέγχε¬ 
ται» και ότι «στο Αφγανιστάν ο πόλε¬ 
μος έχει αποτελέσματα», τα στοιχεία 
δείχνουν το ακριβώς αντίθετο. 

Στο Αφγανιστάν ο φετινός Ιούνι¬ 
ος ήταν ο χει¬ 
ρότερος για 
τους εισβολείς 
καθώς 102 ξέ¬ 
νοι στρατιώ¬ 
τες προστέ¬ 
θηκαν στις λί¬ 
στες των νε¬ 
κρών, ενώ οι 
επιθέσεις των 
αντικατοχι- 
κών ανταρ¬ 
τών (κυρίως 
Ταλιμπάν- 
Παστούν) κλι- 
μακώνονται 
σε ένταση και 
σε γεωγραφι¬ 
κή διασπορά. 


Ομοίως στο Ιράκ, ο φετινός Ιούλι¬ 
ος ήταν για τους ιρακινούς αμάχους ο 
πλέον πολύνεκρος μήνας των τελευταί¬ 
ων δύο χρόνων (535 νεκροί από τους 
οποίους 396 άμαχοι, διπλάσιοι από τους 
νεκρούς του προηγούμενου μήνα). Στις 
22/8, ταυτόχρονα με την αποχώρηση 
των αμερικάνικων στρατευμάτων είχα¬ 
με εντυπωσιακή επίθεση της σουνιτικής 
αντίστασης σε αστυνομικά τμήματα με 
60 νεκρούς και 100 τραυματίες! Ο πό¬ 
λεμος μαίνεται λοιπόν και οι αμερικα- 
νοί πεζοναύτες μάλλον δεν θα πρέπει 
να απομακρύνονται πολύ από το Ιράκ 2 . 

Η πολιτική κατάσταση 

Η κατάσταση στο εσωτερικό και 
των δύο χωρών φανερώνει την πλήρη 
αποτυχία των ιμπεριαλιστών, πολιτικά, 
ιδεολογικά και λιγότερο στρατιωτικά. 

Στο Αφγανιστάν η βαθιά διεφθαρ¬ 
μένη κυβέρνηση στην Καμπούλ είναι 
σήμερα πιο αδύναμη απ’ ότι πριν λίγα 
χρόνια, ενώ οι Ταλιμπάν όλο και δυ¬ 
ναμώνουν. Οι αμερικάνοι συνεργάζο¬ 
νται με βαρόνους του οπίου με αντάλ¬ 
λαγμα την συμπόρευσή τους με την 
κυβέρνηση Καρζάι, ενώ δωροδοκούν 
τους Ταλιμπάν για να τους επιτρέπουν 
την διέλευση εφοδίων (2.000 δολ. για 
κάθε φορτηγό). Πέρα από την εξαθλί¬ 
ωση του λαού, το πιο σημαντικό είναι 
ότι ο πόλεμος στο Αφγανιστάν απο¬ 
σταθεροποίησε και τον γειτονικό σύμ¬ 
μαχο των ΗΠΑ στην περιοχή, το Πακι¬ 
στάν. Οι μυστικές υπηρεσίες του Πακι¬ 
στάν (818) βοηθούν οικονομικά και με 
εφόδια τους οπλαρχηγούς των Ταλι- 
μπάν, ιδίως την ομάδα του πολέμαρχου 
Χακανί, όπως ακριβώς έκαναν και την 
εποχή της ρωσικής κατοχής της χώρας, 
με τις ευλογίες τότε των ΗΠΑ. Αυτή η 
διαχρονική πολιτική στήριξης των Πα- 
στούν από το Πακιστάν οφείλεται σε 
γεωστρατηγικούς λόγους. Το Πακιστάν 
θεωρεί το νότιο Αφγανιστάν ενδοχώ- 
ρα του και τους Παστούν στρατηγικό 
του εταίρο. Ουσιαστικά επιδιώκουν να 
βρεθεί ένας συμβιβασμός με τους Πα¬ 
στού ν-Ταλιμπάν, να απομονωθούν οι 
φανατικοί τύπου Αλ Κάιντα, να αρχίσει 
η αποχώρηση των Νατοϊκών με «το κε¬ 
φάλι ψηλά». Να δημιουργηθεί ένα ντε 
φάκτο κράτος (Παστουνιστάν) νοτίως 
της Καμπούλ, ελεγχόμενο από μετριο¬ 
παθείς Ταλιμπάν κάτω από την ηγεμο¬ 
νία του Πακιστάν! 

Αυτό το πολύπλοκο σκηνικό όχι 
μόνο δεν επιτρέπει στις ΗΠΑ να κερ¬ 
δίσουν τον πόλεμο, αλλά λόγω και της 
απέχθειας των λαών προς τον «δυτικό 
πολιτισμό» που έφεραν στην χώρα τα 
νατοϊκά στρατεύματα (διφθορά, δολο¬ 
φονίες, ταπείνωση, εξαθλίωση) γίνεται 
όλο και πιο πιθανή ακόμα και μια ήττα 
στο στρατιωτικό πεδίο, αφού στο πολι¬ 
τικό και το ιδεολογικό έχουν ήδη νικη¬ 
θεί κατά κράτος! 

Η κατάσταση στο Ιράκ είναι παρό¬ 
μοια. Στα εφτάμιση χρόνια του ιρακι- 
νού πολέμου, πέρα από τους νεκρούς, 
τους τραυματίες, τους πρόσφυγες, η 
υποδομή του κράτους διαλύθηκε, «δω¬ 
ρητές» και αμφιλεγόμενες ΜΚΟ έπε¬ 
σαν με τα μούτρα στο πλιάτσικο, οι πε¬ 
ρισσότεροι ιρακινοί δεν έχουν πρόσβα¬ 
ση σε πόσιμο νερό, περισσότεροι από 
τους μισούς δεν εργάζονται και το 


του πληθυσμού επιβιώνει κάτω από τα 
όρια της φτώχειας. Με 100% ιδιωτικο- 
ποιημένη την υποδομή (έργα, ενέργεια, 
μεταφορές, επικοινωνία) στα χέρια αμε¬ 
ρικάνικων εταιρειών, το Ιράκ «ανήκει 
στις ΗΠΑ και οι κάτοικοί του είναι οι¬ 
κονομικοί σκλάβοι». Όχι μόνο το ση¬ 
μερινό Ιράκ, αλλά και το αρχαίο: Πάνω 
από 20.000 αρχαία αντικείμενα έχουν 
κλαπεί, αρχαιολογικοί χώροι όπως η 
Βαβυλωνία ανασκάφηκαν, συλήθηκαν 
και τσιμεντώθηκαν για να προσγειώνο¬ 
νται ελικόπτερα και να στηθούν βάσεις. 

Αυτό το χάος ολοκληρώνεται με 
το πολιτικό βάλτωμα σε επίπεδο δια¬ 
κυβέρνησης. Έξι μήνες μετά την πολυ¬ 
διαφημισμένη εκλογική αναμέτρηση, 
δεν υπάρχει ακόμα κυβέρνηση. Κούρ¬ 
δοι, Σουνίτες και Σιίτες εξακολουθούν 
να είναι διαιρεμένοι. Το Ιράν συνεχίζει 
να έχει σημαντική επιρροή στα πολιτι¬ 
κά πράγματα μέσω της πλειοψηφού- 
σας σιιτικής κοινότητας στο Ιράκ. Το 
κουρδικό ζήτημα παραμένει ανοικτό με 
το Κιρκούκ και τα πετρέλαιά του μήλο 
της έριδος και πιθανή αιτία πολέμου 
μεταξύ Σουνιτών και Κούρδων. Η εξέ¬ 
γερση και το αντάρτικο των Σουνιτών 
συνεχίζεται, οι θρησκευτικές διαχωρι- 
στικές γραμμές παραμένουν. Οι ΗΠΑ 
αποσύρουν στρατεύματα, αλλά κάθε 
άλλο παρά επιτυχημένος μπορεί να θε¬ 
ωρηθεί αυτός ο πόλεμος. Στο ιδεολογι¬ 
κό επίπεδο, η απόπειρά τους να επιβάλ¬ 
λουν την «δυτική δημοκρατία» ηττή- 
θηκε κατά κράτος. Πολιτικά και οικο¬ 
νομικά, αν και πέτυχαν κάποια πράγ¬ 
ματα (έλεγχος των πετρελαίων και του 
πλούτου του Ιράκ, εκφοβισμός των 
γύρω καθεστώτων και χωρών), ωστό¬ 
σο το σημερινό χάος ενίσχυσε πολιτι¬ 
κά κατά κύριο λόγο το Ιράν στην περι¬ 
οχή, ενώ το κόστος εξακολουθεί να εί¬ 
ναι μεγάλο σε σχέση με το πλιάτσικο. 
Στρατιωτικά, η προσπάθεια να ελεγχθεί 
η περιοχή, αν και έθεσε υπό τον έλεγ¬ 
χο των ΗΠΑ και του ΝΑΤΟ τμήμα της 
περιοχής (Ιράκ, Αφγανιστάν, δημοκρα¬ 
τίες της Κ. Ασίας 3 ), ωστόσο απέτυχε να 
χτυπήσει το Ιράν, το βασικό αντίπαλο, 
αφού ασφαλώς ούτε για την Αλ Κάιντα 
πήγαιναν οι Αμερικανοί ούτε για τα μυ¬ 
στικά όπλα του Σαντάμ. Το περικυκλω¬ 
μένο Ιράν σώθηκε λόγω του βαλτώμα- 
τος των αμερ ικανών πεζοναυτών στο 
Ιράκ και το Αφγανιστάν. Τώρα προσπα¬ 
θούν να απαγκιστρωθούν και από εκεί, 
αλλά χωρίς να ηττηθούν, πράγμα που 
δεν έχει επιτευχθεί ακόμα και είναι εξαι¬ 
ρετικά δύσκολο λόγω της αντίστασης 
του λαού και της ιδεολογικής και πολι¬ 
τικής αδυναμίας των ιμπεριαλιστών. 

Υποσημειώσεις 

1 Υποτίθεται ως εκπαιδευτές του ιρακι- 
νού στρατού, αλλά στην πραγματικότη¬ 
τα πρόκειται για ετοιμοπόλεμες δυνά¬ 
μεις, βαριά οπλισμένες, με στόχο την δι¬ 
ατήρηση της κυριαρχίας απέναντι στην 
ιρακινή αντίσταση. 

2 Αν και έχουν αφήσει στο πόδι τους αμε¬ 
ρικανικές και διεθνείς εταιρείες ιδιωτι¬ 
κών στρατών για να καλύψουν το κενό, 
φυσικά με το αζημίωτο! Ήδη, δραστηρι¬ 
οποιούνται στο Ιράκ 7.000 μισθοφόροι 
και έπεται συνέχεια. 

3 Αν και πρόσκαιρα, αφού οι Ρώσοι επα¬ 
νέρχονται. 

